皇圖鞏固帝道遐昌

佛日增輝法輪常轉

▥重刊金剛經疏記會編序▥

洪惟我  大雄氏二十一載譚八部波若

破凡小執滯之見□金剛□八部之一也

流入中夏有六朝之□而受持之盛莫如

秦本秦本□六譚之一也文約而義□辭

質而理奧實爲八部之精要一時之妙唱

宜乎讀說之盛也肇自梁唐□于  皇明

箋釋疏解者不下數十百家然此是彼非

玉石爭鳴後學莫知適從卽能宗內院而

右無著天親疏之記之者獨圭山長水耳

二師一以兩論爲指南然圭疏已合於經

長水之記獨別行而近又板本□于兵焚

學者手抄甚艱且歷傳衆手集於水鶴莫

辨豕灰覽者病焉去辛酉海舶自無何而

漂至荏子島忽破壞之所載千函萬軸盡

爲逐浪流散□海諸山雖或得而藏之擧

皆散逸卷帙未成全部而淸荊溪榮禪師

所會編金剛經疏記一帙三冊幸獲全完

余喜得此寶一回奉讀便可疏以通經記

以通疏甚便於□閱講說乙丑帶至浮□

寓于金華澄光命工重爲□□之以廣流

布以永其傳務使種金剛不朽之緣續慧

命已絶之緖耳□或瞭然於目豁然於心

吐進此道則必有將一□而焚之如周金

剛者矣又安論佛語之精要疏記之指南

哉聰當爲之拭目以待丙寅四月前安居

日後學性聰書于柏庵禪室中

▥金剛般若經疏記會編序▥

一切衆生自性般若與諸佛平等衆生唯妄執未謝

故波□六道甘淪溺而不之返世尊爲說一切修多

羅不過令其於已躬下證其本有如是之事而已然

諸契經演說不同有曲有直有純有雜唯金剛般若

一經破執斷疑最爲直說純說者也此經總之則一

析之有三種一曰實相般若如金之堅卽理經也二

曰觀照般若如金之利卽行經也三曰文字般若如

金之光卽敎經也利根圓獲鈍者淺執昔六祖大師

聞客誦至應無所住而生其心中峰老人讀至荷擔

如來阿□多羅三□三菩提豁然悟入此頓見實相

最上利根也其次則明觀照又次則信文字至於但

信文字根斯爲下矣然末世頓入者少故理由行證

行藉敎明則文字實又二種般若之津筏也是經文

則甚略而義該大部入位上流乍難窺測然自創譯

已來此方疏釋約數百家▥經淺解已謂少益況偏

辭臆說至有不堪聞見者乎昔佛滅後西域有無著

菩薩入日光定上升兜率詣彌勒問此經義彌勒以

八十偈頌之無著出定與其弟天親各稟偈造論二

論互釋經旨彌▥仍非淺智所了唐圭山大師以妙

悟之姿泳遊敎海愍物興慈遂正本二論旁采諸說

述纂要疏二卷辭精理極爲衆釋中最然一往讀之

不了者什猶六七石壁師別爲廣解又失之太繁長

水師復起而□削之成刊定記而疏義顯矣疏義顯

而後金剛般若敎行理三經乃無不顯矣但今宇內

謬解偏多傳講諸師又□習世本各封已見以故鮮

知宗尙嗟乎獨不思聖凡愚智□若雲泥無著是登

地菩薩天親是地前加行菩薩二人親稟彌勒彌勒

是補處大士親稟釋尊今疏悉依二論疏卽佛語佛

佛語不宗將誰宗乎策昔因閱藏幸遇斯文精硏三

復如獲重寶但以疏記別行尋討維艱文義連綿科

章間錯起止血脈作者猶迷於是不量庸愚秉筆從

事校經節疏會記編科繕寫嚴□至三脫其稿於中

添削釐合殊費斟裁□覽者無神昏目眩之嫌有執

謝疑除之益特授□□以廣流傳或曰子禪者也乃

事經疏之學耶予曰噫子過矣請無遠論卽圭山長

水二師一則宗大鑑而徹禪源一則叩琅邪而悟心

要亦皆續敎內之眞傳卽文字而直指苟具正眼豈

存二見況此般若者乃覺體之異名種智之□號性

空緣會法爾無差功德發心本無限齊吾將流通如

是之經以期已他之兼利也流通文字用嚴化身流

通觀照用嚴報身流通實相用嚴法身如是則爲具

足佛身何以故生了二因決能成就故經云是經義

不可思議果報亦不可思議諸有福智者應作如是

觀

康熙甲辰歲仲夏之吉荊溪後學行策書於武林之

河渚草堂

▥十八住階位圖說▥

第一住配初發心住幷攝前十信及餘九住共二

十心二中是六波羅蜜故次配六行四中法身分

言說證得於證得中開智相福相故配後三行第

十八中有六種具足初一具足配二地至等覺十

位後五無上具足配妙

學位其餘配屬可見

詳夫諸敎所說地位差互不同或說五十二位或將

十信攝入十住但說四十二位於中或復開前合後

開後合前或前後俱開俱合開之則廣合之則狹又

或借小明大借權明實名相位號出入▥▥狗名遺

旨多見差謬乃至楞伽諸典泯之全無纓絡等經具

說成有若有若無若廣若狹皆隨宜之說也惟華嚴

行布萬殊圓融一際有無闊狹悉皆無□方爲了義

耳所以者何以約法則無約人則有今經云一切賢

聖皆以無爲法而有差別無爲故無差別故有於差

別中不無闊狹也論主旣仰師補處深悉經義以宗

派兼明故正住中道不墮有無以法喩齊顯故初後

中間酌於闊狹配十八住處說三地五位誠盡善矣

記主云然其行人念念須冥佛境反窮果海自然階

降不同若預等級用心畢竟障於證入況此經宗無

相豈合列位淺深但約情惑漸薄地位轉高義相稍

同故略配攝也斯言得之然今之人乃有以此而病

無著者嗟乎不解卽相離相妄謂一向無相所以墮

增上慢因果不分謬執經宗非毁先聖好心學般若

者幸勿狗此一邊之見住於中道離障證眞依無爲

法入賢聖位則庶乎其不差矣

▥二十七疑脈絡圖說▥

首曰生者卽不住相布施也以此是疑圭故展轉

生起至二十七於中第三出十疑第十一總承前

疑是爲脈絡有

肇處餘疑可知

佛乃不思議人經名不思議說不思議者非思議能

解也非思議能解者無思議者乃能解也無思議能

解者非思議竟莫能解也何以故如上二十七疑來

自經文之外已非思議所及然有次序來者有隔越

來者有通貫來者有分承來者次或可知隔卽難曉

況通貫分承乎譬猶身中血脈地中泉脈經絡支派

潛伏流注殊非尋常義現於文易開物解者比也況

加之以□心淺心狗臆見妄生穿鑿何關經義故曰

非思議能解也彌勒以補處之智冥妙覺之經演難

思之偈授登地之人曰斷種種疑天親始理疑脈以

貫經曰斷二十七種疑故曰無思議者乃能解也昔

者以文求義矛盾何多今也以脈定文參商斯絶違

惟見其順塞惟見其通斷惟見其續暗惟見其明細

心深心虛所見好古敏求之力也故曰非思議竟莫

能解也好心學般若者當澄神攝慮熟翫而細硏之

將見此經全體血脈朗然躍現於文字句偈之表由

是永斷群疑深解義趣依解起行行起解絶不妨從

思議中親到無思議處卽是親見不思議人親聞不

思議說也尙勉之哉

▥ 例  言 ▥

一▥此經六譯秦譯稱最傳布旣廣▥舛滋多故校

諸疏本亦各差互今經字句一依北藏原本勘

正

一▥此經注釋無慮數百家雖有數家正疏然皆互

有短長其盡善盡美唯纂要一疏而已故今疏

文悉遵原本無散移易其刊定記文旣會歸本

疏下首末開合不無增損字面貴使文義允當

耳

一▥凡疏□合本多見以兩文□書而首標疏□字

者其不便有二一者遇條分縷析處標字太煩

二則於義未安蓋□不得與疏□列猶之疏不

得與經齊等譬如經則父也疏則子□則孫也

倫次自應有別今初二卷以疏文頂格書記低

一字自三卷以去則以經文頂格書疏讓經一

字記復讓疏一字不同他本之式又記中有釋

經之語未涉疏意者會在疏前令不失次第

一▥此中分科須辨四種不同有記中所列之疏科

有疏中所列之經科有疏中自列之疏科幷節

釋之經科重繁錯雜初學多述今前二種皆加

圈別之仍分黑白使疏記首尾血脈通貫其後

二種準疏文一例書之庶幷然易見

一▥記中科題有遺前失後者竊意補之有應立不

立者增入之有疏自列而記復列者□削之或

安科取便失次者隨位置之或科名未盡善者

略更易數字非敢妄專務期允當覽者無以差

脫見疑

一▥經文十八十九二疑之間有爾時慧命須菩提

至是名衆生一段計六十二字秦譯原無係後

人添入故疏不釋然魏譯有之二論亦皆釋之

添亦無失況記有補釋之文今從世本添入如

秦譯法華普門品中添入隋偈亦無失也

一▥配十八住處斷二十七疑爲兩論之綱宗一經

之樞要若階位不明則昧於橫判脈絡不淸則

述於□釋今各爲圖說系於全科之後使開卷

按圖瞭然在目不致尋文難了

一▥疏記兩文之中字句□多錯謬北藏且不可憑

何論他本今則揆之文義苟一字不安必周遍

▥尋得舊冊或深思自悟釋然無疑具摘諸▥

附於卷末一以見□勘之難一以出藏本之誤

惟覽者悉之

▥金剛般若經疏論纂要刊定記會編卷第一▥

秦三藏法師鳩摩羅什譯經

唐  圭山大師宗密  述疏

宋  長水沙門子璿  錄記

淸荊谿後學沙門行策會編

刊定記序云釋氏敎金剛經世所由來尙矣自秦

至今凡幾百載諷誦無卑高感應盈簡牘利及幽

壞而達乎神明蓋趣大之坦塗破小之宏略也故

補處頌以爲本二論釋而有貫諸疏互解或依或

違圭山大師撮□精英黜逐浮僞命曰纂要蓋取

中庸復申記略用備傳習石壁師仍貫義意別爲

廣錄美則美矣辭或繁長後學多不使用今夏刊

定□削煩亂□流而無滯學而思講庶吾道無墜

地之患也已大宋天聖紀號之明季季冬月甲子

日序

▥疏文分三初標題目二初經疏名題

▥金剛般若經疏論纂要▥□序

記云此題九字從寬至狹能所六重一能所釋謂

金剛等五字是所疏論下四字屬能二能所詮謂

經字屬能金剛等四字是所三能所簡有二一簡

通謂經通一代時敎般若唯屬當部二簡別般若

猶通八部金剛但屬一經五能所喩金剛是能般

若屬所六能所纂纂字屬能謂疏主也要字是所

謂正義也若著幷序二字復加一重二字是能上

皆所攝然此七重不出敎行人理謂經及疏論幷

序五字是敎謂能詮能釋能序也般若通行謂觀

照也纂字屬人卽疏主也金剛要字屬理金剛喩

實相卽眞理要字是正義卽道理旣知一題能所

去取須知題內義理淺▥金剛有三義謂堅利明

也般若亦三義謂實相觀照文字也經有三義謂

常貫攝也疏亦三義謂疏決布也論者議也亦三

義謂議理議智議行也纂要亦三義謂要義要行

要文也且金剛三義者以萬物不能壞能壞於萬

物復能有照用可喩三種般若矣堅喩實相以其

雖經多劫流□六道未嘗生滅未嘗虧缺故云堅

也故心經云是諸法空相不生不滅不垢不淨不

增不減等利喩觀照般若謂此顯時照諸法空故

言利也故心經云觀自在菩薩行深般若波羅密

多時照見五蘊皆空度一切苦厄乃至云無智亦

無得等明喩文字般若以文字能詮顯彰明實相

觀照令顯現故由斯三義似彼金剛故擧金剛以

喩般若然此般若諸佛衆生悉皆有之由彼在纏

故不能利用苟能聞敎解悟內外熏力則能斷煩

惱出生處理智相冥能起大用與佛無異其猶金

在□中不能隨用苟能出□必能成器斷物故知

此慧無不有之故知此慧能建大義今云般若蓋

大慧之梵音也金剛卽般若之正喩法喩雙彰故

曰金剛般若也若準經題具足合云波羅密卽歎

慧之功也唐言彼岸到此猶西域之風若順此方

合云到彼岸彼岸者卽是涅槃爲對生處之此故

號涅槃爲彼意明般若是到彼岸慧斯則慧之別

相也然到彼岸慧略有二意所謂頓漸也頓者此

慧顯時一刹那間照諸法空卽是到彼岸故名到

彼岸慧以不歷多時乃名爲頓漸者雖則頓照法

空且習以性成任運計執所以策彼頓悟之慧覺

察妄情損之又損之以至於無爲此則究竟到於

彼岸亦名到彼岸慧以歷多時故名爲漸漸之與

頓遲速雖殊一總得名到彼岸慧所以具足合云

金剛般若波羅密今略不言也次明經字具三義

者然準諸家解釋共有多義謂涌泉出生繩墨結

□之類若佛地論中唯說二義謂貫也攝也貫穿

所應說義攝持所化衆生且如來入滅二千餘季

遺風若存得聞正法者斯皆經之貫穿義也衆生

流浪莫知所從得佛敎門咸歸正趣者斯皆經之

攝持義也具此二義故名爲經今以此二復加常

義以對三種般若謂實相常觀照貫文字攝也然

此一經羅什所譯句偈淸潤令人樂聞至今長幼

高卑盈於□宇靡不受持此經也疏論纂要者卽

此一卷疏文也疏卽靑龍大雲資聖塵外等疏疏

謂疏通理趣決擇義相布致文言也論卽天親無

著智度金剛仙功德施等論一一論中任運議於

理智行也問旣有疏論釋經何必夏製斯疏答以

纂要故卽是纂他疏論之要義而成此疏也然纂

要之設總有兩意一則上符聖旨二則下葉人心

意顯諸說有不符聖旨不葉人心者且初意者只

如此經是空無相宗有以法相行位廣列而釋此

則不符聖旨失於宗故故序云或配入名相著事

乖宗有人聞是空宗便作一味無相道理解釋此

亦不符聖旨以宗雖無相義乃千端旣以一味解

釋斯則述於末也故序云或但云一眞望源述派

前則乖宗不述派此則述派不乖宗互有得失俱

未圓暢復有縱於僻見以之注釋宗派俱失不足

評量故序云其餘胸談臆注不足論矣然其諸說

雖各有舛的以未兼暢故皆判云不符聖旨也今

製此疏不添法相免乖於宗隨文釋之不述於派

離前二過宛乎得中此則超朕獨符聖旨朕今疏

內皆用聖言故序云故今所述不攻異端疏是論

文乳非城內況二菩薩師補處尊補處如來師釋

迦佛展轉推本佛佛相承降及無著天親夏無異

說故知此疏▥是佛言謗此疏者卽同謗佛也故

序云且天親無著師補處尊後學何疑或添或棄

次下葉人心者且諸家章疏在理未當於文且繁

致令學人少敢措意故轉念者廣通會者稀故序

云致使口諷牛毛心通□角然今此疏撮其樞要

直下銷經經疏相兼盈五十紙不問緇侶塵俗可

以留心不唯上中下根可以學習有斯兩意所以

述之此則前智後悲自他兼利也故云金剛般若

經疏論纂要幷序者幷謂兼及也序者□也□述

經疏之意也又序者緖也謂頭緖也意明此半紙

之言是述疏入作之頭緖也    二作者嘉號

京大興福寺沙門宗密述

京者都也大也卽士庶貢賤都會之大處也然是

西京非謂東北以有大興福寺暗揀故不言西也

沙門梵語此云勤息謂勤修衆善止息煩惱釋衆

之通號也述者明非製作符上纂要之言但是□

述先聖之旨非別製作故也例如孔子云述而不

作信而好古竊比於我老彭

▥二□宗旨二初□讚經旨二初通明起敎之緣二

初明述眞起妄二初眞空

鏡心本淨像色元空

上句卽眞性離緣下句卽緣無自性大約如此若

其委明應先略配後當廣釋略配者此兩句中鏡

像是喩心色是法本淨元空通於法喩以鏡喩於

心以像喩於色像是鏡之所現如色是心之所現

鏡雖現像其像元空卽顯鏡本淨也心雖現色其

色元空卽顯心本淨也言本淨者卽是性淨通因

果凡聖故故華嚴云非識所能識亦非心境界其

性本淸淨開示諸群生此略指配也若廣釋者鏡

卽人間所用之鏡然有塵□不堪用者有雖淨而

在匣者有淨無塵垢□之高臺萬像斯鑒者今取

後者爲喩心者性相二宗所說各異相宗說者或

以集起爲心唯第八識集諸種子起現行故或以

緣慮爲心通於八識俱能緣慮自分境故然此所

說但是有有爲生滅非今所喩性宗說者卽如來

藏本源自性淸淨心也然今所明正是此心以是

述悟根本凡聖通依世出世間皆不離此所以起

信論中立爲大乘法體故論云摩訶衍者一法二

義所言法者謂衆生心是則攝一切世間出世間

法依於此心顯示摩訶衍義又云依一心法有二

種門一者心眞如門二者心生滅門是二種門皆

各總攝一切法此義云何以是五門不相離故以

眞如門是通相故揶一切生滅門雖是別相以是

卽眞如之生滅亦攝一切以此二門同依一心爲

源則知萬法不出此心又如華嚴是圓極一乘亦

以此心爲一眞法界之體故彼疏說統四法界爲

一眞法界謂寂寥虛□沖深包博總該萬有卽是

一心體絶有無相非生滅乃至云諸佛證此妙覺

圓明現成菩提爲物開示等然此一心有性有相

相則凡聖述悟因果染淨等異性則靈靈不昧了

了常知然此性相不卽不離以相不離性故只向

同處異性不離相故只向異處同性不卽相故未

始有差別相不卽性故未嘗不殊異蓋緣性相一

味所以同異兩存其猶一水波涇性相同異可知

然此靈心本非一切能爲一切心之名字亦由此

立今云淨者但約畢竟空義非是揀染名淨以但

唯一心貫通染淨故荷澤云知之一字衆妙之門

一切諸法依此建立旣爲得失之□府乃是升降

之玄樞稱衆妙門實爲至矣今所辨者卽是此心

然前所說相宗二種乃是此心之內生滅一門對

辨淺深故須料揀和會通攝則實無所遺本淨者

喩則可知法中有二意一則此心從本已來性畢

竟空故二則現爲煩惱所纏而無染故此當起信

論中眞如門也故大集經云善男子一切衆生心

性本淨心本淨故煩惱諸結不能染著猶如虛空

不可□□心性空性等無有二等像卽鏡中所現

萬像色卽本淨之心所現諸法然所現法不出色

心今唯言色而不言心者一爲文句窄故一爲影

在下故三爲以初攝後故前二可知後意者一切

諸法不出五蘊色之一字貫五之初今言色者擧

初攝後也故大般若中每例諸法皆以色字爲初

如云善現般若波羅蜜多淸淨故色淸淨色淸淨

故一切智智淸淨等由是文雖標色而意兼於心

色心旣彰萬法備矣元空者喩則可知法中有二

意一卽本來是空□云一切諸法唯依妄念而有

差別若離心念則無一切境界之相二卽現見空

故色等諸法本來是空述人不知妄執爲有雖然

執有未始不空故中論云諸法若不空卽無道無

果又云以有空義故一切法得成然此一句亦是

釋疑恐人聞說心性本淨復見論云是心則攝世

間法等▥謂本具染等不合言淨故下句釋云像

色元空也意云色等若實則□淨心色等旣空憑

何□心如鏡現穢像穢像元空似有實無云何染

□故云鏡心本淨像色元空也無上依經魂淸淨

有二義一者自性淸淨是其通相二者離垢淸淨

是其別相寶性論中亦有二義一自性淸淨謂性

淨解脫二離垢淸淨謂障淨解脫魏譯唯識論云

心有二種一者相應心所謂一切煩惱受想行等

二者不相應心所謂第一義諦常住不變自性淸

淨心也今所明者卽自性淸淨及第一義諦心故

云本淨復次兩句夏互釋成以上句釋下句成色

空義以下句釋上句成心淨義色若不空心則不

淨心若不淨色卽不空由心淨故色空由色空故

心淨以色心二法不相離故當知由心淨故方能

現色如鏡淨故方能現像染則不能又由色空故

不能染心如像空故不能□鏡實則□也上句下

句法喩對明反覆相成故云互釋    二妄有

夢識無初物境成有

此正當起信論中心生滅門也然此亦具法喩以

夢喩識以夢中所現之物喩境如人睡後作夢於

無物處見物喩心述成識於無境處見境然雖物

依夢現而夢物皆虛雖境從識生而識境俱妄也

夢者如常人被睡蓋所覆心識昧略恍惚成夢準

切韻中夢者心亂之貌亦云寐見曰夢意明心識

昏亂見於異事名之爲夢識者本淨一心忽然不

覺不覺是妄心性乃眞眞妄和合目之爲識卽是

第八阿梨耶識也故起信云依如來藏故有生滅

心所謂不生不滅與生滅和合非一非異名阿梨

耶識無初者初始也意明此識無前際故然眞心

妄識雖虛實有殊若究其源俱無初際然有兩意

一則如佛頂經說煩惱菩提二俱無始謂自有此

眞心已來▥有此妄識非謂眞先妄後亦非妄見

眞後若言眞先妄後卽應諸佛夏起無明若言妄

先眞後何有無眞之妄居然獨立由是故知二俱

無始此則夢喩不齊□似金之與□若言□先金

後卽合所棄之□鍊之得金若言金先□後應可

純淨金器重生於□由是二物俱無初際於法可

知問如論云依如來藏故有生滅心旣言依眞有

妄則是妄後眞先何得說云二俱無始答不然所

言依者明妄無自體依眞而成顯本末之義非先

後之義故起信云以如來藏無前際故無明之相

亦無有始若說三界外夏有衆生始起者卽是外

道經說二者謂妄體全空都無生起之□跡故言

妄無始也故起信云覺心初起心無初相卽斯義

也若據此意夢喩正同以夢生時無□跡故有□

兩意故云妄無初也然上夢□二喩之中各取少

分共況一識無初之義方盡其理夢則喩無初法

□則喩無初時若單用□喩則妄識有實若唯取

夢喩則妄識有始今旣分取相似之處理極成矣

物者卽夢中所現之物也境者卽是識中所變我

法等境成有者且如夢中所見自他境界覺來反

想卽定是無正在夢時決定爲有若不然者何有

讚喜謗瞋厭苦欣樂等事耶故知有也如莊子中

說莊周夢爲蝴蝶都來忘□莊周及乎睡覺夢除

何曾夏有蝴蝶爲莊周時旣不羨蝴蝶爲蝴蝶時

亦不羨莊周彼此各行互不相識然準彼書意以

顯生處齊平今之所引意明執實之義謂依於妄

識變起我法等相悟來了達則誠知是空若正述

時定執爲有若不然者何有貪瞋愛惡取捨等事

耶故知是有故成唯識論云依識所變妄見我法

猶如幻夢幻夢力故心似種種外境相現緣此執

爲實有外境然雖夢中見種種事推其根本唯一

夢心以夢心滅時夢事皆滅法中亦爾境雖無量

原其根本唯一識心識心滅時境界隨滅故起信

論云一切諸法唯依妄念而有差別若離心念卽

無一切境界之相則知三界唯心萬法唯識諒不

虛也由是三界世間一切有漏染法皆從妄識而

生故名此識以爲妄本然一切有漏染法生起微

著次第總有兩重一無始根本二展轉枝未展轉

枝未卽後逐妄科中所明無始根本正當此段言

根本者卽根本無明言無明者謂無妙覺之明故

以就通相言之故當此識然根本無明具有二義

所謂述眞執妄也述眞者眞卽眞心本不生滅德

相業用量過塵沙日用不知如狂如醉若貧女宅

中寶藏窮子衣內明珠雖有如無枉受艱若故華

嚴經云於第一義不了名曰無明執妄者妄卽五

蘊色之與心如幻如化本無實體衆生認此爲自

身心計虛爲實故名執妄故圓覺經云妄認四大

爲自身相六塵緣影爲自心相乃至結云由此妄

有輪轉生處故名無明然此二義遞互相成擧一

則兼未嘗獨立但若執妄必須述眞但若述眞必

須執妄譬如有人述東必執西亦互相成立思之

可見    二明習妄流轉

由是惑業襲習報應綸輪塵沙劫波莫之□絶

此當妄法生起第二門展轉枝末也由是等者謂

因此述眞成識現起世間一切境界緣此境界起

惑造業受報無窮此中惑業報應四字但是三道

然此三法諸敎之中有名三障障聖道故或名三

道引心□□至業報故或名三雜染以性不淸淨

故又此三障夏相由藉由煩惱故起惡業由惡業

因緣故得苦果初言惑者卽煩惱也品類卽根本

及隨根本有六謂貪瞋癡慢疑惡見隨煩惱有二

十謂忿恨覆惱嫉□乃至散亂不正知等若以要

言之不出根本中三謂貪瞋癡卽此三種▥能成

就三界世間故華嚴云由貪瞋癡發身口意作諸

惡業無量無邊等此惑因起由前無明述平等理

妄認五蘊身心卽此身心是過患根本故肇公云

約天地爲高下約日月爲東西約身爲彼此約心

爲是非老子亦云吾有大患爲吾有身及吾無身

吾有何患故知此身是一切過患根本旣執之爲

有遂分自他依此身心起諸煩惱於一切順情境

上起於貪心於一切違情境上起於瞋心以護自

身將爲主宰也於此二中不知是妄任運而起乃

名爲癡此等煩惱究其所因皆從根本無明而有

也次云業者然業雖無量統唯有三謂善惡不動

也由前貪瞋熾盛發動身口作諸惡業卽身三口

四意三等十惡業也或有稍知因果貪來生榮樂

之事卽□惡爲善持不殺等五八十戒卽善業也

或厭下苦▥障□上淨妙離修有漏禪定名不動

業然此三種業雖勝劣不同皆由述心所造俱有

漏攝故圓覺經中結三業云皆輪□故不成聖道

由是則知前之三業皆依煩惱所成也言報應者

應卽是報旣有業種蘊在藏識因緣會時必須受

報涅槃經云非空非海中非入山石間無有地方

所脫之不受報尙書云天作□猶可違自作□不

可□由是有業必有報應然若推諸業體相都無

及受報時未嘗差錯惡因苦果善因樂果如影如

響的無差謬然泛論果報六道不同以類收之但

唯三種謂苦樂捨由前惡業爲因卽感三塗苦報

謂地獄餓鬼畜生也由前善業爲因卽感人天樂

報謂四洲六欲也由前不動業爲因卽感上界差

別之報謂色無色界也然於三界之中所受苦樂

之身是別業正報所居勝劣器界卽共業依報正

報有生老病死依報有成住壞空器界空而復成

有情死而還生無始至今聯綿不絶述惑耽戀誠

可悲夫故法華云三界無安猶如火宅由是報因

業感業由惑成惑因無明無明無始一念妄有也

則知三界六道有情無情究其所從皆因夢識而

有襲習綸輪者襲謂承襲卽相續義由惑發業業

能招苦次第相續故習謂熏習卽相攷義意明惑

業念念攷學念念熏習故唯識云由諸業習氣二

取習氣俱故名爲習然此二義必互相資謂相續

故相攷相攷故相續故云襲習故唯識云前異熟

已盡復生餘異熟也譬如有人襲儒學文由承襲

於儒故方能學習於文又由學習於文故方能承

襲於儒也相資之義豈不昭然綸卽綸緖謂衆生

業種雖復無邊終不一時受六道報報有次緖故

名綸緖然有兩意一如人負債强者先牽故二如

人種物潤者先生故輪卽輪轉謂生已復死死已

還生生死不停故名輪轉或天上死人間生人間

死畜生生等故無常經云循環三界內猶如汲井

輪然此二義亦互相資由綸緖故輪轉由輪轉故

綸緖也其猶搔繭抽絲由彼絲輪轉而不止故使

絲緖起之不絶亦由絲緖起之不絶故使絲輪轉

而不止或可淪字其義亦通卽沒溺義也謂於生

死大河長受沒溺故云淪涅槃經云若有衆生樂

諸有爲造作諸業是人述失眞常是名暫出還沒

疏中且用輪字如向所說惑業則言其襲乃報應

則言其綸輪然二二對辨亦互相資謂由惑業襲

習故使報應綸輪實由報應綸輪故令惑業襲習

斯則乘因感果依果造因因果相資以之不絶此

卽十二因緣前前爲因後後爲果之義故唯識頌

云由諸業習氣二取習氣俱前異熟已盡復生餘

異熟或曰如是起惑造業受報輪轉時劫長短耶

故次云塵沙劫波莫之□絶也塵卽碎十方世界

之微塵沙卽□伽河中如麵之沙謂此河周四十

里沙細如麵劫波者梵音此云時分大劫小劫長

時短時延促雖殊通名時分□止也絶滅也莫之

□絶者言不能止滅也意謂六道衆生起惑造業

受生輪轉已來將一沙爲一劫波沙盡而劫波不

盡又將一塵爲一劫波塵盡而劫波無盡塵沙有

限劫波無窮相續至今不能止之滅之故云莫之

□絶也然此二段字句雖多若論實事不過五字

謂心識惑業報其餘□是顯□眞妄成立輪□之

辭意謂未是一心不覺成識起惑造業生死無窮

是故如來現身說敎故大科云起敎緣也

▥二別明說敎之意如法華經云我以佛眼觀見六

道衆生貧窮無福慧入生死險道相續苦不斷乃

至爲是衆生故而起大悲心等文二初□說阿含

之意二初正□

故我滿淨覺者現相人中先說生滅因緣令悟苦集

滅道

初二句標佛現身也故者所以義我卽指佛也言

滿淨者揀異分淨以佛無明永盡無念之極故覺

卽覺悟者卽指人謂佛是覺悟之人也若梵語菩

提此□爲覺斯則約法梵語佛陀此云覺者斯則

約人今此辨人故言覺者亦可滿字是總淨覺爲

別者字屬人卽明如來是滿淨滿覺之者揀諸聖

人覺淨未滿唯佛如來三障都盡三覺具圓故號

如來爲滿淨覺者若以此二望衆生二乘菩薩諸

佛及本性料揀有兩種四句一者衆生不淨二乘

菩薩分淨諸佛滿淨本性但淨二者衆生不覺二

乘菩薩分覺諸佛滿覺本性但覺今於此二四句

中皆當第三也現相者卽化身相也人中者卽現

化之處也唯向人中示相者天上著樂無由發心

三塗極苦正當難處唯於人中苦樂相兼對苦必

能發心所以佛出現化天上如病未發豈須鍼艾

三塗似膏□之病不足醫治人中如小察所□堪

可與藥故佛出現朕如來現相總有四種謂他受

用報身大化小化隨類化身等今明說此敎者卽

小化身也朕有八相謂一從兜率天退二入胎三

住胎四出胎五出家六成首七轉法輪八入涅槃

此論現身但明成道之相次明說法卽轉法輪相

佛成道之相身長丈六紫磨金容項佩圓光胸題

田字三十二相八十種好八部擁衛四衆欽崇巍

巍峨峨光映日月德相繁廣不可具陳此小化身

其相劣弱若望受用卽雲泥有殊故法華經說長

者脫珍御服著弊垢衣珍御之服以喩受用之身

弊垢之衣卽況紫磨金體蓋以衆生垢重不堪見

勝妙之身旣不能見亦無所聞則於衆生都無利

益大悲接物故現小化亦如法華經說窮子見父

踞師子床寶□承足富貴殊勝威德特尊窮子見

之竊作是念此或是王或是王等非我傭力得物

之處長者見子默而識之乃至云卽脫瓔珞細軟

上服嚴飾之具更著▥弊垢□之衣右手執持除

糞之器以此方便得近窮子此喩如來隱彼勝身

現於劣相也先說下正明設敎此方佛事藉以音

聲若無言敎現相阿益敎先說小後方說大或曰

此明般若何論小乘答雖同佛言有深有淺若不

對辨安知淺深然一代佛敎不出大乘小乘乃至

圓宗亦大乘攝其所宗者皆宗因緣雖則同宗因

緣於中淺深有異小乘卽生滅因緣大乘卽無性

因緣無性因緣者如中論云因緣所生法我說卽

是空空卽無性義也今明小乘故云生滅因緣生

滅因緣者諸法緣會卽生緣離卽滅旣生旣滅足

知無常朕則不無生滅之法以有法執故也然佛

出世先說小者有二對治故說生滅對治凡夫外

道執我我是主宰義旣言生滅則知無主無主無

宰則無我也說因緣對治外道自然之計外道所

執多執神我有作受故兼執自然旣言因緣則非

神我自然也爲治此二是故先說生滅因緣卽佛

初成道始從鹿苑度五俱輪次度舍利弗目連迦

葉三兄弟等於十二年間所說卽諸部阿含等經

是也令悟等者佛說此法意令衆生悟四眞諦也

此有兩種因果謂集是世間因苦是世間果道是

出世因滅是出世果也苦卽三苦八苦三苦謂苦

苦壞苦行苦八苦謂生老病死愛別離怨憎會求

不得五陰盛集卽業惑如遂妄中說滅卽有餘無

餘二種涅槃入經可見道卽八正道謂正見正思

惟正語正業正命正精進足念正定也諦者誠實

義如世間苦集逼迫和合事無虛謬名爲實義非

謂不生不滅名實卽說苦定苦集定集等以是義

故四皆實也故遺敎經云日可令冷月可令熱佛

說苦諦實苦不可令樂卽如佛於鹿苑爲五比丘

三轉四諦法輪之例也三轉者一示相轉示謂顯

示苦行相等令其悟解云此是苦此是集等二勸

修轉勸謂誡勸令其修斷云此是苦汝應知此是

集汝應斷等三作證轉作證謂引已所作令其信

受云此是苦我已知此是集我已斷等意言我已

知已斷已修已證汝等效我當知當斷當修當證

如是說已一類小根之人如言啓悟厭生死苦樂

求涅槃發心進修作五停心等七種方便斷三界

四諦下分別▥惑得初果證乃至進修漸斷三界

俱生細惑證餘三果得阿羅漢則令世間因亡果

喪出世間因生果證法華云爲求聲聞者說應四

諦法度生老病死究竟涅槃故云先說生滅因緣

令悟苦集滅道也    二結判

旣除我執未達法空

我執者卽於五蘊總相計有主宰名爲我執若一

一推求色等性中不見我體名爲我空若見五蘊

之法實有體性名爲法執若了五蘊如幻如化從

緣無性名爲法空旣除者已盡▥以小乘人聞說

生滅因緣不執於我故云旣除我執未達者以未

聞說無性因緣猶計蘊法爲實故云未達法空若

具言之合云旣除我執已達我空未達法空未除

法執今則上執下空文影略故又旣除我執便是

已達我空未達法空便是未除法執故也

▥二□說般若之意二初總示大部二初□敎釋意

欲盡病根方談般若心境齊泯卽是眞心垢淨雙亡

一切淸淨

病根者喩法執也如人有病令人不安如木有根

能生枝葉意云三執如病令諸衆生不得安樂若

取法執爲病病卽是根持業釋也若取我執爲病

是病之根卽依主釋今則病通二執根喩法執以

能所依二體異故我是能依法是所依以能從所

生故能非根根唯局所也由是凡夫有我執必兼

有法執二乘有法執不必具我執又二乘無我執

則未必無法執菩薩無法執則必無我執如因述

□方可見人等般若卽慧也爲顯此法故遺言成

敎敎卽文字般若卽觀照實相二般若也今約佛

論故通法敎俱名般若也此中意云如來意欲盡

衆生有執之病根方談空宗之般若然大乘敎法

無量無邊何故此中唯談般若謂正能破執大乘

初門二執若除眞性自現故唯談此除其病也故

古德云華嚴經如治國之法養性之藥般若敎如

定亂之將治病之藥二經旣爾餘可例知心境等

者朕佛初說小乘心境俱有說大乘法相卽境空

心有說般若敎卽心境俱空今正明此故云齊泯

心卽心心所法境卽諸識相分心通能變能緣境

通本質影像心境等亡故云齊泯謂約遍計則都

無所有如繩上陀約依他則緣無自性如麻上繩

由心故境由境故心境滅心空心如境謝朕諸法

雖多不出心境心境旣泯則一切皆泯也心經亦

云無眼耳鼻舌身意無色聲香味觸法無眼界乃

至無意識界等故云齊泯卽是眞心者顯非斷滅

恐聞一切諸法泯之皆無諸法旣無應成斷滅故

此顯云卽是眞心然此心與上心字不同上是緣

生妄心卽前夢識也此是常住眞心卽前鏡心也

爲揀別故故特言眞以一切諸法皆依此心若離

此心無別有法故經云一切世界因果微塵因心

成體心之所現名曰依他執之爲實乃名遍計依

計旣泯卽是圓成如繩依麻有陀托繩生繩蛇旣

亡則麻著矣此是疏主出般若之密意若據經文

則但言諸法皆空不言卽是眞心故下文云離一

切相卽名諸佛文雖不彰意實如此若法性宗旣

直於諸法空處顯出眞心故圓覺經云種種幻化

皆生如來圓覺妙心猶如空華從空而有乃至云

諸幻盡滅覺心不動故云卽是眞心也垢淨雙亡

者上言心境染淨已含文未顯彰故重明也意云

非但無諸有漏心境之法若於法中染淨之法亦

復不有爲對治垢染方彰淨法之名所治之垢旣

亡能治之法何立如無□貪布施亦遣等則知若

理若智若因若果一切行位諸對治門悉皆不有

垢淨□無故曰雙亡故心經云無無明亦無無明

盡等一切淸淨者此淨與上淨字不同上卽對染

之淨此名眞空曰淨以聲聞怖空故言淸淨淸淨

卽空義也大般若中或則云空或言淸淨朕萬法

雖多不出心境恐收不盡又約垢淨重明斯則是

法皆攝竟無所遺故言一切也故大般若云善現

般若波羅蜜多淸淨故色淸淨乃至諸佛無上菩

提悉皆淸淨又非謂泯□心境顯眞心了朕後亡

哲淨顯眞空此乃文家成隔句對若欲順義應云

心境齊泯垢淨雙亡一切淸淨卽是眞心理則明

矣謂眞心之中本無心境垢淨等法名之爲空非

謂無於心法成於斷滅故唯識頌云初卽相無性

次無自朕性後由遠離前所執我法性此諸法勝

義亦卽是眞如常如其性故卽唯識實性朕此與

前述眞習妄正爲□對若無前意焉起此文

▥二顯瑞彰會

三千瑞煥十六會彰

三千卽三千大千世界如下所明瑞卽祥瑞煥明

也佛說此經之時放大光明照三千界靡不煥朕

復現種種奇異之事有此祥瑞故云三千瑞煥故

大般若經第一云爾時世尊於師子座上自敷尼

師壇結加趺奏入等持王三昧安詳而起一一身

分各放六十百千俱□那庾多光各照三千大千

世界乃至云令此世界六種變動盲者得視聾者

得聞等又云其諸天人佛神力故各見於佛正坐

其前咸謂如來獨爲說法十六會彰者般若類有

八部謂大品小品放光光讚道行勝天王文殊問

金剛磨譯六百卷二百七十五品總一十六分前

五無名後十一分有名前六分品後十不分品卽

初分七十九品第二分八十五品第三三十一品

第四二十九品第五二十四品第六勝天王般若

分一十七品第七曼殊室利分第八那伽室利分

第九能斷金剛分第十般若理趣分第十一施波

羅蜜多分十二淨戒十三安忍十四精進十五靜

慮十六般若卽大明度無極經四卷同前五分濡

首菩薩無上淸淨分衛經二卷卽第九分實相般

若卽第十分道行小品各十卷同第四分光讚十

卷放光三十卷大品三十卷皆同第二分然上諸

本開合大部文勢次緖事理一一皆同但廣略之

異唯仁王一本不在八部之中

▥二別示今經二初略標指

今之所傳卽第九分

如文

▥二廣□讚二初□歎幽玄二初具□一經詮旨三

初正□

句偈隱略旨趣深微慧徹三空檀含萬行

句有文句義句今通此二偈謂積句所成亦通此

二隱謂潛隱卽現在無文如經中多無所斷之疑

文及其住名略謂少也卽現雖有文而不廣故如

經中唯有能斷之文及有住義旨謂意旨趣謂旨

之所歸徹理曰▥難覺曰微難覺有二意一爲文

隱略故義趣難覺二爲徹理故甚▥難覺然隱略

▥微之相卽下所云慧卽返流淨用約斷執觀空

得名般若正□爲慧不云智也下釋題中廣辨體

相三空者卽我空法空俱空也如下經云無我相

人相等卽我空也我相卽是非相等卽法空也離

一切相卽名諸佛是俱空也二空可知俱空有三

說一別觀人法名二空同一刹那雙觀人法名俱

空二卽二執旣遣二空亦遣名俱空三卽能所遣

時慧亦無住卽與本性相應此時自無人法二相

及非法相等名俱空徹謂透徹慧是能徹三空是

所徹般若照時透過三空之表卽與本源相應以

本心源非空非有爲對人執方說人空爲對法執

方說法空爲對二執方說俱空卽空是能對執爲

所對所對之執旣遣能對之空亦除空執兩亡方

契本性若住空境未曰相應所以疏中特言慧徹

由是四加行位菩薩爲取空相不名見道故唯識

偈云現前立少物謂是唯識性以有所得故非眞

住唯識今旣徹於空相能所兼亡卽同唯識見道

頌云若時於所緣智都無所得爾時住唯識離二

取相故檀含萬行者梵音檀那此云布施含謂含

攝萬行卽菩薩所行之行不唯於萬今擧大數耳

以布施含於三施三施該於六度六度包於萬行

以本望末故曰檀含萬行也所以佛答修行唯言

布施故彌勒頌云檀義攝於六資生無畏法此中

一二三是名修行住

住一十八處密示階差斷二十七疑潛通血脈

此約二論以□歎也準無著論中從佛正說以下

乃至經終分爲十八住處謂第一發心住乃至第

十八上求佛地住卽是修大乘行人從因至果安

住之處密示階差者謂隱密示現行人修行入位

階降差別之相以經中都無十八住名含有十八

住義以不顯配故云密示前後淺深不同故云階

差也然階差之相在下正宗文前疏文具明斷二

十七疑者準天親論從佛答三問畢便□跡斷疑

乃至經終二十七段謂第一求佛行施住相疑乃

至第二十七入寂如何說法疑潛通血脈者潛謂

潛闇通謂通流血脈者喩也以經中多分唯有能

斷之語而無所斷之言由是文起孤然勢意斷絶

及尋經旨皆有所因文雖不彰理且連貫以不明

顯故曰潛通其猶人身血脈外雖屎彰內宛流注

約喩顯法故曰潛通血脈也此義見於逐段□疑

之文    二反顯

不先遣遣曷契如如

不先遣遣者卽反顯慧徹三空之義謂二執爲所

遣二空爲能遣又二空爲所遣俱空爲能遣以俱

空遣二空空病亦空故云遣遣如圓覺云應當遠

離一切幻化虛妄境界由堅執持遠離心故心如

幻者亦復遠離遠離爲幻亦復遠離離遠離幻亦

復遠離曷契如如者曷何也契合也如如者卽上

三空之表本源眞性也二空破執執襄空明空病

亦空方契本源眞性也意云若不先遣遣卽滯有

滯空何能契合眞如本性然此語勢亦是御注序

文彼云咸歸遣遣之旨盡入如如之妙

▥三順結

故雖策修始終無相

如經中度四生卽是策修無生可度卽是無相行

六度卽是策修不住相布施等卽是無相如是類

例遍於經中然度生修行合是有相今以無生可

度無住布施無法可說無我修善故順經宗無相

之義一經前後無不談此故曰始終又因心果心

咸皆如是斯則正策修時無相正無相處策修非

謂前後始終皆爾

金剛般若經疏論纂要刊定記會編第一卷 終

金剛般若經疏論纂要刊定記會編卷第二

秦三藏法師鳩摩羅什譯經

唐  圭山大師宗密  述疏

宋  長水沙門子璿  錄記

淸荊谿後學沙門行策會編

▥二結歎四法幽玄三初正結歎

由斯敎理皆密行果俱玄

若據前正□歎中約敎義分能詮所詮今於所詮

之中別開行果卽四法足矣然敎密如前句偈隱

略理密如前旨趣深微行果二玄前文未顯故宜

別明行玄者夫菩薩行不出二種謂隨相行離相

行也隨相卽同前策修離相卽同前無相玄者妙

也若二行抗行或先或後不名爲玄二行同時不

相妨□乃名爲玄若唯隨相卽同凡夫若唯離相

卽同二乘二行相資宛符中道卽觀空而萬行沸

騰涉有而一道淸淨是菩薩行矣果玄者果卽佛

果也此中佛果總明二種所謂眞身應身應身有

相眞身無相玄者若二身各異相無相殊不名爲

玄以相卽無相無相卽相□應無□故曰玄也所

以經中若以相觀佛則是人行邪道不以具足相

發心則墮斷滅以此眞身應身不一不二故使然

也由斯者因此也卽正指說此一卷經是密是玄

也此則結指前文之所明標爲後說之所以也

▥二示難了

致使口諷牛毛心通麟角

致使者遂令也由前四法幽玄之故遂令諷誦甚

多而解者極少口諷卽讀誦其文也牛毛喩其多

也妙解經意乃名心通麟者瑞獸君聖則現角者

麟唯一角喩悟者少也此有兩重相望以論多少

謂麟比牛而已少角比毛而又少意謂讀誦者多

中之多通悟者少中之少    三彰謬解

或配入名相著事乖宗或但云一眞望源述派其餘

胸談臆注不足論矣

前四句卽但不符聖旨別作意度不得圓暢雖非

邪僻亦名謬解後二句胸談臆注正是邪謬前言

心通者少不通者多此之三類卽是不通之相也

此前兩家皆先□因然後結過配入名相者謂有

疏將法相名句配入其中此則貪著其事好尙法

相也如下經云凡夫之人貪著其事乖宗者以經

宗無相眞空旣以法相解之寧契經旨以不順理

名之爲乖但云一眞者但猶獨也以聞說此經是

空無相宗則首末作離心離境空無相道理一味

銷釋故云一眞望源述派者望謂瞻望源謂水生

之處也述謂昏述派謂流派路分曰岐水分曰派

意云此經雖宗無相而文義千差今雖符大底宗

源而全乖差別義理故云望源述派也斯言乃是

曉公起信序文今雖用之而意異彼彼則以一心

爲源隨緣生滅爲派此則以經宗爲源義理爲派

故不同也其餘等者前則各有一長此乃都來邪

僻前則依人依敎此乃率意推胸率爾疏謬之言

故曰胸談臆注不堪採覽置之言外故云不足論

矣就中此釋宇內偏多疏主云予久志斯經遍詢

諸疏親見數十本或假託金剛藏或云誌公或云

傅大士或云達磨或云五祖或題自名皆好紙好

墨裝飾甚華其中文義總不堪採如釋舍衛國云

衛者百靈衛護擧一例諸首末皆爾苟有無限愚

人不能甄別寶爲至妙誠可悲哉故云胸談等若

將源派約述不述前後相望有其四句一述源不

述派卽配入名相者二述派不述源卽但云一眞

者三源派俱述卽胸談臆注也四源派俱不述卽

下不攻異端是此疏也      二引文結顯

河沙珍寶三時身命喩所不及豈徒然哉

河沙珍寶者卽經云如□河中所有沙數如是沙

等□河是諸□河沙寧爲多不乃至此福德勝前

福德二時身命者卽經云若有善男子善女人初

日分以□河沙等身布施乃至何況書寫受持讀

誦爲人解說喩所句有二意一卽於此內外二財

喩之不及二卽如下文云我念過去無量阿僧祗

劫於然燈佛前乃至譬喩所不能及含斯二意故

云喩所不及豈徒然哉者猶言可空如此也意謂

此經句偈隱略旨趣深微尋波討源卒難得意□

悟玄理隨分受持得福德多不可思議旣若如此

非聖智不能造其源常情之流豈合措意此文意

含兩勢一驗凡心不曉二驗持者福多也

▥二述造疏意二初示疏論師承有據二初二論師

承斥他添削

且天親無著師補處尊後學何疑或添或棄

梵語提婆盤豆此云天親是地前四加行位菩薩

卽無著弟也無著梵語阿僧□是初地菩薩卽天

親兄也補處卽彌勒菩薩現在兜率天上次補佛

處號曰當來下生彌勒尊佛以二菩薩依稟彌勒

菩薩偈頌造論解經故云師補處尊下懸談廣明

後學下斥其違論卽無著天親之後製疏之者也

何疑者責辭也添卽前云配入名相者於本論外

加以大小乘法相行位故云添棄卽前云但云一

眞者棄□兩論別自解釋也不知彼人云我勝菩

薩爲復不知菩薩所造論耶若言不是我勝菩薩

亦非不知造論但以志道參玄忘言取意捷徑修

進不務枝流誰有心力尋於論文者卽應責之曰

尋論釋經則推無心力推胸率意心力何多且者

約截之辭以不論所餘截徑而斥意云今不論□

有理無理且論主是入位上流復從彌勒所受義

句此蓋佛佛相傳展轉師授□之後學何得固違

而自率意耶一是凡聖愚智懸隔二是師父之言

背智率愚悖師無禮如父有所作子乃故違豈合

天道耶故此引師以斥也

▥二明今述解不攻異端

故今所述不攻異端疏是論文乳非城內

初二句對非顯是故今者由菩薩展轉相授所以

今之述作不攻異端攻謂攻擊異謂別異端卽端

倪卽顯諸家□是異端也故云對非顯是故論語

云攻乎異端斯害也已注云善道有統故殊塗而

同師異端不同歸也疏是二句出其因由旣用本

論釋經不攻異端明矣乳非城內者引經喩也涅

槃第十云復次善男子如牧牛女爲欲賣乳貪多

利故加二分水轉復賣與餘牧牛女彼牧牛女得

已復加二分水轉賣與近城女人彼女得已復加

二分水賣與城中女人彼女得已復加二分水詣

市賣之時有一人爲子納婦當須好乳以待賓客

至市欲買是賣乳者多索價數是人答言汝乳多

水不直爾許之直今我瞻待賓客是故當取取已

還家煮用作□而無乳味然於苦味中千倍爲勝

何以故乳之爲味諸味中最善男子我涅槃後正

法未滅餘八十年爾時是經於閻浮提當廣流布

是時當有諸比丘抄略是經分作多分抄前著後

抄後著前前後著中中著前後雜以世語錯定是

經令多衆生不得正見如彼女人展轉賣乳乃至

成□而無乳味然彼經意以喩涅槃此借用之以

喩般若此中城內之言語稍漫通今取最初新□

之乳未加水者以爲喩也或曰此中豈無疏主自

語應同添水乳耶答不然雖有自言但是連合前

後或引文之端皆從本義而非添也

▥二示名題義意在下

纂要名意及經題目次下卽釋無煩預云

諸家至此皆略判經題今務簡削繁下文委釋

▥三解本文二初偈文歸請

稽首牟尼大覺尊能開般若三空句發起流通諸上

士冥資所述契群機

將欲製疏恐未上符下合故歸請也意云法華經

說假使滿世間皆如舍利弗盡思共度量不能測

佛智聖智尙難圖度凡心豈可測量由是祈請加

護冀無□繆於中前三句歸敬三寶後一句祈願

利生初二字能歸至誠稽謂稽留尙書云稽首拜

手注云稽首謂首至地也拜手首至手也今則屈

頭至地稽留少時表敬之甚也又禮有三種謂下

揖中□上稽首今則上禮表無慢心然能歸之人

必具三業表佛有天眼天耳他心知故謂以身業

歸表佛有天眼見以口業歸表佛有天耳聞以意

業歸表佛有他心知又圓滿三業善故成就三輪

因故以未歸三寶之前三業悉皆不善今歸三寶

故三業皆善也三輪者謂神通輪敎誡輪記心輪

因中身業歸果獲神通輪因中口業歸果獲敎誡

輪因中意業歸果獲記心輪據此卽三業是因三

輪是果三輪之因依主釋也今言稽首卽當身業

但擧身業餘者自具謂稱三寶名及述所爲事卽

口業也心不虔誠寧▥歸禮卽意業也牟尼下正

擧三寶謂佛法僧爲福之田三皆可寶故云三寶

帶數釋也然有三種一住持者卽塑□等像佛也

三藏敎文法也五衆和合僧也遵守遺言任持像

法名曰住持二別相者佛卽三身法卽敎理行果

僧卽二乘菩薩三同體者覺照名佛軌持名法和

合名僧於中復有本性觀行融通之異皆一法上

說之故云同體於上三中今所歸者卽別相也五

敎之中當其始敎以此經屬始敎故今但取當宗

之中能說般若爲佛所說般若爲法發起流通者

爲僧故非餘敎牟尼下佛也梵音釋迦牟尼此云

能仁寂默能仁故不住涅槃寂默故不住生死又

寂者現相無相默者示說無說此則卽眞之應也

大覺者覺卽是佛大揀餘聖餘聖雖覺未名爲大

二乘偏覺菩薩分覺皆非大也唯佛如來一覺永

覺無所不覺如大夢覺如蓮華開逈超群聖故獨

稱大尊者具上九號爲物所尊下文廣辨能開下

法也於中能字屬佛開字通佛及法在佛爲能開

在法爲所開般若三空句五字唯局法也然於此

中具敎理行果般若果也以是到彼岸慧故三空

理也句卽敎也理果合論行也以慧照理是菩薩

行故發起下僧也發起上士卽須菩提因興三問

故佛說之流通上士卽是彌勒無著天親也□□

解釋方始弘傳上士者高上之士也或云上人故

馬鳴菩薩讚無常經歸敬偈云八輩上人能離染

或云大士故大雲疏云如斯大士皆歸命斯皆通

用故隨人稱冥資一句祈願利生也冥資謂暗助

所述卽此疏也契合也群機卽一切衆生也然資

助加護有二種一卽顯加謂現身說法有所見聞

二卽冥加但得智力無所視聽今於二中唯求冥

加也以製疏釋經唯藉智力但得冥助不須見聞

以此經云若以色見聲求是行邪道爲順此敎故

不求顯然凡所設敎皆契理契機今不言契理者

以疏是論文已契理故又疏主於二利中利他偏

甚今唯言契機者悲增之相也

▥二開章正釋旣蒙加祐心通智明約義開章遂申

經旨文二初標列章門

將釋此經未入文前懸□義門略開四段第一辨敎

起因緣第二明經宗體第三分別處會第四釋通文

義

此依崇聖寺塵外疏唯開四門若準大雲疏中卽

開六門一明經意二明宗旨三明經體四辨譯時

五解題目六釋經文今雖四門含六門義謂此第

二攝彼二三第四攝彼五六其餘單攝但小異耳

▥二依章正釋四如疏科列

初中二初總論諸敎

此中總論如多藥共治一病下別顯則如一一藥

各有功能也    文二初通赴機緣

謂酬因酬請顯理度生也

酬因者酬謂酬報因謂因地以佛於因地初發心

時希求無上正等菩提遂啓四弘誓願衆生無邊

誓願度煩惱無數誓願斷法門無盡誓願知佛道

無上誓願成於此四中三願皆畢唯一未圓誓度

衆生衆生宛在今雖證果不捨因門現身說法濟

度群品以報先願故曰酬因故法華經云我本立

誓願欲令一切衆如我等無異如我昔所願今者

已滿足化一切衆生皆令入佛道酬請者佛初成

道梵王帝釋等請轉法輪故法華云爾時諸梵王

及諸天帝釋護世四天王及大自在天幷餘諸天

衆眷屬百千萬恭敬合掌禮請我轉法輪如來默

然受請旣受其請故始於鹿苑終至鶴林四十九

年說諸經敎救度衆生故法華云卽於波羅柰轉

四諦法輪等也顯理度生者此二相從合說然有

通別通則佛以一音演說法衆生隨類各得解別

則說四諦法顯生空理度凡夫外道說六波羅蜜

法顯二空理度不定性二乘及利根凡夫令入大

乘道說一乘法顯法界理度定性不定性二乘及

地住菩薩幷上上利根凡夫令入一乘究竟佛道

也    二剋就佛意

若據佛本意則唯爲一大事因緣故出現於世欲令

衆生開佛知見等

唯爲一大事等者法華經具云諸佛世尊唯爲一

大事因緣故出現於世舍利弗云何名諸佛世尊

唯爲一大事因緣故出現於世諸佛世尊欲令衆

生開佛知見使得淸淨故出現於世乃至欲令衆

生入佛知見道故出現於世準天長疏解云佛之

知見非三非五故云一廣博包含故云大諸佛儀

式說此化生故云事衆生有此機能感於佛曰因

佛卽應之曰緣故者所以義由此一大事因緣所

以佛出於世也開示悟入者此之四句不出於二

前二句能化後二句所化能化有二謂大開而曲

示此屬於佛所化亦二謂始悟而終入此屬衆生

若準法華論釋開者雙開菩提涅槃二無上果示

者別示法身顯三乘同體悟者知義別指報身二

乘不知說令知故入者因義修因契入故華嚴疏

主解云開者開除惑障示者示眞實理悟者悟妄

本空了心體寂只令悟上眞理入者冥於心體石

壁解云一切衆生皆有佛性大開也指示心中了

了分明是佛性曲示也斬新領解決定印可不疑

始悟也一切念想都亡終入也諸家解釋旨趣不

同白璧廣金各爲至寶

後別顯此經五

別顯者近指一卷金剛遠關諸部般若以同宗故

意明有何所以說無相經於中五段具如下列

▥初中三初標

一爲對治我法二執故

對治者如病設藥義見序中我執者有二一凡夫

情計我卽執五蘊總相以爲主宰二外道神我卽

蘊離蘊或大或小幽靈神聖動用難思皆計爲實

故云我執計一切法實有體性名爲法執然佛說

小乘以除我執今說般若重爲此者蓋深必該淺

也由是正除法執兼明我空也

▥二釋二初總標由執起障

由此二執起煩惱所知二障

煩惱卽根隨等此依我執而起如前逐妄中說所

知卽根本無明也故起信論云無明義者名爲智

□卽所知障也此依法執而起

▥二別示二障過患二初煩惱障

由煩惱障障心心不解脫造業受生輪轉五道

心不等者心本淸淨自在功德妙用過於塵沙良

由此障覆蔽不得顯現故云心不解脫解脫者自

在義不唯令心不解脫復能造業潤業業卽善惡

不動業也以有業因必招果報卽受生也受生之

處所謂五道生而復死往而又來故云輪轉輪轉

之相已如序中綸輪義也反推其源卽是我執故

知我執是過患根本故須除之    二所知障

由所知障障慧慧不解脫不了自心不達諸法性相

縱出三界亦滯二乘不得成佛故名障也

慧不等者此卽大乘深慧不論小乘淺慧此慧若

發照見五蘊皆空唯是心性離自心外無別有法

今爲無明覆蔽不得開發故華嚴云若不了自心

云何知正道彼由顚倒慧增長一切惡不達等者

然諸法性相有別有通別則如水以涇爲性以動

靜爲相等通則諸法同以無爲爲性有爲爲相由

無是慧故不能了之然了心卽根本智了性相卽

後得智二智不顯蓋由無明無明不除不成佛法

故云縱出三界亦滯二乘等斯則雖出火宅猶止

化城不到寶所若反推其本由於法執將知法執

是過患根本也然此二障非謂抗行皆由一心所

爲但微著有異所知則細煩惱則□□細雖殊都

無別體猶如一水起動成波微著有異於中亦有

二義□動則不能現像同彼所知猛盛則覆舟溺

人況於煩惱法喩相對昭然可見又心慧解脫約

人料揀以成四句謂心解脫慧不解脫二乘也心

不解脫慧解脫大悲菩薩也俱解脫佛也俱不解

脫凡夫也    三結

二執若除二障隨斷爲除二執故說此經

以前推窮一切過患根本是其我法二執二執若

遣二障卽除二障若除則諸過自滅由是過患之

源卽是二執爲除二執故演斯經故知此經是大

良藥故心經云般若波羅蜜多是大神□是大明

□等乃至云能除一切苦眞實不虛欲知此經除

二執者如經云無我相人相衆生相壽者相是除

我執也無法相亦無非法相是除法執也如此類

例遍於經中    二中二初標

二爲遮斷種現二疑故

如文可知    二釋

遮未起種子之疑斷現起現行之疑卽經中答所問

已便□跡節節斷疑乃至經終二十七段

疑者於理於事猶豫不決卽心所法中煩惱一數

然有二種一種子二現行種子謂蘊在藏識未顯

發者名爲未起現行謂動之於心或形之於口名

爲現起遮則遮其種了不令起於現行斷則斷於

現行卽自除其根本其猶築堤防水傾津潑□其

義可見卽經下指經也然準經卽答三問已展轉

而斷起復連環故云節節至二十七然遮斷之言

總有兩意一則經中有須菩提陳疑處是現行卽

第二第十一第十九餘無問辭皆種子也二卽當

時盡是現行望於後代總名種子斯則斷現行時

卽是遮種子也然二意中後意稍切故二十七疑

皆言斷而不言遮也    三中二初標

三爲轉滅輕重二業故    二釋

轉重業令輕受滅輕業令不受

泛論業有三種謂善惡不動受有三時謂現生後

若今世造善惡今世受苦樂者名順現報業若今

世造善惡次生方受名順生報業若今世造善惡

從第三生已去乃至百千生方受名順後報業今

世有人造善惡業目下無報便疑無因果者良由

不達此三時報也故佛名經云行善之者觸事□

軻行惡之者是事諧偶致使世間愚人謂之善惡

不分我經中說有三種報如上所□今言轉滅者

三中唯轉惡業以違理故時則通三然此惡業受

報準小乘宗說有定不定如初篇四重名爲定業

僧殘已下名不定業以此對時應成四句謂時定

報不定報定時不定俱定俱不定若此經說者則

不然以未入我法名決定業若入我法名不決定

業所言不定者或輕或重或受或不受也問若然

者何以大般若中云唯除決定業應受報耶答但

轉重成輕非令不受故無違也如此經云若有人

受持讀誦此經爲人輕賤者是人先世罪業應墮

惡道以今世人輕賤故先世罪業則爲消滅當得

阿□菩提言先世者有二意一前生之前名爲先

世二未持經前名爲先世雖通此二後義爲正也

今以三塗之業用輕賤代之令報不定生報現償

令時不定此皆轉重令輕也其滅輕不受經則無

文經雖無文義勿合有然有兩意一者以重況輕

意云重業旣轉之令輕輕業故宜不受二則曾墮

三塗之者出在人中猶有餘業卽貧窮諸衰等苦

今旣不墮三塗則餘業必免亦是時報俱不定也

▥四中三初標

四爲顯示福慧二因故

▥二釋二初未說失爲凡小

佛成正覺未說般若之前衆生由無妙慧施等住相

皆成有漏或滯二乘

佛成正覺者卽菩提樹下三十四心斷結五分法

身初圓示成正覺也未說等者卽成道之後十二

年已前但說人天因果及四諦緣生未說三空般

若無妙慧者妙慧謂無相甚深般若也此是法空

之慧以未說般若未顯法空故無此慧也施等住

相者等於戒忍等四住於我人衆生等相及住法

非法相也旣住我法等相則成世間因果故皆有

漏也此說凡夫依人天敎者或滯二乘者設有斷

惑證眞不無厭苦□樂縱出三界亦墮聲聞緣覺

之地此依小乘敎者若準凡夫兼無□慧就勝通

說故言無妙慧也

▥二已說得爲佛因二初順釋

故談般若顯示妙慧爲法身因五度爲應身因

卽十二年後說諸部般若之敎詮顯妙慧妙慧卽

第六般若波羅蜜以法身是眞如妙理本不生滅

但以煩惱覆之名如來藏若妙慧照破煩惱眞理

顯現成大法身故說妙慧爲法身因也五度等者

五度卽施戒忍進定應身卽三十二相八十種好

紫磨金色之體也此由積集五波羅蜜之所感得

故言五度爲應身因也    二反顯

若無般若則施等五非波羅蜜不名佛因

非波羅蜜等者雖行施等由無慧導皆成住相由

住相故便成有漏但成世間善因樂果故非佛因

也故菩提資糧論云施戒忍進定及此五之餘皆

由智度故波羅密所攝    三結

故須福慧二嚴方成兩足尊矣

福慧屬因卽五度六度是能嚴也兩足是果卽眞

身應身爲所嚴也然諸佛果德雖無量無邊以要

言之不過此二故法華云如其所得法定慧力莊

嚴以此度衆生自證無上道大意謂由無般若致

使施等非波羅密不成佛因故須福慧二嚴乃成

兩足妙體然前五與第六互相資助以眞應二果

必須具故其猶膠靑彩色彩非膠而不著膠非彩

而無色六非五而無相五非六而無因如經云應

無所住卽修慧也行於布施卽修福也又以無我

無人無衆生無壽者卽修慧也修一切善卽修福

也此例甚多    五中三初標

五爲發明眞應二果故

諸經論中皆說三身此唯明二者已合攝故言三

身者卽法報化如權宗所說法身是理無漏無爲

報身是智轉識所成有爲無漏雖證於理智且非

理如日含空由是理智分爲二也化身是影固宜

不同是故說佛爲三身也今言二者法報合故以

智卽是理如光卽珠是故合說爲眞身也如淨名

經云佛身無爲不墮諸數豈言報體是有爲耶又

涅槃經云若人言如來同有爲者死入地獄是故

此中不說於三但言二也故智論云佛有二身一

眞身二應身亦云生身應身皆化身也問法報化

等皆是佛身法報旣其不分化體何故別說耶答

法報皆實所以合論化體唯虛故宜別也

▥二釋

未聞般若之前但言色相是佛不知應化唯眞之影

不如實見眞身應身

謂十二年前小乘之人唯取三十二相金色之身

以爲眞佛不知更有眞佛故云但言色相不知下

以未達法空故不知此相但是眞身之中所現影

像也故唯識云大圓鏡智能現能生身土智影旣

言是影則知非眞故彌勒頌云應化非眞佛亦非

說法者不如等者若知眞身是實應身是虛又了

相卽無相名爲眞身無相卽相名爲應身如是見

者名如實見故華嚴云於實見眞實不實見不實

如是解法相是則名爲佛若不如是名爲不如實

見    三結

故此發明二果令知由前二因證得

發明二果者如經云如來說三十二相卽是非相

者發明眞身也是名三十二相者發明應身也又

云則非具足色身發明眞身也是名具足色身發

明應身也餘例此知二因等者眞身由前慧因證

得應身由前福因證得也前段中云故須福慧二

嚴等卽是約果說因今云故此發明等卽是望因

說果如是說者意令衆生修二種因證二種果也

然前五門展轉相□謂說般若經本除二執故有

第一二執雖遣兩疑猶存故有第二縱使無疑爭

奈先業故有第三惡業旣滅無漏因成故有第四

因旣昭然果證何遠故有第五由是一經大意極

此五重矣

第二明經宗體二初宗

宗卽所詮體卽能詮今初宗者尊也重也心言之

所尙也然言由於心故故肇公云情尙於空者觸

言而賓無毛詩序云情動於中而形於言餘皆例

此    文二初統明諸敎

統論佛敎因緣爲宗

統論佛敎者然此方古今敎有三種淺深旣異所

宗亦殊一儒敎主卽文宣王謂孔丘也宗於五常

仁義禮智信意以修身愼行治國理家揚名後代

也二首敎主卽玄元皇帝謂老聃也宗於自然此

卽融蕩是非齊平生死終歸虛無也三釋敎主卽

釋迦也宗於因緣意令識述破惑證眞起用也故

云因緣爲宗然一代佛敎通宗因緣雖小乘生滅

大乘無性淺深有異大約統論皆因緣也然有二

種一世間二出世間世間有二一內二外外復有

二一謂種子爲因水土人時等爲緣而芽得生又

泥團爲因輪繩陶師等爲緣而器得成二內謂無

明爲因行支爲緣而生識等五支及生老死二支

前二器世間後一卽有情世間故知成此三界世

間只由因緣二字二者出世間有三種一則本覺

內熏爲因師敎外熏爲緣而始覺得生二則始覺

爲因施等五度爲緣而佛果得成三則大悲爲因

衆生爲緣而應化得興故知出世間一切淨妙等

事不出因緣二字故法華云佛種從緣起是故說

一乘中論云未曾有一法不從因緣生又云我說

是因緣能滅諸戱論然統收世出世間一切諸法

有義空義假義中義雖淺深不同皆墮因緣也言

有者有生有滅也謂諸法緣會而生緣離則滅如

馬勝比丘爲舍利弗說偈云諸法從緣生緣離法

卽滅如是滅與生沙門如是說空者旣屬因緣則

知無體無體卽空義也故中論云因緣所生法我

說卽是空假者如鏡像水月雖則不實緣會不得

不現故淨名云是身如影從業緣現中者以假故

非空空故非假非空非假卽空卽假名爲中義故

淨名云說法不有亦不無以因緣故諸法生又如

中論都明有等四義云因緣所生法我說卽是空

亦名爲假名亦名中道義卽三乘敎中所說空有

中假等義□不出因緣故云佛敎統宗因緣也

▥二別顯今經三初約法正立

別顯此經則實相般若觀照般若不一不二以爲其

宗

別顯等者所謂通中之別隨何經中所宗各異如

華嚴法界法華一乘淨名不思議眞如佛性等也

然般若種類諸說不同準智度論說有三種一文

字卽能詮敎二觀照卽能觀智三實相卽所觀境

羅什後來開爲五種謂於觀照中開出眷屬卽隨

行五蘊及炊等善根於實相中開出境界卽俗諦

境此五中唯觀照持業釋餘皆依主大雲解之五

皆持業謂文字性空卽般若故眷屬境界同文字

故實相卽是法身起信論云依此法身說名本覺

故然雖三雖五三者爲正何則般若所照皆實相

故不唯眞如故智論云照色等空卽名實性性空

實理離於顚倒非虛僞故於空見空亦名顚倒於

空無著乃是實法色等虛僞□人眼根故知但約

不顚倒離虛僞便爲實相則雙實眞俗二諦爲一

實相也炊等眷屬是慧性故相應隨行俱觀照故

故知觀照攝眷屬也由是雖則說三已攝於五旣

符智論必契深經故三爲正然諸家立宗或唯觀

照或唯實相此□未當且此經所詮一一離相豈

唯觀照敎化衆生斷疑破執豈唯實相故今雙取

爲宗不一不二者欲言其一體用有殊欲言其二

寂照常俱故非一二也    二約喩釋成

以卽理之智觀照諸相故如金剛能斷一切卽智之

理是爲實相故如金剛堅牢難壞

此顯雙取爲正且本擧能堅能利一金剛以喩觀

照實相二種般若若單取觀照則闕堅義若單取

實相則闕利義又皆言卽者釋成不二之相以照

而常寂故理非智外寂而常照故智非理外旣離

理無智離智無理故如金剛卽堅卽利也

▥三約行結顯

萬行之中一一不得昧此是故合之以爲經宗

謂菩薩行中必須具此若昧實相則難亡分別便

成住相卽墮有漏若昧觀照則闕智用便滯偏空

同於二乘故須二事兼行方契中道此則如前行

玄之義也由是起信論中止觀合說法華經內定

慧莊嚴華嚴明定慧二事菩薩依賴涅槃顯定慧

不等不見佛性諸敎中說無明邪見自此而生故

華嚴疏云萬行忘照而齊修頓漸無□而雙入皆

此義也

二體    文三初標立

文字般若卽是經體

如文可知    二正釋

文字卽含聲名句文文字性空卽是般若無別文字

之體

或曰諸家所出敎體皆取聲名句文或通取所詮

之法今何單取文字耶由是故云文字卽含聲名

句文此明具四法也聲卽言音名句文三卽聲上

屈曲表示名詮諸法自性句詮諸法差別文卽是

字爲二所依也問四法之中文字最居其末云何

攝聲等法耶答所以能攝者有二意一能顯文字

有其三處謂心上顯卽意識境聲上顯卽耳識境

色上顯卽眼識境今取初者故能攝之二有聲未

必有名句文有文則必有聲名句前前未必有後

後後後必有於前前如苗必有根根未必有苗也

以是義故故攝聲等文字性空下明攝所詮理也

謂依於般若顯乎文字文字本空卽是般若無別

文字體也然有二意一體屬緣生無自體故二非

別有一法爲文字體故此皆意顯般若是文字體

也其猶鎔金成像像卽是金也    三總結

故皆含攝理無不盡統爲敎體

含攝之義如上所明能所總該故言理無不盡此

乃文字則該能詮盡般若則該所詮盡詮旨旣備

故云統爲敎體也

第三分別處會二初總明佛說大部處會

▥文二初總示大部

六百卷文四處十六會說一王舍城鷲峰山七會▥

山中四會山頂三會▥二給孤獨園七會三他化天

宮摩尼寶藏殿一會四王舍城竹林園白鷺池側一

會

▥二別顯此經

此經則第二處第九會第五百七十七卷

上總明皆如文可知

後別明傳譯此卷時主

▥文三初正明東土□譯前後二初通辨諸譯

前後六譯一後秦羅什二後魏菩提流支三陳朝眞

諦四隋朝□多五唐初玄□六大周義淨上六人皆

三藏

流支者天平二年於洛陽譯成十四紙名金剛般

若眞諦太康元年於金陵郡譯成十四紙名金剛

斷割□多開皇十年於洛陽譯成十六紙名金剛

斷割玄□貞觀二十二年於玉華宮譯成十八紙

名能斷金剛義淨證聖二年於佛授記寺譯成十

二紙名能斷金剛    二剋示所傳

今所傳者卽羅什弘始四年於長安草堂寺所譯

如文    二因辨西方解釋異同

天竺有無著菩薩入日光定上昇兜率親詣彌勒稟

受八十行偈又將此偈轉授天親天親作長行解釋

成三卷論約斷疑執以釋無著又造兩卷論約顯行

位以釋

轉授天親者有說云以天親久習小乘近從大敎

要滌情執故轉授之斷疑執顯行位正宗文中可

見

▥三示今科判依據差別二初正明科釋所依

今科經唯約天親釋義卽兼無著亦傍求餘論採集

諸疏

兼無著者以顯此疏正依天親傍用無著餘論諸

疏義見開題處    二結成立題所以

題云纂要其在□焉

不同淨名集疏備書四聖之名義卽如何晏集解

論語於孔安國馬融等注中當者用之不當者□

之今疏亦爾或雙取以各有理或共成一義故兩

存焉

金剛般若經疏論纂要刊定記會編第二卷  終

金剛般若經疏論纂要刊定記會編卷第三

秦三藏法師鳩摩羅什譯經

唐  圭山大師宗密  述疏

宋  長水沙門子璿  錄記

淸荊溪後學沙門行策會編

第四釋通文義二初解題目

▥金剛般若波羅蜜經

▥疏二初釋所詮三初釋金剛二初□名示相

金剛者梵云跋折羅力士所執之杵是此寶也金

中最剛故名金剛帝釋有之薄福者難見

梵云下新云縛左羅力士所執者如經所說執

金剛神梵云諾建那此云露形神卽此力士也

金中最剛者金語通五此最精堅故安剛字仍

非人間之物故云帝釋有之乃是天上至寶故

云薄福者難見正理論云帝釋有寶名曰金剛

不爲薄福衆生所見

▥二約法辨義二初引經論總彰二義三初總標

略辨

極堅極利喩般若焉無物可能壞之而能碎壞萬

物

初二句表有勝能故喩般若無物下釋極堅等

相則知若有一物能壞則非極堅若有一物不

碎則非極利也如銀鐵雖堅遇火則融刀劍雖

利斫石則缺非極堅利也揀餘堅利故加極字

▥二引敎委釋

涅槃經云譬如金剛無能壞者而能碎壞一切諸

物無著云金剛難壞又云金剛能斷又云金剛者

細牢故細者智因故牢者不可壞故

涅槃下引經無著下引論難壞卽堅義能斷卽

利義細牢者細謂揀□顯是微妙牢揀可壞堅

固義成智因卽是慧慧是智之因智是慧之果

此約觀照般若說以微細故能入於惑令彼滅

也不可壞者智論云一切語言名相等事皆可

破壞唯無相智不可破壞此約實相般若說問

實相般若分因果耶答用有勝劣故分因果體

無增減因果一如故普賢觀云大乘因者諸法

實相大乘果者亦諸法實相華嚴經疏云理開

體用名大方廣智分因果號佛華嚴

▥三結顯喩旨

皆以堅喩般若體利喩般若用

此結所引經論之意也然先上諸德皆用此義

資聖云金剛者堅而復利堅喩本覺眞性雖流

轉諸趣而覺性無壞利喩般若淨照三賢十地

貫通萬行無明惑暗無不壞也肇云金剛者堅

利之譬也堅故物莫能沮利故物無不□以況

斯慧邪魔不能毁堅之極也萬物皆能破利之

義也又諸經論說金剛喩定勝□經說金剛喩

智梵網經以十回向爲十金剛仁王謂十堅心

淨名以金剛慧決了此相無縛無脫得無生法

忍又諸經論說金剛座金剛山金剛輪如是等

說皆取堅利義也又晉武帝起居注云武帝十

三年燉煌有人獻金剛寶生于金中色如紫石

英狀如蕎麥百鍊不銷可以切玉如泥是知堅

利之極也

▥二引眞諦別示六種二初正明六種

又眞諦記說六種金剛一靑色能消災厄喩般若

能除業障二廣色隨人所須喩無漏功德三赤色

對日出火慧對本覺出無生智火四白色能淸濁

水般若能淸疑濁五空色令人空中行坐慧破法

執住眞空理六碧色能消諸毒慧除三毒

一一以法合之分明如文皆般若之功也災厄

等者有厄則災禍必來有業則苦果定至厄除

則災禍不起業喪則苦果不生隨人所須有二

意一則如餘物不能隨所須金不可爲銀用羅

不可爲錦用等金剛則不然要者皆得法中亦

爾有漏功德人不可爲天富不可火貧無漏不

爾隨心所成二則餘物用之則盡金剛出之不

窮法中亦爾有漏受之則窮無漏受之不盡對

日等者慧卽始覺合本覺時見法無生名無生

智如起信云得見心性心卽常住常住卽無生

義也火出燒盡世間使六合空廓智起斷除煩

惱令大道通同能淸等者水淸則萬像齊鑑疑

除卽佛法現前空中等者升太虛則不履於地

住眞空則不墮世間消諸毒者中毒則令人命

終起惑則永沈生死毒除則延年益壽惑遣則

不滅不生    二結示傍正

傍兼可矣非堅利之本喩

佛所立名本約堅利如上六義乃是兼明諸家

至此多不料簡殊濫正義若將此六配前五因

卽一當第三二三當四五四當第二五六當第

一也      二釋般若二初□名略指

般若正□云慧卽照五蘊空相應本覺之慧是也

般若正□慧者以古來諸德義□爲妙慧淨慧

無相慧此皆挾到彼岸義是別相也或云智慧

今云正□慧者卽通相也卽照下約功用以出

體也照蘊空卽是功用本覺之慧卽是出體大

品云色如聚沫受如泡幻想如陽□行如芭蕉

識如幻化如是觀者名照蘊空相應等者本覺

卽如來藏自性淸淨心非新生故言本不頑暗

故言覺慧卽始覺也依體起用故云之慧始卽

同本故曰相應然本覺與慧不一不二以不二

故故言相應以不一故故言之慧故資聖云妄

心見俗曰無明悟心照眞爲般若俗境萬有見

心必異眞空理二悟自無差第一義空離照無

理淸淨本覺卽理是照又涅槃云佛性者名第

一義空第一義空名爲智慧此等皆證體用非

一非二義也然本卽實相始卽觀照也

▥二引敎廣釋二初引論別相釋二初明總攝三

慧

若約學者從淺至▥言之則攝聞思修三慧總爲

般若

學者卽修大乘行人也初須聞法生解名聞慧

次則測度所聞評量敎理分明忍可以印自心

名思慧然後如聞思處依而行之無所乖越名

修慧前二有漏後一無漏前淺後浸浸淺雖殊

通名爲慧是故總收名爲般若如人攻文赴擧

及第雖前劣後勝皆一人也云云

▥二引論文釋成二初正釋成

故無著云能斷者般若波羅蜜中聞思修所斷如

金剛斷處而斷故

波羅密中等者此明頓悟中漸修也慧□發時

照萬法空便到彼岸名爲頓悟由有多生習性

未得念念相應故須聽聞正法思惟其義如說

修行方得究竟證入名爲漸修開題中略明也

若唯識中說則具根後二智謂十度中六通本

後四唯後得六中則二智皆具爲分六度故第

六偏取二空本也今依無著更加加行智則通

前三矣金剛斷處等者如金剛斷物之處而斷

煩惱非謂金剛亦通所斷

▥二配因果二初雙引論

又云細者智因故者智因卽慧也依智度論因位

名般若果位名智

上者字論牒所標下者字疏牒論文智因卽慧

慧果卽智也前雖引用今方解釋此引無著也

次引智論可知    二雙解釋

則聞思修皆名爲細細妙之慧佛智之因矣般若

能斷故在因位佛果無斷轉受智名

此明法空浸慧意揀我空慧爲□淺不爲佛因

但是二乘因故般若下出所以以慧是揀擇義

揀擇惑障顯無爲故以因位有惑故須擇之乃

名爲慧智但決斷爲義以果位無惑但唯決定

朗然獨照故名爲智只是一法受此兩名如人

破賊爲將功成爲相也有說以無漏智性爲智

因大雲破之三塗有性何不斷惑闕細義也此

約妙慧別相以破若就通相取亦可矣以凡是

有心皆成佛故此得是因也

▥二引經通相釋

若依大器經若字通智慧二義故智與慧名義少

殊體性無別

此明字緣字界若字是字界般那都爲緣若以

般爲緣助於若界則名爲慧若以那爲緣助於

若界則名爲智如僧人俗人等云云名殊謂曰

智曰慧義殊謂決斷揀擇此中義殊故使名殊

也體性無別者皆別境中一也前三種智皆名

慧故故智與慧皆如金剛故薩遮尼乾經云帝

釋金剛寶能滅阿修羅智碎煩惱山能壞亦如

是無常經云金剛智杵碎邪山永斷無始相纏

縛    三釋波羅密三初約語對□

波羅密者此云彼岸到應云到彼岸

應云下□梵文以西域風俗例皆如此云云靑

龍云密多者離義到義元康云天竺風俗所作

究竟皆云到彼岸到離之義次文明之

▥二約義順釋二初釋義

謂離生死此岸度煩惱中流到涅槃彼岸涅槃此

云圓寂亦云滅度

前三句中每句皆上法下喩意明煩惱如大河

難可度故生死如此岸有情居故涅槃如彼岸

諸佛住故則慧是能離能度能到生死等是所

離所度所到若欲離此到彼必須度於中流此

約四諦說之理則明矣知苦是離此岸斷集修

道是度中流證滅是到彼岸也此順小乘義說

下經令入大乘無餘涅槃卽須離二種生死此

岸乘六度船筏度二障中流到二涅槃彼岸涅

槃等者以□波羅密爲彼岸卽是涅槃是故約

轉依果明彼岸義然生死卽分段變易煩惱卽

總該二障圓寂者義□也謂德備塵沙曰圓妙

絶相累曰寂滅度者肇云涅槃者秦言無爲亦

云滅度或但云滅然滅與小乘不同小乘以滅

生死爲滅大乘以寂滅爲滅故涅槃云生滅滅

已寂滅爲樂然滅唯據果滅度乃兼因今則約

果標因故云滅度所以經中上言涅槃下云滅

度亦是唐梵雙彰也涅槃種類下文具明

▥二通難

一切衆生卽寂滅相不復更滅但以述倒妄見生

死名在此岸若悟生死本空元來圓寂名到彼岸

此卽淨名經文彼云若彌勒得授記者一切衆

生亦應授記何以故一切衆生卽寂滅相不復

更滅等今用此文以爲難辭難意云衆生旣卽

寂滅何有離此到彼今言到彼者莫違經耶但

以下釋通但約□述成悟便是離此到彼若悟

此已漸除漸證名爲究竟然成波羅密要與七

最勝相應如唯識說    三順義通結

若兼般若□文應云到彼岸慧

則是波羅密中之聞思修慧也

▥二釋能詮二初□名

經者梵音修多羅義□爲契經

修多羅或云修□路或云素□覽此但梵音楚

夏之異耳義□者以修多羅正□云線由西天

以修多羅一名召於四實謂聖敎席經幷索線

彼多以華獻佛置之案上恐風吹散以線貫之

又見此方聖敎能持佛語得無所遺如線貫華

故以線稱目之就彼處呼曰修多羅據此正□

卽合云線此方不貴線稱故□爲經斯則暗符

彼方席經兼順此土儒道之經然雖符順彼此

而未免相濫由是更加契字以揀異之然更合

於修多羅上加欲底二字□爲契經則唐梵皆

足也    二釋義

契者詮表義理契合人心卽契理契機也經者佛

地論云能貫能攝故名爲經以佛聖敎貫穿所應

說義攝持所化生故

詮表下釋契字詮表義理釋契理也謂說事如

事說理如理云云契合人心釋契機也謂令人

有所悟解歡喜信受云云斯則契理契機之經

依主釋也文雖是倒意以經是能契也經者下

次釋經字初標以佛下釋如開題處明已今唯

言經而不言契者以有般若揀濫明非道德等

經故不言也

後釋經文   文二初科分

準常三分初序分二正宗分三流通分

此則道安法師所判但是佛經無問大小皆科

爲三意云序分彰說法之由致正宗暢本意之

玄門流通繼遐芳於萬古冥符西域今古通遵

此經從如是至敷座而坐是序分時長老下至

應作如是觀是正宗分佛說是經下至信受奉

行是流通分    二隨釋三如疏科釋

初文二初證信序二發起序

證信者卽六成就也顯說聽時處一一分明以

證非謬令物生信故發起者則以事相表示發

起正宗法義也然此二序更有異名謂通序別

序通謂諸經同故別謂諸經別故亦謂經後序

經前序經後序者佛說之時未有結集之時方

安立故經前序者佛先發起方說經故

今初證信序

▥如是我聞一時佛在舍衛國祇樹給孤獨園與大比

丘衆千二百五十人俱

釋此分三一明建立之因則佛臨滅度阿難請問

四事佛一一答我滅度後一依四念處住二以戒

爲師三默□惡性比丘四一切經初皆云如是我

聞一時佛在某處與某衆若干等

建立因者意明如是等言因何而立佛臨滅等

者佛將入滅阿難愁惱阿泥樓豆告阿難言汝

是持佛法人且須裁抑汝當往彼咨問後事阿

難曰云何後事阿泥樓豆曰世尊在日以佛爲

師世尊滅後以誰爲師世尊在日依世尊住世

尊滅後依阿而住惡性比丘佛在之日佛自調

伏佛滅度後如阿調伏遐益後來理宜結集一

切經首置何等言阿難承敎一一咨問今疏影

略不載問辭但書答語也四念處者四卽身受

心法念謂念慧處謂身等卽是念慧所安住處

則念是能住身等四處爲所住於此四處安住

念慧名四念處住帶數釋也一觀身不淨卽有

漏色蘊具有五種不淨一種子不淨乘過去業

識種子攬現在父母精血合成身故故淨名云

是身如幻從顚倒起是身如影從業緣現智論

云是身種不淨非餘妙寶物不從華間生唯從

穢道出二住處不淨於因胎中居生藏之下熟

藏之上常受熏穢故智論云是身如臭物不因

華間生不從□蔔有亦不出寶山三自體不淨

合三十六物以成身故謂外有髮毛爪齒□淚

涕唾垢□便利等十二次有皮膚血肉筋脈骨

髓肪膏腦膜等十二中有脾腎心肺肝膽腸胃

赤痰白痰生藏熟藏等十二智論云地水火風

質能盛受不淨傾海洗此身不能令香潔四自

相不淨九孔常流不淨物故智論云種種不淨

物充滿於身中常流出不止如漏囊盛物五究

竟不淨一旦命終降脹爛壞臭惡狼藉不堪見

故淨名云是身假以□浴衣食必歸磨滅智論

云審諦觀是身終歸於死處難御無反復背恩

如小兒金光明亦云雖常供給懷怨害終歸棄

我不知恩二觀受是苦者受卽是心所遍行五

中一也仍有三種謂苦樂捨苦謂苦苦樂謂壞

苦捨謂行苦問樂受未壞應非苦耶答以樂是

苦因故凡夫妄計爲樂元來是苦問捨非苦樂

云何苦耶答行蘊遷流逼迫常苦但以苦樂□

相所覆常情不知此微細苦故此三法俱名苦

也三觀心無常者心卽緣慮生滅之心謂心心

念念前滅後生相續不絶如水流注故經中說

一念中有九十刹那一刹那中九百生滅四觀

法無我者法卽五蘊謂五蘊法中一一推求卽

蘊離蘊皆無我也如上觀之卽能對治凡夫四

種眞倒謂凡夫顚倒則造業受生反此用心自

然無咎以戒爲師者從其軌範但依戒律作止

分明故菩薩戒序云波羅提木叉者是汝大師

如來在日無異此也默□等者佛法慈悲爲無

刑罰比丘惡性唯默□之意令省己知□自然

調伏耳經初等語釋在次文然此四中意在第

四文中承便兼帶前三

二明建立之意意有三焉一斷疑故謂結集時阿

難升座欲宣佛語感得自身相好如佛衆起三疑

一疑佛重起說法二疑他方佛來三疑阿難成佛

故說此言三疑頓斷二息諍故若不推從佛聞言

自製作則諍論起三異邪故不同外道經初云阿

憂等

建立意者建立如是等言意在於何此有三意

如文三段斷疑等者智度論說佛滅度後諸天

王等請迦葉言乃至云法城欲頹法幢欲倒當

以大悲建立佛法迦葉受請往須彌頂擊大□

槌諸聖弟子得神通者皆來集會迦葉告言佛

法欲滅衆生可愍待結集竟隨汝入滅諸來聖

衆受敎而住畢□羅窟迦葉入定以天眼觀今

是衆中誰有煩惱應逐出者唯有阿難煩惱未

盡爾時迦葉從定而起於大衆中牽出阿難告

言淸淨衆中結集法藏汝結未盡不應住此是

時阿難□恥悲泣告迦葉言我能有力久可得

道但爲侍佛以阿羅漢者不得給侍故留殘結

不盡斷爾迦葉告言汝更有過佛意不聽女人

出家爲汝慇懃致請令佛正法五百歲衰微是

汝突吉羅罪佛臨涅槃近俱尸竭城背痛疊鬱

多羅僧敷臥語汝須水汝不供給是汝突吉羅

罪佛昔問汝若有人好修四神足應住壽一劫

若無減一劫爲汝不對令佛早入涅槃是汝突

吉羅罪汝於一時以鬱多羅僧□身而臥是汝

突吉羅罪汝昔與佛疊僧伽梨衣以足踏上是

汝突吉羅罪佛陰藏相入涅槃後以示女人實

爲羞恥是汝突吉羅罪迦葉言汝有如是六種

突吉羅罪應於僧中悔過是時阿難脫革□袒

右肩長□合掌依六種突吉羅罪懺悔懺悔已

迦葉牽阿難出語言汝漏盡可來言訖自閉窟

門是時阿難涕淚悲泣求斷結惑靡不精誠至

於後夜疲極偃息頭未至枕朗然得悟三明六

通作大羅漢□至窟門擊門而喚迦葉言汝復

何來曰我漏已盡迦葉言汝若漏盡可縱神通

於戶□孔中入阿難騰身入來禮拜僧足迦葉

手摩阿難頂言我欲爲汝令汝得道汝勿嫌恨

此如蘇秦張儀云云然階聖果切在修心不如

說行事佛何益狐假虎威宜其止絶斯意甚妙

詳而警之時大衆請阿難升座結集法藏旣升

座已未發言間感得自身相好如佛是時大衆

遂起三疑故說下旣言我從佛聞則知非佛重

起非他方佛來亦非阿難成佛故云三疑頓斷

廣如彼論恐煩略□也息諍等者同爲羅漢德

業頗齊若云自言固宜□諍異邪等者阿者言

無憂者曰有外道意云萬法雖異不出有無置

之經初以之爲吉以初吉故令中後亦吉今則

不爾故云異邪

三正釋文義     文二初標列述意

具六成就謂信聞時主處衆六緣不具敎則不興

必須具六故云成就

言成就者謂六爲能成就敎爲所成就也

▥二依科解文六如疏列

一信    文二初合釋

若兼我聞合釋則指法之辭也如是之法我從佛

聞

合釋者謂兼次段合而釋之此則別義不計六

數也    二單釋

單釋如是者智度論云信成就也佛法大海信爲

能入智爲能度信者言是事如是不信者言是事

不如是又聖人說法但爲顯如唯如爲是故稱如

是又有無不二爲如如非有無爲是

單釋者謂下釋信成就義所引論文有標有釋

佛法下是釋或曰因何最初便明其信故此釋

也信爲能入者然佛法無量信爲初基若無信

心寧▥修習由是五位之內信位居初十信之

中信稱第一十一善法信亦爲先故知信心之

前更無善法依此信本方興解行乃至證入故

華嚴云信是道源功德母長養一切諸善根斷

除疑網出愛河開示涅槃無上道今置經首以

表信相爲入法之初也智爲能度者菩薩萬行

非智不成若無智慧卽滯有著空以智爲主不

著二邊成無漏因獲菩提果故菩提資糧論云

施戒忍進定及此五之餘皆由智度故波羅密

所攝信者下正顯如是二字是信之辭上皆智

論所釋又聖下是劉□注無量義經中釋此下

皆約法說也顯如者衆生如隱故沈三界欲絶

三界只要顯如故云但爲除如之外餘皆虛妄

故云唯如爲是論云除諸法實相餘皆魔事有

云始從得道乃至涅槃其中所說無不爲如又

有下卽梁武帝解意明有卽無故不有無卽有

故不無相卽同時故名不二不二卽如也此約

雙融顯如也如非有無者恐聞有無不二爲如

便謂如體是有是無故此遮也意明有無卽不

是是卽非有無此上二解如字是顯體是字卽

無非也

二聞   文二初正釋我聞之義

我卽阿難五蘊假者聞謂耳根發識廢別從總故

云我聞

我有四種一凡夫遍計我二外道神我三三乘

假我四法身眞我今揀餘者故云五蘊假者則

第三隨世流布要簡賓主乃稱於我阿難已達

我空實不計執故云假者聞者然大小乘諸論

辨聞不同有云耳根或云耳識或云根識和合

故聞今云耳根發識則後義也以根識單闕皆

不能聞云云然根識聞聲而不聞敎若準名句

唯是意聞故瑜伽云聞謂比量然由耳識緣於

聲境與意同時得聞也然此二識聞聲名句實

非先後異時以率爾耳識同時意識故得聞也

五識皆然廢別下或曰旣云耳根發識故聞合

云耳聞云何經內唯言我聞故此釋也以耳是

六根之別我是一身之總今廢別耳從其總我

故言我聞    二商較所聞之法

阿難所不聞二十年前之經有云如來重說有云

得▥三昧總領若推本而言卽阿難是大權菩薩

阿法不通

前二句牒難辭謂阿難是佛成道夜生年至二

十方爲侍者二十年前佛所說法□且不聞阿

得結集諸經皆稱我聞有云下通釋此有三意

有云重說者一也佛初命阿難爲侍者阿難從

佛乞三願一不著佛退衣二不隨佛受別請三

請說未聞之法佛隨其願故得聞也得▥三昧

等者二也金剛華仙經說阿難得法性覺自在

三昧力故前所說經皆得憶持與聞無異故法

華經云世尊甚希有令我念過去無量諸佛法

如今日所聞若推下三也不思議境界經云復

有百千萬億菩薩現聲聞形亦來在座其名曰

舍利弗乃至阿難等是則三中前二權說後一

實論故言推本也

三時    文二初揀顯釋

師資合會說聽究竟故言一時諸方時今延促不

同故但言一

師資合會者謂說者敎人以道德曰師資者取

也從師之敎取而行之也佛及大衆說聽具足

故云合會說畢聽畢故曰究竟意取說無異席

貫通首末故曰一時佛地論云此就刹那相續

不斷說聽究竟總名一時一時之語佛自言故

涅槃云昔佛一時在尸首林又云我於一時在

迦尸國此則顯說聽能所一切圓畢也諸方下

揀時也不同有二謂橫則參差不同□則延促

不同延促不同如人間五十年四天王天一晝

夜上上倍增故參差不同者如俱舍云夜半日

沒中日出四洲等旣然云何定言寅卯辰巳日

月等耶    二會法釋

又說法領法之時心境泯理智融凡聖如始本會

此諸二法皆一之時

此是慤公楞嚴疏意說領卽師資也下有四對

心境泯者以聞法之時妄心不起心旣不起境

卽不生心境兩亡故云泯也此卽不得以生滅

心行聽實相法此通依計故皆泯也斯則染心

俗境一對理智融者以聽法之除能所不分以

動念卽乖法體二皆眞實故言融而不言泯也

斯則淨心眞境一對凡聖如者由心分別則見

聖見凡心旣不生誰凡誰聖相本自盡故言如

也斯則因果一對本始會者妄念起時隔於本

始念旣不起本始自同攝用歸體故言會也斯

則體用一對問此與第二何別答前智是始覺

中根本智前理是本覺中眞諦境若此始本本

通眞俗始合本後則前狹後寬也前爲形染且

言眞境淨智此爲都明故言本覺始覺也又前

約分證故云理智融此約極證故言本始會也

諸二者謂心境理智凡聖本始也皆一者一義

不同謂心境則泯之故一理智則融之故一凡

聖則如之故一本始則會之故一義雖不同俱

名爲一故云一時

四主    文二初□名

具云佛陀此云覺者

經唯標佛者以秦人好略故仍存梵音者恐濫

菩提故以菩提云覺則屬於法今指於人故言

其佛無相濫失故不□也若釋其義須得唐言

故先□對也然覺謂覺察覺悟覺悟卽照眞本

有覺察則了□本空了妄本空則不逐於妄照

眞本有則不述於眞眞妄旣明則能破和合識

滅相續心顯現法身智亦亡也當爾之時始本

無二唯一覺耳菩薩雖亦照眞了妄本□究竟

猶帶薩□之名唯佛如來所作究竟故獨稱覺

者

▥二釋義二初引論正釋二初約體離念釋

起信云所言覺義者謂心體離念離念相者等虛

空界卽是如來平等法身則以無念名之爲佛

然此論明本覺心體性離諸念今此引釋果佛

者以果佛之體卽是本覺元自離念因果雖分

離念無別故以本覺離念卽是佛體故經云大

乘因者諸法實相等是故在纏名本覺出纏名

究竟覺始終體一更無別法故論云卽是如來

平等法身依此法身說名本覺則以下疏結本

覺離念是佛體也    二約位三義釋

然覺有三義一自覺覺知自心本無生滅二覺他

覺一切法無不是如三覺滿二覺理圓稱之爲滿

無生滅者謂智照眞如如理見故然有二意一

則心中無生滅之法如起信云如實空者從本

已來一切染法不相應故以念生則染今旣無

念故不相應二則無者不也只明此心本不生

滅卽同起信云以遠離微細念故得見心性心

卽常住常住卽無生滅也覺他者此亦始覺了

事卽眞以望自心故名覺他卽同起信云一切

諸法從本已來離名字相離心緣相畢竟平等

無有變異不可破壞唯是一心故名眞如覺滿

者以前二覺有解有證先後勝劣存自他之相

未得稱滿今此圓備不立自他故稱爲滿若準

涅槃經說自覺者覺自身有佛性覺他者覺一

切衆生悉有佛性覺滿者若自若他無二佛性

故然常塗所說自覺揀凡夫覺他揀二乘覺滿

揀菩薩此中說者自覺便揀二乘權敎菩薩豈

唯凡夫故華嚴云一切諸法性無生亦無滅奇

哉大導師自覺能覺他

▥二引論反釋三初反顯

故知有念則不名覺

意云無念故名覺當知有念則不名覺也

▥二引證

起信云一切衆生不名爲覺以無始來念念相續

未曾離念

前云心體離念雖通因果今明衆生不名爲覺

獨顯果人方名覺也    三順結

又云若有衆生能觀無念者則爲向佛智故

正結無念是佛義以無念是佛故能觀無念者

卽是向佛智也

五處    文二初釋舍衛

舍衛此云聞物謂具足欲塵財寶多聞解脫等遠

聞諸國故義淨譯云名稱大城

舍衛亦云舍婆提新云室羅伐悉底此但梵音

楚夏耳此城在中印土□薩羅國緣南天亦有

□薩羅國恐濫彼國故以城爲國名聞物者謂

名聞勝德珍奇寶物多出此國謂具下釋欲塵

卽佳麗女色財寶卽珍奇寶物多聞謂搏通內

外典籍解脫卽五通仙人等遠離欲也此卽國

□四德亦□爲□德也遠聞等者如上四事皆

爲外國之所聞知義淨下但證遠聞之義以有

名稱故得遠聞也    二釋祇園二初總指

祇樹等者卽祇陀太子所施之樹給孤長者所買

之園

舍衛國主波斯匿王有一大臣名須達多爲兒

□婦躬至王舍城寄止長者珊檀那舍宅時長

者中夜而起莊嚴舍宅營辦□膳須達聞已問

言大士欲請國王爲婚姻之會耶答言請佛無

上法王須達聞已身毛皆□復問何等名佛長

者廣爲說佛功德須達多言善哉大士所言佛

者功德無上今在何處長者答言在王舍城迦

□陀竹林精舍時須達多一心念佛忽然天明

其光熾盛猶如白日卽尋光處至城門下佛神

力故門自開闢尋路而往爾時如來出外經行

須達見已歡喜踊躍不知禮法直問世尊時首

陀天爲其長者化作四人至世尊所接足禮拜

胡□問訊右繞三□□住一面須達見已依而

爲之世尊卽爲如應說法長者聞已得須陀洹

果後復請佛惟願臨顧至舍衛城受我微供佛

卽問言卿舍衛國頗有精舍容受我否須達多

言必見垂顧便當營辦世尊爾時默然受請時

須達多回舍衛國佛令□子同往指授造寺儀

式卽須達布金買祇陀太子園祇陀太子施園

中樹林二人共□精舍旣訖卽執香爐向王舍

城遙作是言所設已辦惟願如來受此住處佛

時懸知長者之心卽共大衆發王舍城猶如壯

士屈伸臂頃至祇陀園是時長者以其所設奉

施於佛佛卽受已卽住其中廣如涅槃經賢愚

經四分律西域記說須者往檢今佛於此說金

剛般若經故云在舍衛國祇樹給孤獨園也然

須達是主祇陀助成今樹先園後者以太子是

儲君須達是臣佐禮別尊卑故爾眞諦記說住

處有二一境界處卽舍衛也爲化俗故二依止

處卽祇園也爲統出家人故又善見婆沙云擧

舍衛令遠人知擧祇園令近人知故雙擧也

▥二別釋三初釋祇陀

祇陀此云戰勝波斯匿王太子也生時王與外國

戰勝因以爲名

戰勝者亦云勝林餘如文    二釋給孤

梵語須達此云善施給孤獨卽是善施也又亦常

行施故

少而無父曰孤老而無子曰獨拯給孤獨名爲

善施又亦等者就中孤獨偏所矜哀其實餘人

亦非不施故也    三釋園字

西國呼寺爲僧伽藍此云衆園

梵音具云僧伽藍摩此云衆園則僧伽是能住

之衆藍摩是所住之園斯則約能要所耳寺者

司也官舍也以佛法初來安鴻□寺後置僧舍

便以爲名也

六衆    文二初釋標類

與者幷也及也大者名高德著比丘梵語此舍三

義故存梵不譯一怖魔二乞士三淨戒衆者理和

事和

名高謂遐邇稱譽德著謂行業恢隆怖魔者謂

初出家日飛行夜叉唱乃至魔宮聞故怖也以

一人出家展轉化度損減眷屬故然出家人從

因至果三度怖魔謂出家時發菩提心時成正

覺時前二但怖後乃興戈爲佛所□莫不降伏

乞士者謂上從善友乞法以鍊心下從檀越乞

食以資身故智度論云何名比丘比丘名乞士

淸淨活命故名乞士如經中說舍利弗乞食向

壁而餐時有梵志女名淨目來見舍利弗云沙

門汝食淨耶答言食淨淨目言沙門下口食耶

答曰不也乃至問仰維方等皆答言不也淨目

女言食有四種我問於汝汝皆言不我今不解

汝說舍利弗言有出家人合藥種穀植樹等不

淨活命名下口食有觀星宿日月風雨雷電等

不淨活命名仰口食有曲媚豪勢通致四方巧

言多求不淨活命名方口食□我不墮是四種

不淨食中我用淸淨乞食活命淨目因聞是說

淸淨法食歡喜信解得須陀洹道如是淸淨乞

食活命故名乞士淨戒者謂比丘二百五十戒

比丘尼五百戒有表受無表持淸淨持戒名爲

淨戒有說五義謂加淨命破惡今以乞士卽淨

命淨戒卽破惡故唯三也理和事和者梵語僧

伽此云衆和合謂理和無違事和無諍也

▥二釋擧數

千二百五十者佛初成道度□陳如等五人次度

迦葉三兄弟兼徒總一千次度舍利弗目連各兼

徒一百次度耶舍長者子等五十人經擧大數故

減五人此常隨衆故偏列數非無餘衆文隱顯耳

俱者一時一處

佛初成道者卽菩提樹下示成正覺也□陳如

等者餘阿涇□摩訶男婆提婆敷富那婆蹉準

本行經說佛初成道梵天王等請轉法輪世尊

受請作是思惟諸世間中誰先得度有五仙人

昔日與我有大利益堪能受我初轉法輪復作

是念彼等五仙今在何處以淨天眼觀彼五仙

在鹿野苑中爾時世尊卽向彼園廣爲說法外

道身心悉皆伏滅所著之服卽成三衣手執□

器鬚髮自落經於七日威儀具足如百夏比丘

乃至爲轉四諦法輪得阿羅漢果迦葉三兄弟

等者智度論說爾時第一優樓頻螺迦葉在火

龍窟爲首敎化五百弟子二那提迦葉領三百

弟子在象頭山修行三伽耶迦葉領二百弟子

在希連河曲共計干人皆爲世尊之所降伏求

索出家師徒皆得阿羅漢果舍利弗等者智度

論說摩伽陀聚落有婆羅門名檀耶那而有八

子中有一子名優婆低沙卽舍利弗也復有一

婆羅門産子名離多卽目連也是二童子共爲

親友於刪□耶外道所出家二人同心立其誓

願若復更得勝是師者爲我等說甘露勝道必

相契悟爾時世尊有一弟子名曰馬勝威儀庠

序入城乞食進止有方舍利弗見已隨到所止

白言仁者汝是正師爲是弟子馬勝言別有大

師我是弟子又復問言汝之大師說何法耶答

言諸法從緣生諸法從緣滅如是滅與生我師

如是說時舍利弗聞是語已卽於是處遠塵離

垢得法眼淨歸到所止爲目連說亦復如是二

人共相領諸弟子俱詣佛所求索出家佛呼善

來鬚髮自落袈裟著體執持應器成比丘相於

聲聞衆中智慧神通各得第一是二百眷屬悉

得出家卽受具戒乃至得成阿羅漢果耶舍等

者未檢此常隨等者以□諸人先□事外艱苦

累劫一無所證□遇見佛便得上果感佛恩▥

故常隨也然此具四衆及龍天等今但顯一隱

餘流通分中自見俱者下前則標指約主望衆

故言與此則都結主衆通論首末相望事不異

也

金剛般若經疏論纂要刊定記會編第三卷  終

金剛般若經疏論纂要刊定記會編卷第四

秦三藏法師鳩摩羅什譯經

唐  圭山大師宗密  述疏

宋  長水沙門子璿  錄記

淸荊溪後學沙門行策會編

二發起序    疏二初□意

謂乞食威儀離於邪命是爲持戒戒能資定定能

發慧故以戒定發起般若正宗

戒能等者以戒是防非止惡義定是寂靜不動

義慧是明照揀擇義但能防非心卽不動心若

不動慧乃分明世出世法無不鑒照其猶海中

欲現萬像必要水淸欲求淸水無過水靜欲得

水靜勿令起波止波如戒水靜如定水淸如慧

所現萬像如一切法喩中則水若不起波則水

靜水靜則水淸水淸則現萬像法中則心不起

非則心寂心寂則照知萬法法上但唯一心喩

上但唯一水法喩相對義則昭然故經云尸羅

不淸淨三昧不現前此則戒資定也圓覺云一

切諸菩薩無□淸淨慧皆依禪定生此則定發

慧也    二隨釋二如疏列

文二初戒

▥爾時世尊食時著衣持□入舍衛大城乞食於其城

中次第乞已還至本處

分七節釋一化主成實論說具上九號爲物欽重

故曰世尊天上人間共所尊故

具上九號者以佛有十號世尊當第十故云具

上九號十號者一如來二應供三正遍知四明

行足五善逝世間解六無上士七調御丈夫八

天人師九佛十世尊

二化時食時辰時當日初分求乞易得不惱自他

乞已歸園正當巳時如常齋法

當日初分者謂一日夜十二時總成四分一初

分卽寅卯辰諸天食時二中分卽巳午未人法

食時三□分卽申酋戌神鬼食時四夜分卽亥

子丑畜生食時今言辰時卽初分之後際也唐

周二譯皆言日初分斯則時勝也此時則乞求

不難以太早太遲皆難得故若非時乞食欲施

卽無不施又愧便成惱他乞之不得亡餐又饑

是惱自也

三化儀著僧伽梨衣持四天王所獻□

佛有三衣一安陀會卽五條名下品衣亦名行

道作務□身等衣二鬱多羅僧卽七條名中品

衣亦名入衆說法衣三僧伽梨卽九條乃至二

十五條名上品衣亦名福田衣製像水田見生

福故入王城聚落卽著此衣今以入城乞食故

著也天王□者梵語□多羅此云應量器是過

去維衛佛□入涅槃後龍王將在宮中供養釋

迦成道龍王送至海水上四天王欲取化爲四

□各得一□以奉如來如來受已重疊四□在

於左手以右手按合成一□此是鉛琉璃石□

持用乞食也佛出行化須著衣持□者爲離苦

樂二邊故諸在家者好尙錦綺華潔衣服寶器

增長放逸太著樂邊出家外道苦行尼乾螺形

手捧飯食致招訶醜太著苦邊佛處中行故著

衣持□也

四化處園在城東南五六里自外之內爲入處廣

人多曰大

園是所住處國是所化處之往也今行化故出

祇園入舍衛也處廣等者準西域記國周六十

餘里內城周二十里故云處廣智度論云居家

九億故曰人多

五化事佛爲欲顯頭陀功德令放逸者□愧以同

事攝故自乞食瓔珞女經說化佛身如全段金剛

無生熟二藏今所乞者利益他故故淨名云爲不

食故應受彼食

此釋經中乞食兩字頭陀下或曰佛爲敎主何

須乞食故此釋也頭陀此云□□□□煩惱故

然頭陀有十二種事謂常乞食阿蘭若乃至樹

下坐露地□間坐等今則一也若行此事獲大

功德佛現斯軌令人效之頭陀旣獲功德放逸

足明尤過世尊尙自乞食餘人豈合懈怠□恥

愧悚自然行之同事攝者則四攝法之一也又

佛自乞食準纓絡經說有十意一止苦故謂盲

得見二得樂故謂一瞻一禮生無量福三除慢

故謂衆生見之不生我慢四滿□願故富欲施

多□則爲空貧欲施少□則爲滿五鬼神供養

故六障□者見佛故老病貧賤悉皆得見佛也

七示天王所獻□故八作軌模故九絶誹謗故

十令弟子不畜八不淨物故有此十意故自乞

食瓔珞女下通難前引經難今所下釋通淨名

下但證上乞食不食之義

六化等一由內證平等理外不見貧富相二心離

貪慢慈無偏利三表威德不懼惡象沽酒□女等

家四息凡夫猜嫌五破二乘分別

此釋經中於其城中次第乞已也內證平等等

者如理見故心離貪慢等者不貪富好不慢貧

拙平等修乞故云慈無偏利也表威德等者謂

佛制小乘律不許入惡象家恐彼損害不許入

□女沽酒家恐生染心佛入者表威德勝也息

凡夫猜嫌者謂恐憎此愛彼故破二乘分別者

謂迦葉捨富從貧乞意令生福須菩提捨貧從

富乞不欲惱他二人所見互有是非如來異此

是非一貫也然上五中初大智二大悲三顯德

四息凡五破小

七化終然已字義屬下句文連上句飯食字義屬

上句文連下句若廣其文令當句中備者應云次

第乞已還至本處飯食飯食訖收衣□佛若不食

他福不滿寶雲經說隨所乞得分爲四分一擬與

同梵行二擬施貧病乞人三水陸衆生四自食十

二頭陀經唯說三分除梵行

然已等者和會字之句義也今讀則從文釋則

從義若廣下權加數字顯文義兼暢也飯卽喫

也論語云飯疏食佛若下通伏難應先難云前

引瓔珞女經言不食今經何以言食故此釋也

有說食欲至口有威德天在側隱形接至他方

施作佛事斯則示現而食非眞食也由是彼此

皆不相違寶雲下顯齋儀也此四事中前二云

擬後二不云者以梵行貧病來則與之不來自

食後二不然故不云耳十二頭陀經除梵行者

以自乞故故不分之

二定

▥飯食訖收衣□洗足已敷座而坐

疏二初正解此文三如疏列

分三節釋一倂資緣將欲入定須息攀緣衣□不

收心有勞慮故佛示現爲後軌也卽收大衣著七

條

此釋經中收衣□也飯食兩字如前所解訖了

畢也須倂資緣者以修定時具於五緣謂閑居

靜處息諸緣務等佛雖至聖諸習都無實於衣

□不生勞慮若不倂除後人倣□無由得定以

佛是敎主凡有所作人皆效學故云示現爲後

軌也

二淨身業阿含經說佛行離地四指蓮華承足今

示現洗者順世表法爲後軌也

此釋經中洗足已三字阿含下牒難也又如佛

三十二相中有皮膚塵不染相今何用洗耶示

現下釋通也此有三意一順世故夫人外歸必

恐塵染故須洗足佛順亦爾也二表法故洗去

煩惱垢染顯得淸淨法身也三爲後軌者如資

緣說

三正八定敷座坐禪者由身端故心離沈掉故魏

譯云如常敷座結加趺坐端身而住正念不動唐

譯云端身正願住對面念無著云顯示唯寂者於

此能覺能說故

此釋經中敷座而坐也沈掉等者沈謂昏沈能

引睡眠障定增故掉謂掉擧任運攀緣能引散

亂亦障定心又於四儀中以臥則昏沈行則掉

擧住則疲倦唯坐爲勝故不沈掉然昏沈掉擧

蓋是凡夫若據如來的無此事今垂軌則蓋爲

後人或曰經中但言敷座焉知八定耶故次釋

云魏譯等則知入定也如常敷座等者謂如來

每會說般若皆自敷座具爲般若出生諸佛卽

是佛母表敬般若故自敷座已說八會此當第

九儀軌不易故曰如常趺謂足背加謂以一足

壓一足結卽兩足不散表吉祥故智論云見□

加趺坐魔王尙驚懼何況入道人端身不傾動

又爲正觀五種因緣是故結加趺坐一由身攝

□速發輕安最爲勝故二由此宴坐能經時久

不令身速疲極故三由此宴坐是不共法外道

他論皆無有故四由此宴坐形相端嚴令他見

已極敬信故五由此宴坐佛佛弟子共所開許

一切賢聖所稱讚故正觀五種因緣故應結加

趺坐端身住者不低不□不左右傾側也正念

者如理而念名爲正念念卽念慧謂離沈掉有

無等不動謂不動於正念也唐譯下亦證同上

義正願者卽正念也若別說者願是希欲謂希

欲住對面念念是所願也然在定前異此則非

正願也住對面念者面卽是喩念卽是法住對

麗字通於法喩今法喩之中各闕一事謂法闕

所照理喩闕能照鏡鏡對面住面則自彰念對

理住理則自現法喩闕者文影略故或可不爾

但理觀分明如面睹現量卽水喩亦得無著下

顯入定意先牒難倂緣入定意在於何於此下

釋通於此者論云於法能覺者定通能說者說

通也意云定通方得說通以散心說法不能如

實從定發言必有當也故下文云云何爲人演

說不取於相如如不動諸經之中每欲說法皆

先入定意皆如此斯亦示現爲後軌也若準如

來言念何失是故論云顯示等也

▥二通前表法二初約大雲廣辨三初標

然大聖現跡必有所表

大聖卽佛體周法界曰大智鑒無昧曰聖現跡

者所現之化跡也所表者諸佛所爲必不率爾

皆以事相表內身心如說如來藏經擧身放光

光中現華華萎見佛遂阿難問佛佛爲說之如

華嚴中說佛菩薩說天說雲須彌山大海等皆

有所表斯皆事相爲能表法爲所表以不徒然

故云必也    二釋二初表通序

表本覺之佛在五蘊之都覺魔軍本空名爲戰勝

照心識具德卽是給孤求法養神名乞士衆

本覺佛對化佛說五蘊都對舍衛國化身佛在

舍衛國表本覺佛在五蘊城城中旣人物相兼

蘊內亦色心具足覺魔等對戰勝也梵音魔羅

此云殺者能殺行人慧命故也然有四種一天

魔卽欲界主二煩惱魔三陰魔四死魔今言覺

空者如心經云照見五蘊皆空無無明乃至亦

無老死盡也照五蘊空卽破陰魔無無明盡破

煩惱魔乃至無老死卽破死魔餘出世法尙空

況天魔耶照心識具德者對給孤獨也上述本

覺之父曰孤下隱妙用之子曰獨今照性本具

塵沙功德無所乏少卽給孤獨也求法等對比

丘乞士義也外則乞食養命內則求法資神

▥二表別序

覺心旣發寧棄塵勞將欲遍觀遂入識藏心心數

法次第思惟卽妄而眞皆得法喜法喜無體融合

覺心

覺心下四句對入舍衛大城也應云覺心旣發

寧棄塵勞如來出世寧棄群品將欲偏觀遂入

識藏將欲敎化遂入王城離城邑而敎化誰人

離心識而觀察何事心心下二句對於其城中

次第乞已也乞食不揀貧之與富觀察豈擇心

所心王卽妄下二句對乞得食也外化人而得

食內觀法而生喜法喜下二句對還至本處飯

食也食能資身法能益心也

思惟假緣亡緣可符眞性觀照是跡拂跡返本還

源返本還源法空心寂心寂眞體般若朗然

思惟假緣對著衣持□亡緣符眞對收衣□也

乞食旣須衣□思惟要假因緣入定旣倂資緣

契理須亡念慮觀照下二句對洗足也若欲安

坐必須洗去足塵若欲還源必須拂除心念返

本下二句對敷座而坐也法空卽敷座心寂卽

而坐敷座方堪人坐法空心始得寂心寂下二

句對正宗法也謂安坐始能說經心寂方彰妙

慧也    三結

欲談般若正宗如是示現發起

結可知

▥二引資聖略明卽道液法師疏今摘而用之不

全取也文二初正明

資聖云夫身有二一僞二眞五蘊僞體假衣食以

生育法身無相因般若以照成群生保僞遺眞諸

佛養眞棄僞群生旣述眞而取僞我乃假僞跡而

引眞故託乞食之緣將施法喜之化

身有二者通論生佛也僞者色身眞卽法身五

蘊等者謂衣以外覆食以內資生則雖因父母

存卽須假衣食法身等者謂非生因之所生但

了因之所了由是色身以食爲命法身以慧爲

命保僞謂執妄合塵遺眞謂述理背覺此皆倒

也養眞謂悟理合覺棄僞謂達妄背塵也群生

下牒前倒者也我乃下示現入城乞食以表法

也意令求般若照成法身故云引眞也故託下

都結表法之意謂示現乞食意在說法耳

▥二引證

故涅槃經云汝諸比丘雖行乞食初未曾乞大乘

法食

但證法爲食義也

第二正宗分    疏二初標列章門

二門分別初約無著七種義句以懸判後依天親

問答斷疑以科釋

二門分別者以一卷經文二論解釋大雲靑龍

皆二論□行今卽不爾何者以無著配十八住

處天親斷二十七疑旨趣旣殊科段亦異或一

疑中有四住五住或一住中有二疑三疑乍合

乍離連前帶後以是之故文涉交加理則不必

▥玄學者以之難解今旣別釋庶不相干傳講

之流少力多獲耳

▥二依章隨釋二初依無著懸判三初正示七句

二初牒標

初中七義句者

論述歸敬偈己卽云成立七種義句已此般若

波羅密卽得成立義句揀文句也旣以一義爲

一句此經共有七義句也七義句名下文具有

於中前六顯示菩薩所作究竟第七顯示成立

此法門故然此七句之文敎理行果悉圓滿矣

於中一二三四是行也五理也六果也七敎也

齊此懸判一科唯依無著之名記之

▥二隨釋七如疏列

一種性不斷謂護念付囑

種性不斷者此非凡夫二乘及權敎菩薩意明

佛種性不斷也謂護下指經便是釋意謂以小

付大囑大化小展轉如是寧有斷絶如人父母

付囑子孫云云此是空生之本意故以此事讚

佛引起問端也

二發起行相謂申請讚許

發起行相者旣欲種性不斷故須發起修行之

相也謂申下指經其實佇聽亦在此攝

三行所住處謂十八住從佛正說直至經終是無

相行所住處矣

行所住處者旣有能發必有所發也十八住名

義下文廣釋從佛下指經是無下釋名義此卽

相之無相非一向之無相略見行玄爲順本宗

故標無相也

四對治謂一一住處皆具邪行共見正行二種對

治

謂一下釋意邪行卽不正行也但不順佛道皆

名邪行共者不一義見者分別情正行者卽離

見之正行非純正之正行也二種對治者以正

行治邪行是一對治以無分別智治分別見是

二對治然邪卽全治共中卽但治於見不治正

行如披砂揀金而去砂不去金今經中但有能

治無所治也且如第一住處中不度衆生爲邪

行度衆生爲對治於度衆生時見有衆生是所

度見我是能度是分別見度而無度爲對治此

理實同時義分前後初住旣爾餘可例知故論

云行諸住處時有二種對治也

五不失謂由對治離增減二邊不失中道

謂由下釋意離增減者謂執有爲增執無爲減

前墮此二則失中道今皆離之故得不失也如

經中卽非佛法是勝義諦遮增益邊是名佛法

是世俗諦遮損減邊其餘卽非是名皆例此也

論最後結云菩薩離此二邊故於彼對治不復

更失故名不失

六地位謂由不失中道成賢聖位信行地淨心地

如來地

謂由下釋意以二邊邪僻置之不論中道乃是

大菩提路故於此中分立地位如往帝都有三

路異兩邊皆非中道卽正正路之中方可論於

遠近遲速等也法中亦爾故經云一切賢聖皆

以無爲法而有差別信行下分位也於十八住

中前十六住是信行地此當三賢依信起行故

名信行亦名信解依信起解故第十七住是淨

心地此當初地離分別障親證眞如故第十八

住從第二地已去乃至佛位通名如來地也又

以諸家明地位或廣或略廣則五十二位略則

泯之全無今則均於廣略去其太甚說三地五

位矣

七立名謂由前六智慧堅利位地闊狹故名金剛

謂由下釋意謂約三種法上立金剛名一約般

若體用名金剛此如金剛堅利二約地位闊狹

名金剛此如金剛杵形以信行一僧祇淨心只

一刹那佛地二僧祇如金剛杵初後闊中間狹

故三約文字名金剛此如□像也以詮信行地

七紙餘經佛地三紙餘文淨心地五行經如彼

□像亦初後闊中間狹故又此三者法喩之上

皆展轉而成喩中且根本是堅利金剛因造以

成其杵因□以成其像法中根本是體用般若

因修以成其位地因詮以成其文字也又此法

喩各三事中一事卽實餘二皆虛喩中堅利金

剛是實杵形□像皆虛法中體用般若是實位

地文字皆虛以此三事首未相似故立金剛之

名然前一是佛本意餘二是菩薩及古德意也

由前六等者於中前五堅利第六闊狹闊狹之

中含能所詮也    二總指後四

後四但約第三句中十八住說無別經文

應先問云第三句內說盡經文未知後四如何

配攝故此云也謂一一住說對治故於對治處

顯不失中道故於不失中立地位故於前六中

道立名故云云

▥三廣釋第三三初正辨十八住處二初牒標

十八住處者

下文具列十八住名略釋其義兼明對治十二

種障便指經文令知科段所屬然每住經文但

略標三五字緣以經本科段首尾文勢稍重恐

言涉相濫故不標最初之字但取其次異文亦

不結終齊至何處意在省約耳向下隨文略□

首未以隔前後    二隨釋十八如疏列

一發心住經云應如是降伏其心所有一切等

發心者謂發廣大第一等四種心也經文從佛

告須菩提諸菩薩摩訶薩應如是降伏其心乃

至若菩薩有我相人相衆生相壽者相卽非菩

薩以大乘菩薩最初法爾合發是心故十八住

中居其第一

二波羅密相應行住不住色布施等

經從復次須菩提菩薩於法應無所住行於布

施乃至須菩提菩薩但應如所敎住不住等者

等有二意一則等於餘文如上所引二則等於

餘義謂等餘戒等五也此則雖是指指經便兼

釋義則波羅密是所應戒等是能應能所兩合

故云相應由是但行施戒等不能離相或行離

相不行施戒等皆非相應行直於行施戒等處

相離相處行施戒等方得名爲相應行也

三欲得色身住可以身相等

經從須菩提於意云何可以身相見如來不乃

至若見諸相非相則見如來問色身是相何以

離相求之答色身之相是影法身無相是體欲

得有相色身須見無相法體未見法體不能現

相是故先令見相無相方得色相之身耳此中

意在文外故論以此意科也

四欲得法身住法身有二一言說法身頗有衆生

等因言顯理故二證得法身復有二一智相如來

得阿□等二福相若人滿三千等

言說者經從須菩提白佛言世尊乃至法尙應

捨何況非法問法身非言說何故以言說爲法

身耶故釋云因言顯理故此有二意一以言說

顯於法身法身非言說二文字性離卽是法身

無別法身耳智相者經從須菩提於意云何如

來得阿□多羅三□三菩提耶乃至一切賢聖

皆以無爲法而有差別則以無相無爲法爲智

相也故起信云以智相無可見故福相者經從

須菩提於意云何若人滿三千大千世界七寶

以用布施乃至須菩提所謂佛法者卽非佛法

斯則以持說此經獲無漏福所感微妙色身名

爲福相也然是法身之福相福相非法身依表

釋也    五中文三初正示此文

五於修道得勝中無慢住須陀洹等

經從須菩提於意云何須陀洹能作是念乃至

是樂阿蘭那行得勝者以小乘四果勝於四向

等故對劣彰勝也此卽以小況大也小人尙猶

無過君子豈合有僭由無慢故方得證果故經

皆言我不作是念我得須陀洹果等

▥二通□後段

從此至十六住如次對治十二種障意明欲求色

身法身須離是障障盡故入十七證道住

意明等者□次第之意也先問云前之四住何

不言離障耶故云也意云凡欲修進先須發心

發心已則修行故有第一第二發心修行本求

佛果佛果唯有二身□細之間先色後法故有

第三第四前修勝行恐有慢心障入聖位故說

小果以況大乘令離障進入十□向位也故從

第五方說離障也然此十二障每至一住皆須

□前以辨來意如云雖得無慢猶自少聞故於

第六住中對治少聞障他皆倣此以此諸障皆

在地前能障見道非是地上故云障盡入證道

也然障是所治文在經外住是能治正是經文

若相望說之理則明矣    三別結對治

今當對治第一慢障

然準五蘊論說慢有七九二種但開合之異此

約入道人說七者論云一慢於劣謂勝於相似

謂等二過慢於相似謂勝於勝謂等三慢過慢

謂於勝已計勝彼四邪慢已實無德計已有德

五我慢謂於五聚蘊計我我所六增上慢謂於

勝妙法中未得謂得七卑劣慢於多分勝計已

少分劣今所離者卽五六也以證我空故取自

果故

六不離佛世時住昔在然燈等離第二少聞障不

離佛世則具多聞

經從佛告須菩提於意云何如來昔在然燈佛

所乃至實無所得云何離障得成住耶次云離

第下所離障不離下結成住義於中上句成住

下句離障也若離佛世不名住處無佛說法則

是少聞便成其障若不離佛世乃成住處常遇

佛說法則具多聞便離障也然凡是修行智慧

爲本欲得智慧必須多聞故依佛住離少聞障

也故經云多聞增智慧勤聞第一方問若然者

據今經云於法實無所得豈成多聞答此是聞

而無聞得而無得無得而得是眞得無聞而聞

是實聞故成此住

七願淨佛土住菩薩莊嚴佛土不等離少攀緣作

念修道障緣形相土則小無緣則大契法界故

經從須菩提於意云何菩薩莊嚴佛土不乃至

應無所住而生其心離小下所離障攀緣卽是

作念蓋一義耳緣形等者意云若取色聲等相

爲土卽有分限故名小也以不如法身故若不

取相分別不生心境兩亡竟何分限故云大也

契法下釋所以也意令忘懷嚴法性土不令生

心嚴法相土也故經云不應住色等生心應無

所住而生其心偈釋云智習唯識通如是取淨

土非形第一體非嚴莊嚴意

八成熟衆生住人身如須彌等離捨衆生障若見

大小不能濟物

經從須菩提於意云何譬如有人身如須彌山

王乃至是名大身成熟者卽由敎化令衆生成

種根熟有所悟證離捨下所離障若捨衆生卽

不能敎化故令離障方成住也若見下反釋所

以意言能濟物者蓋爲不見大小也故經云佛

說非身是名大身豈存大小若見大小則有高

下親疏憎愛心旣不等寧曰大悲縱使化生但

成愛見憎者則去便捨衆生云何成熟反此用

意則物無有槌遲速之間皆能成熟也

九遠離隨順外論散亂住如□河中所有沙等離

樂隨外論散亂障□沙寶施不及持經如何外學

不修正法

經從須菩提如□河中所有沙數乃至如來無

所說離樂下所離障然隨順外論卽是散亂但

能遠離卽成住也卽儒墨文筆除佛敎外皆外

論也以外論之事是名利源旣若求名豈得心

無散亂況得之則樂失之則苦苦之則憂樂之

則溢由斯業累世世沈淪反推其本皆由隨順

外論耳□沙下擧持經福多以責外學意云持

經者功德若此而不修行名利之源是輪□苦

本如何隨順□乃修學

十色及衆生身搏取中觀破相應行住三千世界

所有微塵等離破影像相中無巧便障旣離散亂

與定相應以細末不念二種方便破□至細泯細

至空則除影像之相想

經從須菩提於意云何三千大千世界所有微

塵是爲多不乃至是名世界色是依報卽外四

大身是正報卽內五蘊搏取者卽和合義也但

秦魏譯異耳然搏取約法相應兼人二事相望

總有三對一內身色蘊及外器界但合微塵所

成名爲搏取見有身器爲依正執取等卽是相

應二受等四蘊但合心心所法而成名爲搏取

見有苦樂受等卽是相應三色心和合以成此

身名爲搏取見有心色卽是我人相應行卽遷

流造作之義觀破之義如下所明離破下所離

障影像相者謂色心等法是法界中之影像亦

可是業識之影像無巧便者由無善巧方便不

能破此影像乃名爲障若有巧便破之則成其

住也巧便之相彰在次文旣離下□於前住以

爲方便之本由無散亂則成其定從定方能發

慧觀而破之以細下正示二種方便巧便之相

也然破色具二破心唯一除細末也以心心所

法不可析破故□色顯著難忘執情析至極微

易祛妄念故須具二如下所說相想卽心境也

心境兩亡故云除也

十一供養給侍如來住可以三十二相見如來不

等離福資糧不具障不以相見常見法身名爲給

侍福無邊矣

經從須菩提於意云何可以三十二相見如來

不乃至是名三十二相離福下所離障欲入聖

道須福資糧如人遠行豈可空往佛爲至聖是

福之因供養給侍無不獲福卽以此福爲其資

糧若供養得福卽是住非障反之則是障非住

也不以下或問文云不以相見如來如來紹不

得見云何給侍耶故此釋也此卽但以智慧隨

順相應名爲給侍然非謂棄□相身別侍無相

之佛但了相卽非相不生執著乃曰相應凡所

供養親近恭敬皆名給侍若生執著不順於理

雖常見佛不名爲見如下文云若以色見我以

音聲求我是人行邪道不能見如來華嚴云若

人百千劫常隨於如來不了眞實義盲瞑不見

佛又如佛昔三月升□利天爲母說法後降閻

浮有蓮華色比丘尼欲先見佛化作轉輪王隊

仗往至佛所佛乃訶之具陳上事時須菩提在

於山中亦欲見佛尋復思念空無相理是眞法

身何用見色相念已復坐竟不往見於是佛告

蓮華色言須菩提先見我竟汝已在後故知執

相述眞對面千里虛心體物天地一家故古人

云肝膽雖近情生則隔江山雖緬道契則□是

知通達妙理方眞給侍若斯給侍是侍眞佛故

所獲福無有邊際也

十二遠離利養及疲乏熱惱故不起精進及退失

住□河沙身命布施等離樂味懈怠利養障□沙

命施猶劣受持豈爲一身耽著利養身疲心惱而

懈怠耶

經從須菩提若有善男子善女人以□河沙等

身命布施乃至是名第一波羅密離樂下所離

障然障名有所闕略若取周備不過住名但樂

味成障遠離成住且約爲障起過有其五重一

爲身求利二由求利養令身疲乏此復有二一

由放逸令身疲乏二求不得身亦疲乏三由身

疲故令心熱惱四由心熱惱故不起精進五由

不精進故退失功德□沙命施下釋成對治經

苦校量意令改革以見大利故不求小利旣不

求利身則不疲身旣不疲心則不惱心旣不惱

則起精進旣起精進則能受持獲無邊福故知

經意爲治此障成其住也一身者一報身也意

云豈爲一報之身終日求名求利求之不足未

始稱情縱使多財死爲他物持經功德無量無

邊盡未來際用之不竭利害若此人何不然無

常經云眷屬皆捨去財貨任他將但持自善根

險道充糧食

十三忍苦住忍波羅密割截身等離不能忍苦障

無我等相累苦能忍

經從須菩提忍辱波羅密乃至如人有目日光

明照見種種色離不下所離障此但不忍爲障

忍之成住也無我下出忍之所以也此有兩意

所謂通別通則由無我相雖累遭割截當能忍

受別則由無我故能忍由累苦故能忍也

十四離寂靜味住當來之世若有人能於此經受

持讀誦等離智資糧不具障日三時捨身一一沙

數不及信經如何唯專禪定耽寂靜味闕於智慧

而不持說

經從須菩提當來之世若有善男子善女人能

於此經受持讀誦乃至果報亦不可思議離智

下所離障若耽寂無智卽是障非住若離寂修

智卽是住非障日三時下指經對治意云欲證

聖性非智不階經苦校量意在策發此同華嚴

經中訶勸之相彼云法性眞常離心念二乘於

此亦能得不以此故爲世尊但以甚▥無□智

然此是對治之別意故須一向而言令人捨定

修慧若據究竟通論必須定慧等學涅槃經中

說定慧不等不見佛性無明邪見自此而生前

第十一住便是定門對治不同故須然也修習

之者須兼行之

十五於證道時遠離喜動住云何住降等離十一

不自攝障我能住降心生喜動動則不能自攝

經從爾時須菩提白佛言世尊乃至實無有法

發阿□多羅三□三菩提心者離十一下所離

障謂動不自攝則是障非住若自攝不動則是

住非障也論中則云自取障我能下釋也意云

由計我故遂起降住勝能之心不覺喜動故不

自攝今經旣云無一衆生得滅度無法得菩提

則不計勝能故能對治也

十六求佛敎授住於然燈佛所有法得菩提不等

離十二無敎授障欲入初地須佛敎授故約遇佛

得無所得而證道矣

經從須菩提於意云何如來於然燈佛所有法

得阿□多羅三□三菩提不乃至是故名一切

法離十二下所離障若無敎授則是障非住若

得敎授則是住非障欲入下釋成住義雖三賢

位中亂修六度經一無數劫欲入聖道要佛策

發故於資糧位後立加行名其猶鑽火火欲出

時倍加功力遇佛然燈佛也得無所得者卽然

燈與善慧授記當得作佛號釋迦牟尼非佛與

法故云無得問此說善慧得記進入入地何故

將此配地前耶答欲入初地須學入地用心方

可得入若學初地竟不能入如人學射可知又

將證入地猶須敎授欲入見道豈得不然然從

第五至此住中每住對治一障此障障於見道

今則加行位極對治已盡故云而證道矣

十七證道住人身長大等攝種性智證遍行眞如

成法報身故長大矣

經從須菩提譬如人身長大乃至佛說一切法

無我無人無衆生無壽者攝種性下釋成住義

智體卽觀照般若是能證也卽妙平二智無分

別也以得此智生如來家決定紹佛種故斯則

地前加行之智至於初地轉受此名證遍等者

體卽實相般若是所證也以遍在一切法中故

唯識云由此眞如二空所顯無有一法而不在

故論中則名平等智然有五種平等因緣一□

惡平等二法無我平等三斷相應平等四無希

望心平等五一切菩薩證道平等有是五種因

緣故名平等智故論云入證道時得二種智一

攝種性智二平等智也然所證是理今云智者

斯有兩意一準起信論云依此法身說名本覺

二則理智冥合能所不殊如珠與光不相捨離

成法報身者攝種性智至果得成報身平等智

至果得成法身故長大者論卽云妙大妙卽報

身以萬行功德所莊嚴故大卽法身眞如實理

遍一切故

十八上求佛地住於中復有六種具足

自此已下皆求佛地於中復有六種具足具足

者圓滿義謂轉捨二障轉得菩提涅槃攝轉具

足也旣證聖性生如來家須示佛果功德令其

欣趣然其果德雖多以要言之不出依正二報

二報之內先明所依若無所依能依何立正報

之內不踰福智智引福故先智後福然後別顯

三業依次所明

一國土淨具足我當莊嚴佛土等此敎二地已上

諸大菩薩

經從須菩提若菩薩作是言我當莊嚴佛土乃

至如來說名眞是菩薩此敎下指位卽從二地

至於等覺當修道位謂莊嚴之時離能所相名

之爲淨稱周法界故云則足故經云通達無我

法者如來說名眞是菩薩

二無上見智淨具足有肉眼不等此下皆唯佛果

故云無上無上之言貫通下四

經從須菩提於意云何如來有肉眼不乃至未

來心不可得見淨者卽五眼也見卽無見名之

爲淨無所不見名爲具足智淨者卽悉知諸心

等知卽無知名之爲淨無所不知名爲具足以

智見不別故當一處此下等卽指位揀非修道

卽無學位也下之四段皆合有無上之言故云

貫通下四

三福自在具足若人滿三千界七寶等

經從須菩提於意云何若有人滿三千大千世

界七寶以用布施乃至以福德無故如來說得

福德多問前已頻說施福與此何別答前所說

者皆是校量不及受持之福今此說者乃是無

住稱性之福非能校量故不同也問佛是果布

施是因云何果中卽說因行答凡是果德皆彼

因成擧彼無住之因以彰稱性之福也言自在

者揀有漏之福不自在也若準論中此與智淨

合爲一段意明福智不相離故則於身中開之

爲二謂色身具足亦盈六數今則合後開前者

意云福之與智□然不同配攝因果五六有異

異須開也相之與好同是一身兼對下語意以

成三業故須合也

四身具足佛可以具足色身等

經從須菩提於意云何佛可以具足色身見不

乃至是名諸相具足此明如來眞應具足如經

云卽非具足色身明眞身也是名具足色身明

應身也卽非諸相具足明眞身也是名諸相具

足明應身也

五語具足汝勿謂如來說法等

經從須菩提汝勿謂如來作是念我當有所說

法乃至是名說法說而無說無說之說是眞說

法具足者無法可說無所不說是名說法

六心具足佛得阿□菩提爲無所得耶乃至應作

如是觀

然於心中復有六種一念處二正覺三施設大

利益四攝取法身五不住生死涅槃六行住淨

化度衆生大悲爲本故先明念處自未成佛焉

能度他故次明正覺自利旣滿卽合利他故次

明施設大利益猶恐滯相故次明攝取法身又

恐住空有故次明不住生死涅槃又恐執施化

跡故次明行住淨也以此六義別對經文廣如

彼論避煩不□

金剛般若經疏論纂要刊定記會編第四卷  終

金剛般若經疏論纂要刊定記會編卷第五

秦三藏法師鳩摩羅什譯經

唐  圭山大師宗密  述疏

宋  長水沙門子璿  錄記

淸荊溪後學沙門行策會編

二重以八義相攝

又十八住略爲八種亦得滿足

此復以八住處攝前十八住處也

一攝住處二波羅密淨住處一二次配三欲住處

攝三及四

攝是籠羅包納之義卽以普度衆生現無違反

故配同第一發心住淨與相應蓋一義耳故配

同第二住三攝三四者雖三色四法皆是欲得

故配同三四二住也

四離障□住處卽前十二障也從五至十六五淨

心住處六究竟住處上二次配十七十八

四中如文可知五正當淨心地六正當究竟位

故同此二住也六中雖通修道就多故說

七廣大住處八甚▥住處上二各攝十八住處一

一住中皆▥皆廣

一一下明各攝義如第一住中普度四生廣也

令入無餘涅槃▥也實無衆生得滅度者廣也

菩薩無我人等相者▥也初住旣爾餘則例知

若五百生忍廣也□無我人▥也若細言之前

以六住攝十八住此以二住攝十八住皆得滿

足也    三更約地位配釋

十八住文配地位者

然諸敎中所說地位或有或無如楞伽經云十

地卽爲初二地卽爲八乃至無所有何地此明

無也仁王纓絡等經卽具說地位是明有也然

此有無皆隨機說也若華嚴行布萬差圓融一

際有無無□斯則稱性之說也然依華嚴有無

無□方爲了義以約法卽無約人卽有人法旣

不相離有無故合均齊然其行人念念須冥佛

境反窮果海自然階降不同若預等級用心畢

竟障於證入故華嚴疏云修則頓修位分因果

況此經宗無相豈合列位淺▥但約情惑漸薄

而地位轉高義相稍同故略配攝也

第一十住

十住者一發心住二持地三修行四生貴五方

便具足六正心七不退八童眞九法王子十灌

頂今以第一住配十住者與彼初住名同故配

之也問此但云一如何配十答以初攝後故問

何故不言十信位耶答亦攝入十住位中也以

前之十住通名信行地故亦同華嚴合前開後

也故發心一住前攝十信後攝餘九耳

第二十行中前六三第比行四後三行

十行者一歡喜行二饒益三無瞋恨四無盡五

離癡亂六善現七無著八尊重九善法十眞實

前六者十中前六行也以配此中第二住處以

此住處說六度故卽布施配歡喜行持戒配饒

益行忍辱配無瞋恨行精進配無盡行禪定配

離癡亂行智慧配善現行心離分別善巧示現

故三第七行者不以相見如來卽無著也四後

行行者配第四住中三種法身謂言說法身配

尊重行於佛言敎生尊重故智相法身配善法

行以眞如無爲是眞善法故福相法身配眞實

行以持經之福無漏眞實故

五至十四如次配十□向

十□向者一救護一切衆生離衆生相□向二

不壞三等一切佛四至一切處五無盡功德藏

六隨順堅固善根七等心隨順一切衆生八眞

如相九無縛無著解脫十法界無量五配第一

離慢卽是離衆生相也六配第二遇佛多聞信

解行等不壞七配第三諸佛離相旣不住色卽

等佛也八配第四旣見大身非身是眞如際方

至一切處九配第五不隨外論受持此經卽得

無盡功德十配第六觀破五蘊與定相應善根

堅固十一配第七旣不取相卽於衆生等隨順

之十二配第八經云離一切相卽名諸佛卽眞

如相也十三配第九割截不瞋卽無縛無著也

十四配第十經云無有邊不可思議功德卽是

法界功德也

十五炊頂十六忍世第一

此配四加行位也然此四位由三賢菩薩已經

一無數劫修習福智資糧爲入見道故復加行

炊頂二位以四尋伺觀觀所取名等四法假有

實無卽所取空忍世第一以四如實智通觀能

所名等皆空然忍有三品謂下中上下品印所

取空中品順能取空上品印能取空世第一二

空俱印然皆滯相未能證實故唯識云現前立

少物謂是唯識性以有所得故非實住唯識若

配經文卽十五住經云實無有法發阿□菩提

心者以菩提能發所取旣言實無卽所取空當

炊頂二位十六住中經云佛於然燈佛所不得

菩提是印所取空當下品忍次云如來者卽諸

法如義卽順能取空然猶未說後時不得卽知

未能印持故當中品忍次云實無有法佛得阿

□菩提此明後時畢竟不得卽印能取空當上

品忍次云如來所得法此法無實無虛乃至卽

非一切法卽雙印二空當世第一位也

十七初地十八從二地乃至引地

十七初地者如前疏云攝種性智證遍行眞如

等故當初地十八等者於中合有二謂此住中

初國土淨具足當修道位故前疏云此敎二地

已上諸大菩薩從無上見智淨具足已下皆究

竟位故前疏云此下皆唯佛果也是則十八住

中前十四資糧十五十六加行十七見道十八

中初一具足修道餘卽無學道也懸判竟

▥二依天親科釋二初牒章分文

第二依天親問答斷疑以科釋總分四段

▥二依章正釋四如疏列

初善現申請二初整儀讚佛

▥時長老須菩提在大衆中卽從座起偏袒右肩右膝

著地合掌恭敬而白佛言希有世尊如來善護念諸

菩薩善付囑諸菩薩

從初至恭敬卽是整儀餘皆讚佛也時者卽如

來食已敷座而坐之時    疏二初釋請人

長老者德長年老唐譯云具壽壽卽是命魏譯云

慧命以慧爲命須菩提有三義譯謂善吉善現空

生生時室空解空之善瑞現矣相師占云唯善唯

吉

德長年老者謂德高曰長年多曰老也唐譯下

證年老魏譯下證德長智慧超倫卽是德長義

也然以慧爲命者約喩顯法也謂人身以命爲

本佛法以慧爲本命盡則六根俱廢慧喪則萬

行不成云云此約別義釋長老也若通意者但

有德業便名長老如云先生未必年老矣須菩

提者亦云蘇補底但梵音楚夏耳善吉下從末

倒標生時下據本順釋西域記云是東方靑龍

陀佛影響釋迦之會示跡聲聞發揚空理十方

諸佛法皆爾也    二釋請儀二初正釋經文

從座起下皆整理威儀修敬之相希有者世所無

故如來者從如而來論云善護念者依根熟菩薩

說謂與智慧力令成就佛法與敎化力令攝受衆

生善付囑者依根未熟菩薩說懼其退失付授智

者付者將小付大囑者囑大化小

皆整儀者疏雖通明經須別釋從座起者師資

之道尊卑頗殊欲有諮詢不可□問此同曾子

避席對夫子也孝經中夫子問曾子曰先王有

至德要道以順天下民用和穆上下無怨汝知

之乎曾子避席曰參不敏何足以知之雖彼答

此問而致敬是同也偏袒右肩是彼方儀則此

土非儀也欲問如來故須偏袒右膝下右則爲

順膝能□屈表順理心也著地卽示卑之相也

膝表智地表理合掌卽表冥心掌合不執外物

心冥覺不異緣欲問實相法門故須用心如此

恭敬者總結也起座袒肩□膝合掌莫非恭敬

故爾亦可配於三業謂座起袒肩合掌等身業

也恭敬卽意業也白佛言下卽口業也希有等

者希有之義疏且總明具有四種一時希有曠

劫難逢然今賢劫之中正當住劫就住劫中有

二十增減今卽第九減劫中人壽二萬歲時迦

葉如來出世百年減一年至人壽百歲時釋迦

如來出世減後此劫已盡至第十劫展轉□增

至八萬四千歲又百年減一年至人壽八萬歲

時彌勒佛出世望過去未來二佛相去一千一

百萬餘年中間更無故云希有也故法華云諸

佛興出世懸遠値遇難二處希有三千界中唯

有一佛百億四天下百億須彌山百億日月百

億六欲百億梵世其中唯有一佛此方而現也

三德希有福慧超絶勝無上故故法華云我所

得智慧微妙最第一又云如其所得法定慧力

莊嚴以此度衆生自證無上道然佛功德不可

稱說盡其邊際故華嚴云刹塵心念可數知大

海中水可飮盡虛空可量風可繫無能說盡佛

功德四事希有用大慈悲極巧方便現多種身

相演無量法門隨衆生根皆利益故今所歎者

意則雖通義當歇事以下標云善護念等如來

者眞化不同眞佛名如來者迷時背覺合塵名

如去悟了背塵合覺名如來如卽眞如來去卽

隨緣也化佛名如來者從眞如起來成正覺而

化衆生今當後者故云從如而來根熟者三賢

已上菩薩信根成熟永無退轉也智慧力卽無

分別智成就佛法卽隨其分位令證眞如乃於

一法令達百千萬法明門等斯則自利行也敎

化力卽後得智攝受衆生卽隨其分位令於百

千萬億等世界中敎化衆生斯則利他行也根

未熟者十信菩薩也以此位人六度亂修心如

輕毛故云懼其退失以信根未成遇緣恐退故

須付囑智者令其敎化使不退也將小等者將

小菩薩付大菩薩囑大菩薩化小菩薩也此如

父母遺囑子孫云云    二別解菩薩

菩提薩□此云覺有情三釋一約境所求所度二

約心有覺悟之智餘情慮之識三約能所所求能

求三皆如次配覺及有情

菩薩梵昱言猶不足具云菩提薩□此云覺有

情以時人不貴唐言故存梵音秦地好略又削

提□二字但云菩薩約境所求是覺所度是有

情然約人有四句謂二乘有求無度諸佛有度

無求菩薩亦求亦度凡夫無求無度約心者亦

四句諸佛有覺無情凡夫有情無覺菩薩有情

有覺二乘入無餘依界無情無覺約能所者所

求是覺能求是有情三皆下皆上句是覺下句

是有情然此三義之中初約悲智次約眞妄後

約人法菩薩之義不踰此三未必寶冠天衣方

是菩薩

二正發問端

▥世尊善男子善女人發阿□多羅三□三菩提心云

何應住云何降伏其心

曲分二初釋當機華嚴云忘失菩提心修諸善業

魔所攝持阿□多羅三□三菩提此云無上正遍

正覺謂正智遍智覺知眞俗不偏不邪

當機者以發心者方是當機華嚴下引證此有

兩意初云有人先曾發心後時忘失尙非其器

況全不發心者何以故魔所攝持故後意卽云

衆生發心後時忘失者蓋爲不解住修降伏耳

故今所問免使遺忘前揀其機後防其退有□

兩意故用彼經所以善財童子每遇善友皆啓

云我已先發阿□多羅三□三菩提心而未知

云何學菩薩行修菩薩道意明發心方是修行

之器阿□下先□名謂正智下釋義上正字且

對遍字以分二智下正字卽明二智所覺不偏

不邪卽以正智覺眞遍智覺俗皆不偏邪故云

正覺以二乘偏覺凡夫邪覺今揀此二故不偏

邪謂如理而知如事而知故也然此二智亦名

如理如量根本後得眞俗權實等又準智度論

說從因至果有五種菩提一發心菩提卽十信

是二伏心菩提卽三賢是三明心菩提卽初地

至七地是四出到菩提八九十地是五無上菩

提卽如來地是今約能發心卽當第一約所發

卽第五能所合論貫通初後也

二釋正問    文三初釋魏本

魏譯云應云何住云何修行云何降伏其心意云

若人發菩提心已住何境界修何行業妄心若起

云何降伏故佛令安住四心修六度行於中降心

不令著相

先引彼文意云下釋意住何境界者未發心時

住六塵境旣發心已誠宜改轍故云住何境界

修何下未發心時十惡爲務旣發心已不可依

前故云修何行業妄心下未發心時妄心起卽

逐妄旣發心已不可隨之是故問云云何降伏

故佛下懸示答意意云昔住六塵之境今住四

心昔行十惡今行六度昔時著相今令不著如

是用心眞實修行發菩提心豈忘失耶

二會當經

秦譯略修行者意云住道降心卽是修行謂四心

六度皆名住修降伏

初難起意云下釋初二句標意云雖無修行之

文含有修行之義如起信中說六八二識不言

第七雖卽不說義亦具足云云謂四心下指經

釋成意云四心中亦有住修降義六度中亦有

住修降義何以故住謂發心必須修進降謂制

伏依住修所明由是於此不相捨離秦什所略

意在於□文雖不明義已具矣    三引論證

故無著云住謂欲願修行謂相應等持降伏謂彼

心若散制令還住又十八住中一一皆以住修降

伏釋之故知義雖有三而行是一

住謂欲願者欲願意起卽是取心也修行等者

平等持心名爲等持等持卽相應相應卽是修

行義也降伏等者彼心卽上相應心也制令還

住卽□使相應也此卽依住修說降伏義經論

相契聖旨頗同故如上說理實然矣又十八等

者此是無著論明□答三問之意也若準天親

解經則明橫答三問從須菩提但應如所敎住

已下卽爲別斷疑情今明無著故有此說意云

不唯四心六度之中有住修降伏之義其如十

八住內皆有此三如初住中度四生入涅槃是

住義無生可度是修義無我等相是降伏義初

住旣爾餘則皆然故知下結義三行一者三義

具足方成一行謂空取心降伏不修行亦非行

但發心修行不降伏亦非行空降伏修行不發

心亦非行如鼎三足如天三光闕一不可譯經

之妙其在□焉

二如來讚許

▥佛言善哉善哉須菩提如汝所說如來善護念諸菩

薩善付囑諸菩薩汝今諦聽當爲汝說善男子善女

人發阿□多羅三□三菩提心應如是住如是降伏

其心

曲分三一印讚所讚重言善哉讚美之極護付能

令佛種不斷是事必然故印讚言如汝所說

印讚所讚者印讚須菩提之所讚也卽經云善

哉善哉是讚也如汝所說是印也如來善護念

等是所讚也重言等者善吉所讚雅契佛心若

不重言安表善極如顔回死夫子歎之云天喪

予天喪予註云再言者痛傷之甚也吉凶雖別

慇懃頗同護付等者空生發言言當其事故佛

印讚云云

二□聽許說無以生滅心行聽實相法智論偈云

聽者端視如渴飮一心入於語義中踊躍聞法心

悲喜如是之人可爲說

□聽許說者經云汝今諦聽□聽也當爲汝說

許說也諦謂審實之義意令審諦眞實用心聽

也無以生滅等者此乃反用淨名經文彼云無

以生滅心行說實相法此意云旣不得以生滅

心說豈得以生滅心聽旣是不生不滅實相之

法云何以生滅心行說之聽之無以妙饌置於

穢器智論下釋相端視謂不左顧右盼也目若

別顧心則異緣本欲制心且令端視此是用心

之方便也渴飮者喩也如渴飮水但恐水竭無

暇別觀聽法之者亦復如是思冀妙門無心□

□一心入語義者意中現義方發於言言中有

義義中有意令聽者以耳識聽其言以意識採

其義尋義而取意得意而捨義苟能得意在懷

何慮失於言義心心若此如甁注甁一覽無遺

可爲至妙故云一心入於語義中也踊躍卽歡

賀之貌卽欲聞法之時也悲喜卽聞了之時悲

謂傷昔日不遇如下經云涕淚悲泣喜謂慶今

日之得聞如□子踊躍歡喜傷昔慶今故云悲

喜如是下結揀其機也意云若不如是用心則

不可爲說又眞諦記說諦聽離三過失得三功

德謂離散亂輕慢顚倒如次生聞思修三慧也

三標勸將陳我當爲汝如是如是委細而說

標勸將陳者標謂標指勸謂勸勉將猶欲也陳

說也卽經云善男子等標也應如是等勸也標

勸之意意在欲說故云將陳卽懸指向下正答

之文是故此云我當爲汝等也

三善現佇聞

▥唯然世尊願樂欲聞

唯者順從之辭禮對曰唯野對曰阿十地經云如

渴思冷水如饑思美食如病思良藥如衆蜂依密

我等亦如是願聞甘露法

唯阿等者如今人稱□皆順從之辭也老子云

唯之與阿相去幾何注文如疏今則禮對也十

地等者釋願聞之相卽華嚴十地品中諸菩薩

衆請金剛藏說十地法門之偈今借用之然前

四句於中約喩配其三慧初句聞慧聞法不思

如飮水不味次句思慧若要尋求食味應須啖

嚼第三修慧修行惑遣如服藥病除後句卽三

慧之果蜂採百華以成密人集萬行以證眞蜂

成密已依密而活人證眞已依眞而住我等下

合喩最後一句通喩所聞

四如來正說二初正答所問二初擧總標別以牒

問

▥佛告須菩提諸菩薩摩訶且應如是降伏其心

諸菩薩摩訶薩者問前擧當機云善男子善女

人□今答處何言菩薩摩訶薩耶答大心未發

卽是凡夫旣已發心印名菩薩善現標擧約未

發心時故云善男子善女人世尊酬答約已發

心後乃言諸菩薩摩訶薩

疏四初正釋經文

此以降伏爲總住修爲別也謂住修之中皆有降

伏經意在此故唯標降伏

以前空生問有三種佛今牒擧但言降伏故此

釋也前二句標謂住下釋謂度生無我是住中

降伏也施不住相是修中降伏也由斯義故降

伏爲總也經意在此者在擧降伏而標住修欲

顯文簡義□彰乎玄妙始雖住修究竟降伏得

意□▥故但云一也    二斥他謬判

有科此所標云擧後攝初者乃令經文極不穩暢

理例顚倒自古言敎祇有以初攝後未聞以後攝

初

此卽大雲疏也靑龍卽云擧終括始其義亦同

乃令下正斥失文不穩暢者本宜初包後義如

色例於聲等何忽擧後攝初致使文不穩暢不

穩暢蓋由於科非經文本意也

三詳定經旨

況詳經文無別答降伏之處則知降伏在住修中

皆令離相是答降伏問也

降伏在住修中者住中降伏卽實無度者修中

降伏卽無住布施無度無住便是離相離相旣

通住修故知降伏是總    四牒難釋通

不別答者此經宗於離相離相正是降心本意欲

明降心須約住修而顯住修降心本不相離故無

著十八住皆有住修降心

初句牒難難云空生旣問有次第住修降伏宛

分何故經中不與別答而寄住修中明耶此經

下正釋通離相是降心者如前所引無度無住

等須約住修顯者若有發心修行斯可說得降

心若無住修說何降制斯則只於住修以降分

別妄念故云本不相離無著下引證可知

二約別顯總以答問二初答安住降心問四

安住者卽安住四心彌勒偈云廣大第一常其

心不顚倒利益▥心住此乘功德滿依此科判

故列四心也

初廣大心

▥所有一切衆生之類若卵生若胎生若涇生若化生

若有色若無色若有想若無想若非有想非無想

文二初句標三界普度故

三界普度者釋廣大義一切衆生不越三界三

界普度方名廣大若一衆生不與度者非廣大

也故經標云所有一切衆生卽統該也梵語僕

呼繕那此云衆生智度論云五蘊和合中生故

云衆生瑜伽論云思業爲因卵胎涇化爲緣五

蘊初起名之爲生類卽流類卽胎卵等四也

若卵下二列三一受生差別

稟命之始名曰受生卽初起之時也卵等四異

故云差別謂卵殼中生胎藏中生依涇而生化

忽然生故不同也    文二初釋文

天獄化生鬼通胎化人畜各四諸餘微細水陸地

空不可具分品類

然三界衆生不出五道以四攝五亦得具足故

云天獄等化生斯則從狹之寬明也天獄化生

者天上地獄唯是化生最狹也鬼通胎化者次

寬也謂地行羅刹及鬼子母皆是胎生故有鬼

母白目連曰我晝夜分各生五百子隨生自食

雖盡不飽故知有胎生鬼也餘皆化生也人畜

各四者卽最寬也人四者毗舍□母卵生三十

二子胎生常人涇卽柰女從菴羅樹涇氣而生

化生卽劫初之人故俱舍云二禪福將盡下生

瞻部洲畜具四者正法念經云化生金□鳥能

食四生龍乃至涇生也然禽獸雖殊皆畜生道

攝餘獸皆胎餘鳥皆卵也諸餘微細等者如華

嚴云盡法界虛空界十方刹海所有衆生種種

差別所謂卵生胎生涇生化生或有依於地水

火風而生住者或有依空及諸卉木而生住者

種種生類種種色身乃至云一切天龍八部人

非人等無足二足四足多足有色無色有想無

想非有想非無想等以今經中無別說處不可

□虛而言故此結云不可具分品類也

二通難

卵劣在初者二釋一約境具緣多者爲首二約心

從本至末爲次

應難云卵生最劣云何在初化生最勝云何居

末二釋下通約境等者謂卵生必具胎涇化以

未生處胎胎中必涇無而忽有爲化胎生必兼

涇化涇必兼化化不必兼餘但從於無而忽有

故此則前前必具後後後後不具前前故爲此

次也約心等者謂衆生本因起業業識卽根本

無明與本性和合能所未分混沌如卵卵卽卵

殼故藥師經云破無明殼竭煩惱河無明發業

蘊在藏識爲胎受生爲涇生時從無而忽有爲

化由是義故故爲此次也

二依止差別有色四禪無色四空

依止差別者依止卽是衆生身身其依止依止

義異故云差別故次云有色無色等有色卽以

色爲身無色卽以四蘊爲身又色界有四禪云

云無色有四空云云如是品類不同故云依止

差別問如有經云佛涅槃時無色界天淚下如

雨旣有淚下云何無色答所言無色者無業果

色不無定果色故不違也

三境界差別功德施云有想則空識二處無想則

無所有處非等則有頂

境界差別者雖言境界意明空等四處空識二

處者無色界第一第二天也無所有處者第三

天也非有想非無想者第四天也無□想有細

想故是三有之頂故云有頂問下二界皆有色

何故唯言四禪以爲色界又色界亦有一天名

爲無想云何唯指無所有處爲無想耶答三界

統論不出五事謂欲色想無想非有想非無想

然非有無想卽局於有頂一天色界一天雖名

無想已從多分通名色界故但指無所有處爲

無想其餘三事從空識二處已下乃至欲界相

望有無寬狹不同謂欲界具三色界無欲無色

界唯想無色無欲故立有想之名色界雖有想

恐濫上名故立有色之目欲界雖兼色想上已

沾於二名揀異彼故但名欲界下下必具於上

上上上不兼於下下故立名之本其在□焉如

有三人一人解經律論一人解經律一人唯解

律揀別立號云云可知又欲界三欲五妙欲境

勝故色界細妙色勝故無色想心勝故由是欲

唯欲界色通二界想遍三界無想通上二界非

有想非無想局上一界斯則不同功德施所釋

也

二第一心

▥我皆令入無餘涅槃而滅度之

我者卽發菩提心菩薩所稱今佛說彼也涅槃

者秦譯滅度今經上梵下唐故云而滅度之若

具足梵音應云摩訶波利□縛□此云大圓寂

今經論中多言涅槃也

卽無住處涅槃不共二乘故云第一無著云何故

願此不可得義生所攝故又云卵涇無想有頂則

不能云何普入有三因緣一難處生者待時故二

非難處生未成熟者成熟之故三已成熟者解脫

之故

無住處涅槃者然準唯識論說有四種涅槃一

自性淸淨涅槃凡聖同有二有餘依卽出煩惱

障有苦依身故三無餘依身出生死苦無依故

然小乘以灰身滅智爲無餘無餘有三一煩惱

餘二業餘三果報餘大乘則以究竟寶所爲無

餘故智論說四住地煩惱盡名有餘依五住地

煩惱盡名無餘依四無住處悲智相兼不住生

死涅槃故今卽大乘之無餘四種之中無住處

涅槃也謂不住菩薩變易生死不住二乘灰斷

涅槃卽眞無住處名爲無餘若小乘無餘如有

情滅減不別今不同彼故云不共二乘不共者

卽非彼四之第三則言同而意異也如法華經

云若得作佛時具三十二相爾時乃可謂永盡

滅無餘此則二障都盡二死永離也第一者結

歸偈旨仍釋科名意謂若非無住處之無餘焉

得彌勒指爲第一心耶無著下初二句難意云

一切衆生五性差別云何皆入無餘涅槃三分

半衆生不得成佛故云不可得義生所攝者答

也此是無著立量成立皆可度也應立量云三

分半衆生是有法定皆成佛故爲宗因云生所

攝故同喩一分半衆生意云涅槃經說凡是有

心定當作佛圓覺經云有性無性齊成佛道此

則是可得義安云不得又云卵涇等者擧難處

難也卵涇則畜生難無想有頂卽長壽天難雖

擧二處意兼八難八難謂三塗北洲長壽天佛

前佛徵世智辯聰無根等難意云難處卽不可

度云何皆入有三因緣等者答也難處待時者

此亦令成其種也意云難處衆生不可常定至

非難處而度脫之若得成種遲速之間必須成

熟發廣大心故合無遺非難處者雖卽未度且

令成熟已熟可知此稍同前護付之義也

三常心

▥如是滅度無量無數無邊衆生實無衆生得滅度者

一性空故二同體故論云自身滅度無異衆生三

本寂故四無念故五法界故

一性空者衆生緣生緣生無性故卽空也同體

者同一眞如性故故起信論云謂如實知一切

衆生及與己身眞如平等無別異故論云下引

證此語猶反應云衆生滅度無異自身寧於自

身起於他想本寂者相本自盡不待滅故淨名

云一切衆生卽寂滅相不復更滅問此與性空

何別答前但卽空此則本來成佛成佛卽入涅

槃故云本寂前淺後▥可知無念者有念卽有

衆生如無▥則空華不現法界者一眞法界平

等無差云何於中見自他相故偈云平等眞法

界佛不度衆生此上五義大雲之文然於中一

三約所二約能所四唯約能五該本末也大抵

意云若見衆生有可度者卽生疲勞不能常度

反此卽常也又度與不度其心不二名之爲常

也故金剛三昧經云若化衆生不生於化不生

無化其化大焉

四不倒心

▥何以故須菩提若菩薩有我相人相衆生相壽者相

卽非菩薩

何以故者徵意云設所見有衆生可度此何過

耶次通云若菩薩有我等相卽非菩薩此是反

明意云是眞菩薩必無我爲能度豈更見有衆

生得滅度耶

論云遠離依止身見衆生等相故無著云已斷我

見得自行平等相故信解自他平等顯示降伏心

中攝散時衆生想亦不轉如彼爾炎

遠離依止等者依止卽身見異名亦名相續梵

云薩迦耶此云身見等者等於我人壽者也此

名身見者以依於身起此見故故云依止身見

衆生等相又身見爲本諸餘見等依此而生故

今皆遠離故云等相也已斷等者內無我卽無

自相無自相卽平等平等卽空義也信解等者

以已方人也由內無自相故得外無他相中有

故字是所以也旣無自他之相卽自他平等志

公云以我身空諸法空千品萬類悉皆同顯示

降伏等者準無著論廣大第一當住常心當修

不倒當降安住一段之中便具三義今此段文

正當降義故云顯示降伏等也不轉者轉卽生

起義意云我見等不生起也我不生起正是降

心義也爾炎者梵語此云智母卽根本智能生

後得故名智母以根本智雖內證眞理而無能

證之心今後得智雖外度衆生而無能度之念

故云如爾炎也如是用意名不顚倒心反之卽

顚倒耳

二答修行降心問五初總標

▥復次須菩提菩薩於法應無所住行於布施

於法者統標諸法應無下正明修行問菩薩萬行

何唯說一答萬行不出六度六度總名布施故偈

云檀義攝於六資生無畏法此中一二三是名修

行住無著云若無精進疲倦故不能說法若無禪

定卽貪信敬利養染心說法若無智慧便顚倒說

法

統標諸法者謂色聲等六通名法故故魏經云

不住於事菩薩萬行者謂自利利他事行理行

如是等行無量無邊今言萬者且擧大數總名

布施者謂第一卽資生施第二第三卽無畏施

四五六度皆名法施偈云下引偈釋於中初二

句標第三句配第四句結也一二三者謂一攝

一二攝二三攝三也是則三施爲能攝六度爲

所攝無著下攝所以也前二義顯法施義隱故

疏明矣然要略明資生者資卽外財也無畏者

由持戒忍辱故無心害物設有□家亦不□報

也若無精進等者起信云於諸善事心不懈退

立志堅强遠離怯弱等若無禪定等者下經云

云何爲人演說不取於相如如不動不動卽無

染義也擬心卽差尙名爲染況貪信敬名利等

豈得非▥若無智慧等者說火涇水熱地動風

堅名爲顚倒若說事如事說理如理則非顚倒

由是開一施爲三施開三施爲六度開六度爲

萬行萬行不出六度六度不出三施三施不出

一種檀那是故此中唯言布施

二別釋

▥所謂不住色布施不住聲香味觸法布施

本論但指三事謂自身報恩果報偈云自身及報

恩果報斯不著護存己不施防求於異事

但指三事者六境雖薩統唯三事謂自下列偈

云下釋初二句標斯不著者斯此也不令著此

三事也次二句釋存已不施者釋上自身也爲

著自身不行施故求異事者釋上報恩果報也

此非菩薩所行正行故云異事報恩酬過去之

恩果報望未來之報自身不施義當現在護亦

防也意令於此三世事中防護悉皆不著卽是

不住色等布施也

三總結

▥須菩提菩薩應如是布施不住於相

前但指三事今則心境空有微細盡祛故偈云遠

離取相心論云不見施物受者施者無著云不住

相想有人將此結文爲答降伏問非也前標次釋

次結皆云無住都是修行中降伏之義何忽偏判

配結之文爲答別問

前但指三事者意云前之三事收過未盡不妨

有不著自身不著果報不爲報恩而行施者亦

非無住今則下顯今經意心卽能緣境卽所緣

有卽雙該心境及心境所餘收不盡者皆有字

攝空者卽離心境等相也問住境理有所乖離

心此復何失答空有二法相待立名有之與空

二俱是相隨墮一相非是常心是故此令一切

皆遣微細盡祛者不論心境空有起心動念則

乖法體是故一切盡令祛遣直須施時其心平

等不起分別方成無住也問若然者生心動念

則非無住且衆生心行任運非常若待相應畢

竟無分若一向不施又不成佛因若行布施卽

墮住相進退不可其事云何答欲求菩提必須

行施初行施時難頓相應要須用心方便隨順

任運起念作意遠之用心多時自然任運得與

理合從微至著漸次相應爾如起信說眞如離

言說名字心緣不及遂致問云若如是義者諸

衆生等云何隨順而能得入故答云若知一切

法雖念亦無能念可念是名隨順若離於念名

爲得入云云偈云下引證上義故知心境空有

等莫非相也論云下約離二執三輪釋上離相

施物是法施者受者是人今皆不見則離二執

名爲二空二空皆離卽三輪體空輪者喩也如

車輪內虛方能運轉故老子云當其無有車之

用三事體空能招佛果三事體實卽墮世間斯

則以無相輪□三有相超出世間也無著下但

證成上義相卽境也想卽心也有人下指斥謬

判如文

四顯益

▥何以故若菩薩不住相布施其福德不可思量須菩

提於意云何東方虛空可思量不不也世尊須菩提

南西北方四維上下虛空可思量不不也世尊須菩

提菩薩無住相布施福德亦復如是不可思量

此亦別斷一疑應云無住則無福德疑也大雲

二十七疑從此便爲第一云無住有福疑今則

不取爲大段疑數何者緣是答問之中曲分疑

也故論云得降伏心故是以次說布施利益不

住相者施成就義次後方始文勢云自此已下

一切修多羅示現斷生疑心也

疏二初科釋文意

初句微者論云若離施等相想云何成就施福若

菩薩下釋於中三初法說爲疑無福不可思以斷

之東方下喩說可知菩薩無住相下法合

若離等者釋徵意也以魏經云不住相想遂疑

云若存施想卽有施因以有施因方有施果旣

無施想則無施因因尙不成果何得立如放債

須記若忘誰還此疑同無記心中行施也法中

亦爾不可思量者以是無相施福故不可思量

喩中東方是衆方之首是故先明南西北方如

次例說法喩皆同不可思量意云非謂無空此

空相對義在合中    二別辨喩旨

虛空者無著云猶如虛空有三因緣一遍一切處

謂住不住相中福生故二寬廣高大殊勝故三無

盡究竟不窮故

遍一切處者謂色非色中皆有空故謂住下法

合也住不住中皆有福故謂近感十王住中福

遠招菩提不住福又近得色身住中福遠得法

身不住福空雖無相非謂無空福雖不住非謂

無福二者寬廣卽橫遍十方高卽□窮三際大

卽通該橫□如上之義法喩皆大殊勝者喩則

三災不壞法則四相不遷三者無盡究竟不窮

蓋一義耳然世界有盡虛空無窮有漏有窮無

漏無盡三種常義厥在□焉大抵意云無住之

福遍滿一切無住之福高大殊勝無住之福究

竟不窮猶如虛空思量不及以稱法界故得如

斯義利昭然復何所惑

五結勸

▥須菩提菩薩但應如所敎住

但應如所敎住者問前令不住此又令住住與

不住何是何非答前令不住用心此□住於不

住不住而住卽住眞空如鳥不住空□能住空

若住於空卽不住空也故魏經云但應如是行

於布施準此答三問已便合經終入流通分緣

空生於如來答處生起疑情所以爲斷斷已又

起展轉滋多執盡疑除終二十七段由是更有

次下經文也

金剛般若經疏論纂要刊定記會編第五卷  終

金剛般若經疏論纂要刊定記會編卷第六

秦三藏法師鳩摩羅什譯經

唐  圭山大師宗密  述疏

宋  長水沙門子璿  錄記

淸荊溪後學沙門行策會編

二□跡斷疑

□跡斷疑者謂□前語跡斷彼疑情經中雖不

顯有沚辭而伏在文內故但言斷而不言起也

彌勒頌中亦同於此故偈云調伏徵事中遠離

取相心及斷種種疑亦防生成心

疏三初約論分文

論云自此已下示現斷生疑心於中文分二十七

段

示現者二意一則空生假設云爲二則指示顯

現故    二依論科釋二十七如疏列

一斷求佛行施住相疑    疏二初隨章□疑

疑云爲求佛果行施卽是住所求佛相云何無住

又不住相爲因豈感色相之果因果不類故

爲求等者指疑起處也此從不住相布施中來

爲聞前不住三世空有等相方名眞施遂疑云

凡所行施蓋爲求佛旣有所求云何無住又不

住等者此縱難也設使因成無住此亦非理故

次云因果不類故夫爲因果必須相類有卽俱

有空卽俱空染淨皆爾旣若色相是果云何以

無住爲因則因空果有理恐不然今將果驗因

因合有住佛說無住是□我耶

二依經斷疑四如疏列

斷之文四初擧疑因以問

▥須菩提於意云何可以身相見如來不

意云於汝意中還可用三十二相之身見法身

如來爲不可耶此相是起疑之因故擧以問

本祇因以相爲佛故對前不住相起疑佛擧疑起

之因問答欲令除斷

釋疑起之因也以二乘人唯取丈六相爲眞佛

旣將此相爲果故不信無住之因因果不相類

故佛今擧果以問令知果海無相自然於因不

惑無住也

二防相得以酬

▥不也世尊不可以身相得見如來

空生見佛擧相以問卽知不得相求故答不也

遮防疑者欲以相求令得見佛故答云不可以相

得見論云爲防彼相成就得如來身

遮防等者意恐末代衆生不達此理取相爲眞

故此遠遮迷見準義則正斷空生現行遮防未

來種子也遮斷之義具在懸談論云下引證問

經中云見論釋云成就豈合佛意耶答旣作此

見必作此證故無違也

三釋體異有爲

▥何以故如來所說身相卽非身相

徵意云以何義故不以三十二相見法身如來

釋意云以如來所說三十二相之身相卽非法

身之相故卽猶是也非猶不也本文猶倒正言

不是也

相是有爲生住異滅佛體異此故非身相偈云三

相異體故者佛體異於有爲三相也住異二相同

是現在故合爲一若細分卽四故唯識云生表此

法先非有滅表此法後是無異表此法非凝然住

表此法暫有用

相是等者謂三十二相蓋是鏡智之上所現影

像旣墮有爲之數故當四相所遷況對機宜有

無不定焉可將此而爲法身故言相是有爲等

此釋經中如來所說身相也佛體異此等者法

身佛體異此有爲故說三十二相不是法身相

也此釋卽非身相偈云下引證具云分別有爲

體防彼成就得三相異體故離彼是如來於中

初二句義當前段後一句當次科第三一句合

當此文故偏引證佛體下轉釋偈文卽經云卽

非身相住異下釋三相義以前標四相此偈唯

三者以生在過去滅屬未來住異二種同處現

在又此二相不相捨離卽住而異卽異而住以

同時處故合爲一恐濫常住但標異也若細下

約義細分卽爲四也此引唯識釋相謂從無而

有名生自有而無爲滅前後改變爲異暫爾相

續爲住然法身如來非前際生非後際滅無有

變異不可破壞故異此也

四印佛身無相

▥佛告須菩提凡所有相皆是虛妄若見諸相非相則

見如來

意云夫一切相皆從妄念而生是故佛相亦是

虛妄若分別不起相自無生卽見非相諸相旣

亡唯是覺體名見如來由是則知佛身無相

疏二初釋前二句二初正釋

非但佛身無相但是一切凡聖依正有爲之相盡

是虛妄以從妄念所變現故妄念本空所變何實

非但者不獨也凡卽六道衆生聖卽三乘賢聖

依有淨穢正卽凡聖爲對依報故重牒之諸法

雖多不出此四雖擧四法該一切也此釋經中

凡所有相皆是虛妄恐人聞說身相非相將謂

唯獨佛身今言凡所以遮局見以從下釋所以

凡聖染淨勝劣雖殊皆從念生無不虛妄念無

自相不離覺性念尙無性況所現相而實有耶

以念是所依相是能依所依尙虛能依何有其

猶皮旣不存毛將安附    二引證

故起信云一切境界唯依妄念而有差別若離心

念卽無一切境界之相

於中順顯反顯詳而悉之

二釋後二句二初正釋

若見諸相等者遮離色觀空也恐聞相是虛妄又

別求無相佛身故云相卽非相便是如來不唯佛

化身相是如來所見一切相相皆無相卽如來也

遮離等者以色卽是空空卽是色離色求空斯

爲大失故此遮矣不唯等者又恐聞相卽非相

是如來將謂只約佛身相說除佛身外相非如

來故云一切相皆無也此釋經中諸字也譬如

鏡中現一人像兼現餘物不唯人像空處是鏡

餘物空處亦皆是鏡合法可知如是了者則知

見與見緣似現前境元我覺明

二引論釋四初引起信

故起信云所言覺義者謂心體離念離念相者等

虛空界卽是如來平等法身

此有二意一證諸相皆無相義以相依念生覺

體尙離於念何況於相耶二證諸相無處皆如

來義離念之相名爲法身法身旣等虛空虛空

何曾有相無相平等攝一切相卽是法身下文

云離一切相卽名諸佛又云如來者卽諸法如

義故云不唯等也女  二引肇注

肇云行合解通則爲見佛

此卽明見法身佛之行相恐人聞諸相非相卽

見如來便希無相之佛昭然目前若如是者何

殊彼相故云行合等智與理冥心與神會故云

行合解通者如前解了一切相非相也前是眞

見此是似見故起信云法身無有彼此色相迭

相見故    三引本論

偈云離彼是如來者離彼三相是法身如來也

卽前殘偈此依天親論釋    四引無著

無著則於色身但離遍計不執色相卽眞色身故

彼論云此爲顯示如來色身又此當第三欲得色

身住處

離遍計者不執虛相爲實故唯識云圓成實於

彼常遠離前性眞色身者有兩意一則以虛妄

爲虛妄但如其事不必取不生不滅以爲眞也

如以水月爲水月雖似而非眞矣故華嚴云於

實見眞實不實見不實如是解法相是則名爲

佛二謂相卽無相同法身故攝末歸本名眞色

身卽眞善妙色也故涅槃云吾今此身卽是常

身法身金剛不壞之身問前則泯相此乃存相

何相違耶答前顯法身故云相卽非相今明色

身故言無相卽相蓋以果佛必具二身二身相

卽如波與水兩論之中各顯一義言似相反意

實相符菩薩巧便妙在於此故彼下兩文皆證

顯色身義耳然此一段疑中從微至著明眞應

二身總有六重一明佛相非相二明佛相非卽

如來三明一切相皆非相四明一切相非相皆

如來五明唯證相應無佛可見六明無相之相

是眞色身然此六重前前則淺後後轉▥文不

累書理卽頓現達者所見必須一時無前後耳

二斷因果俱▥無信疑    疏二初隨章□疑

論云無住行施因▥也無相見佛果▥也未來惡

世必不生信空說何益

初四句指疑起處無住等者此指正答住修降

同也無相見佛卽前若見諸相非相卽見如來

天來下結成疑也意云因果旣皆無相卽因果

俱▥如我親承方能領悟末世鈍根云何信受

旣不信受空說何益耶

二依經斷疑四如疏列

斷之文四初約無信以呈疑

▥須菩提白佛言世尊頗有衆生得聞如是言說章句

生實信不

問意云未來末世能有衆生聞此因果俱▥章

句生眞實信心不頗能也意揀汎爾之信故言

實信

魏云頗有衆生於未來世云云今略此句者影在

後五百歲也句詮差別章者解句實信者大品云

於一切法不信是信般若

魏云等者臣魏本會文魏經有之此經闕者羅

什巧譯妙在影略耳亦可此文通約現未爲問

以佛世時亦有難信此▥法者如諸小乘及外

道等法華會上猶有退席聲聞況今般若至下

佛答但擧末世以況現在末世尙有佛世豈無

故今秦本不言未來等也句詮差別者以名但

詮諸法自性如言色卽揀非心等言心揀非色

等然其色心各有多種而未明此何色心耶句

能分辨眞心妄心形色顯色等故云句詮差別

也章解句者以句雖詮差別而未廣顯義理以

眞妄形顯色心之中含多義故章能明之故云

解句章猶彰也疏文順義故先釋句大品下明

信之相謂見有色心三科等法是信一切法也

今以般若照之一切浮塵諸幻化相當處出生

隨處滅盡幻妄稱相其性眞爲妙覺明體是不

信一切法方名信般若矣其猶淨眼不見空華

若執空華豈信淨眼法合可知

二訶疑詞以顯信

▥佛告須菩提莫作是說如來滅後後五百歲有持戒

修福者於此章句能生信心以此爲實

莫作是說者訶勸之辭豈謂後世一向無信如

佛滅後末法之中有戒定者能於▥義實有信

心信此爲實也

後五百歲者大集云初五百歲解脫牢固第二五

百歲禪定牢固三多聞四塔寺五□諍皆如初二

句例本疑惡世無信故擧惡世以斷疑持戒修福

者戒定也以此爲實者正解無倒無著云增上戒

等三學顯示修行少欲等功德戒出三塗定出六

欲慧出三界

大集下明佛滅後有五五百歲前前勝後後劣

解脫者證也卽三乘聖果禪定者行也卽漏無

漏大小乘事理等定也多聞者解也卽頓漸偏

圓空有等解此上三者前必具後後未必具前

塔寺者謂不求至道多好有爲以身外資財修

世間福業等□諍者此明佛法之中多有諍論

且如西天大小乘宗分河飮水大乘之內性相

又殊小乘之中二十部異各皆黨已自是非他

爰及此方未免於是若相若性南宗北宗禪講

相非彼此朋黨互不相許名□諍也皆如例者

須有五百歲及牢固之言牢固者人多相襲決

定不捨也然此但就增勝說之非不相通如佛

滅後二百年內育王造塔豈局第四耶又菩薩

藏經云後五百歲無量善人修禪定解脫多聞

豈唯一二三耶今經云後五百歲卽此時也雖

當□諍之代亦有戒德之人是知五種牢固但

約增勝而說本疑下卽以斷疑之文照前呈疑

之處是顯空生疑於惡世無信也前引魏經以

證斯義惡世尙爾況餘世耶戒定下約三學釋

定是福體故對於定正解無倒者旣有正解必

無倒惑以解因果無相道理名爲實信卽慧學

也無著下引證魏經云有持戒修福得智慧者

彌勒頌云說因果▥義於後惡世時不空以有

實菩薩三德備三德卽是三學今文但取於此

章句能生信心以此爲實卽是慧也若其無慧

孰能以此爲實而生信耶少欲下持戒少欲修

定靜亂習慧斷惑故言等詭言增上者以戒等

三學是增勝上法經中說爲三決定義戒出下

辨三益相有戒者不墮地獄餓鬼畜生生四洲

六欲故戒經云欲得生天上若生人中者常當

護戒足勿令有毁損定出六欲者欲界無定故

得定者生上二界故圓覺經云棄愛樂捨還資

愛本便現有爲增上善果慧出三界者三界之

本是其業惑有智慧者悉能除遣業惑旣遣自

然超越故心經云觀自在菩薩行▥般若波羅

密多時照見五蘊皆空度一切苦厄然淺慧尙

能得出三界豈況大乘甚▥般若

三明能信之所以二初明歷事善友積集信因

▥當知是人不於一佛二佛三四五佛而種善根已於

無量千萬佛所種諸善根聞是章句勿至一念生淨

信者

反顯順明之意可知

無著云顯示集因於多佛所明久事善友則緣勝

也種諸善根明久伏三毒則因勝也

緣勝者雖則益我爲友人皆友焉且凡不及聖

小不如大因不及果一佛雖果不及多佛旣云

無量千萬故云緣勝也因勝者三毒卽貪瞋癡

此明能害有情故貶云毒以生起卽是不善久

伏故名善根故華嚴云我昔所造諸惡業皆由

無始貪瞋癡唯識云善謂信□愧無貪等三根

有生長義故名根也善與不善皆由此三苟能

伏之乃名因勝因緣俱勝方起此信是知實信

誠不易得一念尙爾兄乎永信及持說等耶

二明善友所攝成就信德二初明攝受得福顯福

德門

▥須菩提如來悉知悉見是諸衆生得如是無量福德

意云信經之人得無量福如來於彼咸悉知見

如是無量福者指信經福同前不住施福十方

虛空不可思量也    疏二初釋佛知見

無著云謂於一切行住所作中知其心見其依止

故此等顯示善友所攝論云若不說見或謂如來

以比智知若不說知或謂如來以肉眼見故須二

語

行住等卽四威儀中各有所作差別故心者卽

受想行識四蘊謂相應不相應思何事念何事

取捨憂喜等念皆名心也依止者卽色身爲四

蘊所依止故今約義標故云依止卽行住坐臥

屈伸俯仰等斯則生心起念無所不知擧動施

爲靡不咸見蓋佛智眼廓爾無邊依正斯在豈

不齊鑒法華云我常知衆生行道不行道心無

形相故但言知身質旣彰故得云見斯人德行

旣備善根夙成佛不攝受於理如何故云此等

顯示等然則佛智無偏觀生如一有感斯應其

誰謂之不然論云下或問見之與知說一則可

云何經內具言之乎故云若不說等以凡夫亦

有知見見通肉眼知兼比量由是故有不知不

見今佛知見非同此也謂於見處卽知非如比

量知知處卽見非同肉眼見卽無事不知無事

不見經標悉言其在□矣故彌勒頌云佛非見

果知願智力現見    二釋得福德

得福德者魏云生如是福德取如是福德論云生

者能生因取者熏修自體果義無著云生者福正

起時現行取者卽彼滅時攝持種子此云得者生

取二義不離於得得之一字生取俱攝

先引經論云下釋義能生因者正修福業卽信

解持說者也自體果者卽熏成種子自體後感

當果也正起者作福之時當於現行彼滅者謂

現行滅謝種子方成蘊在識中用感當果此云

下正會今文以得之一字生取俱含謂生得取

得也秦譯之妙其在此矣

二明攝受所以顯智慧門    疏二初□意

由無二執故得攝受

謂無我法二執分別是得攝受所以也

二科釋二如疏列

文二初正明已斷□執

▥何以故是諸衆生無復我相人相衆生相壽者相無

法相亦無非法相

疏二初節釋經文

初徵信者以何義故得如來悉知悉見後釋二一

無我執執取自體爲我計我展轉趣於餘趣爲人

計我盛衰苦樂種種變異相續爲衆生計我一報

命根不斷而住爲壽者二無法執論云無法相者

能取所取一切法無亦無非法相者無我眞空實

有

徵意可知釋中我者謂執自五蘊總相爲我人

者計我死已生天天死爲畜等故梵語補特伽

羅此云數取趣卽是人也衆生者計我衆多之

法相續生故壽者亦云壽命計我一生壽命不

斷絶故然我是總主人等爲別攝別歸總故言

我執由是三中皆言計我等也然上四相雖是

經中所無不可不了耳能取等者心境俱亡也

以萬法雖多統唯心境心境各有無量差別故

云一切也眞空等者雖卽諸法皆空非謂一向

非相但以離執眞空不斷故故云亦無非法相

也    二商較經旨

然離二執正是得佛知見成就淨信之本善根福

德□是相兼故論云有智慧便足何故復說持戒

功德爲示現實相差別義故亦有持戒功德依信

心恭敬能生實相故不但說般若

此明得佛知見之兼正也故論下引證中有徵

釋詳而示之實相差別者實相卽無差別但是

能生實相方便有差別耳持戒功德卽指前段

信心等者下云信心淸淨則生實相彌勒頌云

彼人依信心恭敬生實相不但說者意謂能生

實相有多方便不必獨說智慧前云離執此言

般若者由是般若能除執故前約所斷此約能

斷能所雖異而意不異也

二因顯未除細執

未除細執者謂二執俱生任運起者前離分

別□執已能成就淨信得佛知見猶殘細執

未除究竟障於聖道故今顯示令其斷之

▥何以故是諸衆生若心取相則爲著我人衆生壽者

若取法相卽著我人衆生壽者何以故若取非法相

卽著我人衆生壽者

徵意云以何義故要無法非法相釋意云由取

相故卽著我人等餘文云云可以詳悉

疏二初釋總明二相

若心取下總明二相總解取法非法盡名相也亦

是建立取相則我等相便生立義宗也

總解等者經云若心取相相中意含法非法相

故云總也亦是等者以次文別明取法非法皆

著我人等相故此且是立其宗也

二釋別明二相

若取法下別明二相    文二初正辨二相

論云但有無明使無現行□煩惱示無我見故無

著云但取法及非法相轉非我等想以我等想及

依止不轉

無明使者法執俱生也是無明住地所攝故名

爲使現行等者卽我執分別現行前已斷者示

無我見者結成上義但取等者卽前無明使是

所有者轉猶起也我想者我執分別現行也依

止者分別種子爲彼現行所依止故亦可法執

分別名爲依止與彼我執所依止故斯皆不起

也    二別解徵意

中有徵者取法但爲法相何故便著我等釋云取

非法亦著我等何況取法以後釋前也

文意可知以後釋前者不如云以細釋□義則

易見問二乘之人亦有法執云何不起我見耶

答以二乘人從初修行偏斷我執至無學位□

細盡除是故雖有法執而不起我執今約大乘

學者雙斷二執分別□遣俱生兩存由是二執

任運而起也故無著云以我相中隨眠不斷故

則有我取

四示中道之玄門

▥是故不應取法不應取非法以是義故如來常說汝

等比丘知我說法如筏喩者法尙應捨何況非法

是故者由前取法非法皆著我等故所以勸令

不應卽入中道也以是義故者由是不取法非

法故

初正結歸中後引說以證筏喩者假言顯義不應

如言執義不執卽爲不取非全棄也偈云彼不住

隨順於法中證智論釋云不住者得證智捨敎如

到彼岸隨順者隨順彼證智之敎法如未到岸無

著云法尙應捨者實相生故何況非法者理不應

故

結歸中者不應取法離有也不應取非法離無

也旣離有無卽歸中道假言顯義者謂所言非

法是顯法體離於性計若無非法之言罔知彼

義餘皆例此當知義不自顯必假於言故淨名

云無離文字說解脫也不應等者謂雖聞非法

不得如言便執空義此遮一向執言者也不執

等者謂若全棄非之於言則安解諸法空義將

知但除其病不除其法此遮一向離言者也是

則全執全棄二皆不可故華嚴疏云夫法無言

象非離言象無言象而倒惑執言象而述眞偈

云等者餘兩句云如人捨船筏法中義亦然論

云下轉釋偈文得證智等者以言詮智得智忘

言忘言卽不住也如乘筏渡河至岸捨筏隨順

等者未得證智不可都忘其言未達彼岸不應

捨筏實相生者實相名法得實相智無相無得

故云應捨以實相無相故唯識云若時於所緣

智都無所得理不應者此實相法尙不可得況

離實相外一切法耶除諸法實相餘皆魔事故

故云非法不與理合故不相應以是例非故云

何況

三斷無相云何得說疑    疏二初隨章□疑

論云向說不可以相見佛佛非有爲云何釋迦得

阿□菩提云何說法

初二句指疑起處此從第一中來以彼文云不

可以身相得見如來佛非有爲者此指偈云分

別有爲體防彼成就得三相異體故離彼是如

來故云非有爲亦是按定立其理也云何下結

成疑旣若佛非有爲卽不合有得有說因何釋

迦於菩提樹下得菩提前後諸會說法旣有得

有說卽墮有爲云何前言不以相見作無爲耶

二依經斷疑二如疏列

斷之文二初問答斷疑四初擧疑因以問

▥須菩提於意云何如來得阿□多羅三□三菩提耶

如來有所說法耶

意云於汝心中所謂如何謂我得菩提爲不得

耶謂我說法爲不說耶伊本疑此故擧問之

佛問得不意顯不得故無著云顯示□於正覺取

故

佛問等者空生疑得疑說佛卽順疑以問辭雖

云得意顯無得試其所答解與不解無著下引

證彼疑有取佛顯無取以無破有故云□也說

法例之

二順實理以酬

▥須菩提言如我解佛所說義無有定法名阿□多羅

三□三菩提亦無有定法如來可說

定者實義謂無實法名菩提無實法名如來說

此一向約勝義答也

偈云應化非眞佛亦非說法者

引偈者餘句云說法不二取無說離言相意謂

釋迦如來是其應化應化之相俗有眞無是故

答中皆言無定準金光明經及攝論說佛果無

別色聲功德唯有如如及如如智獨存此是眞

佛今旣異此豈得言眞故云應化非眞等

三釋無定法之言

▥何以故如來所說法皆不可取不可說非法非非法

徵意云以何義故無定法可說耶釋意云欲言

其有無狀無名欲言其無聖以之靈諦理若此

欲何說哉說尙不得欲何取哉取卽得也是故

上云無有定法如來可說等

疏二初引無著

無著云不可取者謂正聞時不可說者謂正說時

非法者分別性故非非法者法無我理故

正聞等者此則聞而無聞說而無說非謂全不

聞不說也如淨名云夫說法者無說無示其聽

法者無聞無得是□義矣分別性者一切諸法

皆依妄念而有差別念尙無念法豈是法故云

非法法無我者但分別性亡卽是法無我理此

理不無故云非非法也

二引天親二初釋文

論云彼法非法非非法依眞如義說非法者一切

法無體相故非非法者彼眞如無我實相有故

依眞等者此且標立所依之本後於其上說離

有無一切等者緣生之法本無眞實之體亦無

眞實之相故云非也實相有者諸法旣無卽眞

實相實相不無故云非非法也此卽非□非法

也    二通難

何故唯言說不言證有言說者卽成證義故若不

證者則不能說

難意云本來疑證疑說問答悉以雙該今於釋

所以中何故但言所說而不言證耶有言下釋

也此乃以說反驗於證且川有珠而不枯山有

玉而增潤內無德本外豈能談故但言說自表

其證也又此言取卽是證也

四釋無取說所以

▥所以者何一切賢聖皆以無爲法而有差別

徵意云所以言無取無說非法非非法者何也

釋意云聖人卽是無爲無爲卽無分別若有取

說法非法等皆屬分別不名無爲何爲聖人故

無取說等言賢聖者賢卽是聖□近釋也

魏云一切聖人皆以無爲法得名論意云聖人但

依眞如淸淨得名非別得法故無取說而有差別

者論云眞如具足淸淨分淸淨無著云無爲者無

分別義故是故菩薩有學得名如來無學得名初

無爲者折伏散亂時顯了故後無爲者唯第一義

者無上覺故三乘賢聖皆修證無爲故通說爲差

別

魏云等者問行位通於賢聖云何雅取聖人答

若以通論卽該賢位此明證果深淺故唯言聖

得名者卽差別也以諸聖人皆約證無爲差別

之義而立其名如證遍行眞如得名歡喜地菩

薩等此則得名差別蓋一義耳論意等者謂登

地已上隨證一分眞如皆斷一障二愚卽是一

分淸淨約於此義便立一名乃至佛地例皆如

此非別得法者無得而得卽是眞得菩提若言

有得卽是不得當知菩提樹下都無實事故偈

云應化非眞佛等故無取說者結歸經文無分

別義也具足淸淨者佛也謂一切惑習悉皆斷

除蕩無纖塵純一無雜故分淸淨者菩薩也分

斷諸障分證眞如垢未全除故名爲分故佛頂

經云餘塵尙諸學明極卽如來廣如序中滿淨

覺者沒說無著下約無爲差別明賢聖也無分

別者卽無爲義無所作爲故云無爲無爲眞如

蓋是一法菩薩等者有分別故有所爲故如來

等者無分別故無所作故初無爲者菩薩也折

伏等者此約在觀分別不生分得相應故云顯

了後無爲者如來也無復分別是眞無爲卽第

一義也此約於佛故復云者更無過上故云無

上覺卽佛也三乘下結通諸乘以二乘之人亦

分證眞理故此通攝也是知三乘賢聖皆修證

無爲所證雖無淺深能證有其差別猶如三獸

同渡一河能度有差所度無別故大品云欲求

聲聞乘當學般若波羅密欲求緣覺菩薩無上

佛乘皆言當學般若波羅密是故經云一切賢

聖也

二校量顯勝四

問本因善吉起疑所以世尊爲斷斷疑旣已何

用校量答論云法雖不可取不可說而不空故

意云恐有人聞是法不可取說便欲一向毁廢

言敎故此校量顯勝令其演說受持故大雲於

此開立第五不空福德疑以論文不言斷疑故

此不立也

初擧劣福以問

▥須菩提於意云何若人滿三千大千世界七寶以用

布施是人所得福德寧爲多不

意云七寶最珍三千最大用此布施福多不多

俱舍偈云四大洲日月蘇迷盧欲天梵世各一千

名一小千界此小千千倍說名一中千此千倍大

千皆同一成壞七寶者金銀琉璃珊瑚瑪瑙赤眞

珠頗梨

俱舍等者明三千世界也四大洲者謂東勝身

洲南瞻部洲西牛貨洲北俱盧洲日月者卽一

四天下同一日月之所照臨蘇迷亦云須彌盧

但梵音楚夏耳此云妙高山四寶所成高八萬

由旬欲天者六欲天也謂四天王天□利天夜

摩天兜率天化樂天他化自在天梵世者色界

初天也於中復有三天謂梵衆天梵輔天大梵

天各一千等者如上各滿一千方成一小千界

此小千等者又一千箇小千界方成一中千界

此千等者又以一千箇中千界方成大千界皆

同等者謂四禪已上三災不及故不說成之與

壞三禪已下統維三災故云同一成壞就中從

初禪已下同火災二禪已下同水災三禪已下

同風災七寶等可知

二釋福多以酬

▥須菩提言甚多世母何以故是福德卽非福德性是

故如來說福德多

答文可見徵云以何義故說多釋意云不約勝

義空故說多是約世諦有故說多

無著云是福德者標牒卽非者約勝義空是故者

約世俗有

勝義空者此門是絶相無爲不可言福與不福

福旣不有無以言多世俗有者此門是有相有

爲可以言福以有福故兼可言多

三判經福超過

▥若復有人於此經中受持乃至四句偈等爲他人說

其福勝彼

經意可知然四句尙爾況全部耶

疏二初正釋經文

偈云受持法及說不空於福德福不趣菩提二能

趣菩提

偈釋持說因明勝之所以望後經文有似太疾

以偈文連環不可分故悉之受持及說者標二

法門不空福德者謂持說此經不同寶施空得

福德更得何物次文是也福不趣菩提者謂寶

施雖多但成世間有漏之福終不能成無上菩

提二能趣菩提者謂持說此經斷除煩惱煩惱

盡處卽是菩提故    二別示句相

四句者但於四句詮義究竟卽成四句偈如凡所

有相皆是虛妄若見諸相非相則見如來此最妙

也然但義具四句持說卽趣菩提文或增減不必

唯四義若闕者則互成謗

詮義等者謂以一句詮一義一義爲一句四義

方成一偈一異有空常無常等皆各有四句然

今經四句人說不同有說取無我無人無衆生

無壽者爲四句有說取若以色見我等爲四句

有說一切有爲法等爲四句有說但於一經之

中隨取四句經文便爲四句有說始從如是終

至奉行方成四句然上諸說皆非正義如凡下

明正義斯則約有無等爲四句也謂第一是有

句第二是無句第三是亦有亦無句第四是非

有非無句文義兼備故云最妙以此四義能通

實相卽是四門然但下通妨先問且一二二句

皆是四言第三一句獨成六字文旣增減云何

成偈故此釋也持說等者以此四義是萬法之

門若了四義卽通萬法萬法旣通豈有菩提而

不證哉文或等者但論其義義不在文義必周

圓文從增減義若等者謂闕之成謗具之成門

或謗者謂門無成增益謗闕有成損減謗闕非

有非無成相違謗闕亦有亦無成戱論謗以有

則定有無則定無餘二例之故成四謗何以故

法不如是故不如法見故斯則般若波羅密猶

如大火聚四面不可取也具四句者謂義無所

闕故有不定有是卽無之有無不定無是卽有

之無餘亦例之隨於一句之中圓見四句之義

不墮增減等謗故成門也何以故法如是故如

法見故斯則般若波羅密猶如淸□池四面皆

得入但以人依於法法異人乖苟法義之所全

豈菩提而不證矣故言受持此經勝於施福

四釋超過所以二初正釋

▥何以故須菩提一切諸佛及諸佛阿□多羅三□三

菩提法皆從此經出

徵意云以何義故持說此經勝於寶施釋可知

諸佛菩提法者論云名爲法身於彼法身此二能

作了因一切諸佛者卽報化身論云於此能爲生

因

諸佛菩提法者揀非餘乘菩提法也然餘菩提

非此不出但擧勝者而以例之此二者持說也

了因者以法身是本眞之理不生不滅但以煩

惱覆之則隱智慧了之則顯持說此法妙慧自

彰觀破煩惱法身現矣生因者報化之身本來

無有萬行所致故名爲生故彌勒頌云於實爲

了因亦爲餘生因魏經云一切諸佛菩提法皆

從此經出

▥須菩提所謂佛法者卽非佛法

所言佛法者約世諦故有卽非佛法者約第一

義卽無

第一義中無有佛法從經出也

第一等者謂俗諦相中有迷悟染淨凡聖之異

故說佛法從經而出眞諦之理離於迷悟染淨

凡聖之相故不可說出佛法之義也故圓覺云

一切如來圓覺妙心本無菩提及與涅槃亦無

成佛及不成佛無妄輪□及非輪□然則本論

異此不能煩述

金剛般若經疏論纂要刊定記會編第六卷  終

金剛般若經疏論纂要刊定記會編卷第七

秦三藏法師鳩摩羅什譯經

唐  圭山大師宗密  述疏

宋  長水沙門子璿  錄記

淸荊溪後學沙門行策會編

四斷聲聞得果是取疑    疏二初隨章□疑

論云向說聖人無爲法不可取說云何聲聞各取

自果如證而說

初二句指疑起處此從第三中來不可取說者

以前文云如來所說法皆不可取不可說云何

下結成疑也前云一切賢聖通於三乘故疑聲

聞得果是取如初果人證自初果亦自說言已

證初果等    二依經斷疑四如疏列

斷之文四初入流果

須菩提於意云何須陀洹能作是念我得須陀洹果

不須菩提言不也世尊何以故須陀洹名爲入流而

無所入不入色聲香味觸法是名須陀洹

問意云於汝意中如何汝謂須陀洹人作念云

得須陀洹果不答言不也徵意云若如是者以

何義故得名須陀洹釋意云但約不入色等境

界卽名須陀洹      疏三初正釋經文

須陀洹此云入流入聖人流故亦云預流預聖人

流故□由不入六塵名入聖流不是別有所入故

論云聖人得果不取一法不取六塵境界故名逆

流乃至羅漢不取一法以是義故名阿羅漢

入流者四果名爲聖人今從凡夫□入聖類故

流類也預□也□由下釋得名所以入者取著

義若取六塵卽滯凡流不取六塵名入聖流是

知功過在人不在六塵境界據此則何有別法

而爲所入耶論云下引證上義不取一法者不

唯六塵也名逆流者逆凡流也謂若取六塵卽

入凡流逆聖流旣不取著卽入聖流逆凡流也

乃至下例明餘果初果尙爾況餘果耶

二商較果證

然非不取無爲自果但於證時離取我等煩惱是

故無如是心我能得果若起如是心我能得果卽

爲著我等

或問旣皆不取應亦不證故此釋也但於下轉

釋意明但無取心非謂不證若起下反明凡夫

著我旣由起心聖人無我必不起也

三結斷疑情

故知得果是不取義何得疑云是取

空生本謂證果是取故生疑今明無取方成證

義永異所疑也若準斷疑斯文已畢以四果是

小乘賢聖修證行位是故經中具而明也然此

四果復有四向謂向於果故卽須陀洹向等於

四果之中初爲見道次二修道後一無學道且

初修行得入見道謂十六心斷三界四諦下八

十八使分別□惑得初果證謂三界各有四諦

每諦下各有煩惱卽貪瞋癡慢疑身見邊見邪

見見取戒禁取四諦之下惑具或闕故成八十

八使雜心論云苦下具一切集滅除三見道除

於二見上界不行□謂初句卽欲界苦諦下全

具十使次句卽集滅二諦下各除三見卽身邊

二見及戒禁取所以除此三者緣身是苦本觀

苦已斷身見邊見依身而起故亦隨亡無戒禁

取者以集諦不計非道爲道滅諦又非修位是

故皆無戒禁取道當修位□或有之故不除矣

故云道除於二見不除戒禁也由是苦下具十

集滅二諦下各七通前卽二十四道諦下八合

三十二後句云上界不行□卽於二四諦下各

除一瞋每界各有二十八共成五十六兼下欲

界三十二卽都合爲八十八也云何十六心謂

欲界四諦下各一忍一智以成八心又合上二

界爲一四諦類下欲界觀斷亦各一忍一智以

成八心二八卽爲十六心也忍卽無間道是正

斷惑時智卽解脫道是斷了時所謂苦法智忍

若法智苦類智忍苦類智乃至道法智忍道法

智道類智忍道類智斷至十五心道類智忍名

初果向至第十六心道類智時名證初果入於

見道爲須陀洹分別□惑一時頓斷猶如劈竹

三節□開卽以見諦八智爲初果體初果行相

略明如是餘之三果佇見次文

二一來果

須菩提於意云何斯陀含能作是念我得斯陀含果

不須菩提言不也世尊何以故斯陀含名一往來而

實無往來是名斯陀含

問答及徵意皆同上釋意明斯陀含者但於人

間天上一度往來雖復往來實無往來之者只

約此義名斯陀含

斯陀含此云一來斷欲界六品修惑從此命終一

往天上一來人間便得阿羅漢果故名一來而實

無來者已悟無我誰能往來

斷惑者謂欲界修惑有四卽貪瞋癡慢此是俱

生細惑任運起者障於修道以難斷故分爲九

品所謂上上乃至下下此九品惑二三果人斷

之斷至五品名二果向斷六品盡名第二果故

俱舍云斷至五二向斷六一來果一往等者以

九品修惑能潤欲界七生謂上上品潤兩生次

三各一生次二品共一生下三品共一生今斷

六品已損六生猶殘下三品潤欲界一生是故

一往天上更須一來人間受生斷餘惑也便得

等者問據此次第合是第三云何僭言便得羅

漢答所言便得羅漢等者非謂逾越不證第三

但約欲界惑盡往而不來望一去說故云便得

等也不若改便得爲直至何也餘下三品一生

斷盡便往羅漢卽不須前來和會也故名下結

成第二果卽以見道八品無爲及修道六品無

爲爲此果體無我等者由無我故不計去來非

謂不去不來但不計去來之者其猶魯般匠士

刻木爲人雖復驅使往來實無情慮所計

三不來果

須菩提於意云何阿那含能作是念我得阿那含果

不須菩提言不也世尊何以故阿那含名爲不來而

實無不來是故名阿那含

問答徵意亦同上釋意云阿那含者一往天上

更不再來雖爾不來亦無不來之者但約此義

名阿那含

阿那含此云不來亦云不還斷欲界九品修惑盡

命終一往天上更不還來下界故云不來而實無

不來義同前釋

不來不還蓋是一義斷惑等者謂前九品惑中

餘下三品斷至八品名三果向斷九品盡名第

三果故俱舍云斷惑七八品名第三果向九品

全斷盡卽得不還果更不還者欲界修惑但餘

三品三品煩惱共潤一生今已斷之更無惑潤

杜絶紆絆故無再來故云下結成第三果卽以

見道八品無爲及修道九品無爲爲此果體此

二三果人斷惑猶如截木橫斷而已知之同前

者合云已悟無我誰能往來

四不生果    疏二初辨得名

阿羅漢此釋有三一無賊三界見修煩惱盡故二

不生不受後有故三應供應受人天廣大供養故

三釋者由有三義故存梵音無賊者意以煩惱

爲賊謂斷人慧命劫功德財致使行人失於聖

道流□生死曠野不達涅槃寶所爲害頗深故

名爲賊見修等者謂上二界各有三種修惑謂

貪癡慢此惑微細難除故約八地分之每地分

成九品都合七十二品每品各有一無間一解

脫斷至七十一品名阿羅漢向斷七十二品惑

盡成阿羅漢此果斷惑如登樓臺漸陟漸高見

修合論兼欲界一地總以八十九品無爲爲此

果體若約四果有爲出體者卽初果唯取道類

智一解脫道爲體第二唯取斷欲界九品修惑

中第六品一解脫道爲體三果唯取第九品一

解脫道爲體羅漢唯取有頂地第九品中一解

脫道盡智爲體所言無爲卽離繫果有爲卽等

流果不生等者謂我生已盡梵行已立所作已

辨不受後有然前三句卽是盡智後句卽是無

生智謂不向三界之中受有苦身也以世間因

亡果喪出世間因成果證故應受等者爲超出

人天故堪受人天供養若或一種淪溺寧堪供

之故俱舍云供養阿羅漢得現在福報蓋由業

煩惱盡福田勝故當知未出三界受他供養者

大須隨順出離豈得安然免之哉

二分科釋三如疏列

文三初擧所得以問

須菩提於意云何阿羅漢能作是念我得阿羅漢道

不    二明無取以答

須菩提言不也世尊何以故實無有法名阿羅漢世

尊若阿羅漢作是念我得阿羅漢道自爲著我人衆

生壽者

上問意此答及徵意俱□前可知釋意云阿羅

漢者無煩惱不受生應供養以是義故名阿羅

漢除此之外更無一法名阿羅漢若阿下反釋

云若或作念言我得阿羅漢果便著我人等相

則與□夫何所異哉由此驗知的無是念

三引已證令信三

此則以己方人也亦令衆生皆亡是念入於聖

道故

初明佛先印

世尊佛說我得無諍三昧人中最爲第一是第一離

欲阿羅漢

意云佛於往日曾說於我得是三昧人中第一

無諍者不惱衆生能令衆生不起煩惱故佛讚之

十弟子中善現第一離欲者三界煩惱但有貪心

盡名爲欲非唯欲界

不惱等者若人嫌立則復爲坐乃至不向貧家

乞食皆爲不惱他也能令下釋旣不惱之煩惱

何起等一等者謂十大弟子各有一能皆稱第

一卽迦葉頭陀阿難多聞舍利弗智慧目連神

通羅▥羅密行阿那律天眼富樓那說法迦▥

延論義優波離持律須菩提解空今言無諍者

□由解空得無諍故亦如夫子十哲各有能事

謂德行顔淵閔子騫□伯牛仲弓言語宰我子

貢政事□有季路文學子游子夏離欲等者謂

貪使煩惱通於三界斷盡此貪方眞離欲也問

若然者則但是羅漢皆斷三界煩惱云何善現

稱第一耶答所言第一者蓋約無諍不約離欲

也故經云我得無諍三昧人中最爲第一又魏

經云我若作念世尊則不記我無諍行第一意

者以空生獨得無諍三昧故於諸離欲羅漢之

中稱爲第一也

二彰己不取

我不作是念我是離欲阿羅漢

意云佛雖讚我我於此時輒無是念

三□釋佛意

世尊我若作是念我得阿羅漢道世尊則不說須菩

提是樂阿蘭那行者以須菩提實無所行而名須菩

提是樂阿蘭那行

意云若我當此之時作如是念我得阿羅漢果

佛則不說我爲樂寂靜者只緣不作是念故佛

讚之無所行者卽不作念也故此中反說卽言

若作是念順釋卽言實無所行

論云離二種障一煩惱障得阿羅漢故離二三昧

障得無諍故離故無所行阿蘭那者此云寂靜

離煩惱障者謂貪等十使□細盡除離三昧障

者三昧是定障卽是惑三昧之障依主釋也不

同煩惱卽障持業釋故然此二障離各有由離

煩惱障得羅漢故離三昧障得無諍故寂靜者

寂靜卽是無諍定意言須菩提是樂寂靜之者

五斷釋迦然燈取說疑    疏二初隨章□疑

論云釋迦昔於然燈佛所受法彼佛爲此佛說法

云何言不可取不可說

初二句先述疑意卽釋迦因中爲善慧仙人蒙

然燈如來授記云汝於來世當得作佛號釋迦

牟尼由此增進入第八地故云受法廣有因緣

如第十二中說云何下指疑起處便結成疑此

亦從前第三中來以彼文云如來所說法皆不

可取不可說故    二依經斷疑

斷者

佛告須菩提於意云何如來昔在然燈佛所於法有

所得不不也世尊如來在然燈佛所於法實無所得

問意云於汝意中如何謂我昔於然燈佛所於

授記言說之中有法爲所得爲無所得答意云

如來昔在然燈佛所於授記言說之中實無法

爲所得

於法實無所得者然燈佛說說是語言釋迦所聞

唯聞語言語言非實智證法故論云釋迦於然燈

所言語所說不取證法以是義故顯彼證智不可

說不可取

說是語言等者以是語言故無所得語言非實

者謂語言從緣緣無自性擧體全空空故無得

也斯則聞而無聞說而無說智證法者釋得記

之由也意明但以自無分別智證自無差別理

智與理冥境與神會豈有所說所得耶論云下

引證上義證法離言說相故不可說證法離心

緣相故不可取也

六斷嚴土違於不取疑    疏二初隨章□疑

論云若法不可取云何諸菩薩取莊嚴淨土云何

自受法王身

初句指沚起處此亦從前第三中來云何下結

成疑也旣興功運行六度齊修□向發心嚴淨

佛土此若非取則孰爲取耶佛身之疑意亦同

此以是二報不相離故故論文中二疑雙□然

今此科但斷一種    二依經斷疑三如疏列

斷之文三初擧取相莊嚴問

須菩提於意云何菩薩莊嚴佛土不

意云菩薩取形相莊嚴佛土不

佛意欲明法性眞土故問取形相莊嚴土不

空生本疑有取佛意欲顯無取取與無取在於

性相二土故且擧相問之試其解不

二釋離相莊嚴答

不也世尊何以故莊嚴佛土者卽非莊嚴是名莊嚴

意云不取相莊嚴佛土也徵意云以何義故不

取相莊嚴佛土釋意云不以相莊嚴是眞實莊

嚴也

偈云智習唯識通如是取淨土非形第一體非嚴

莊嚴意論釋云諸佛無有莊嚴國土事唯眞實智

慧習識通達故不可取莊嚴有二一形相二第一

義相非嚴者無形相故莊嚴意者卽是第一莊嚴

以一切功德成就莊嚴故

偈中前三句正釋經後一句卽□釋偈之第三

句也又前兩句釋經中莊嚴佛土者非形釋卽

非莊嚴第一體釋是名莊嚴非嚴顯偈中非形

莊嚴意顯偈中第一體此但指配其文義意卽

□□次顯論釋下轉釋偈文諸佛下至不可取

釋偈之前半謂修習無分別智通達唯識眞實

之性此則以智契如名爲莊嚴卽是無取之義

所疑有取自此釋遣莊嚴有二下釋後半先列

二土形相卽法相土謂金地寶池等以要言之

但有所見聞皆屬形相第一義卽法性土謂離

一切相無所見聞卽眞如理是非嚴下正釋卽

以後第三句爲出所以由是故得非嚴及莊嚴

也非嚴卽揀法相土非今所嚴之者當於經中

卽非莊嚴也莊嚴意卽顯法性土是此所嚴之

者當於經中是名莊嚴所謂顯發過□河沙數

功德而爲莊嚴如金作器器非外求卽以此器

反嚴於金是故前引論云諸佛無有莊嚴國土

事等是則於諸嚴中更無過者故云第一莊嚴

等也言意者卽指非形第一體是非嚴莊嚴之

意也意卽所以也問諸佛身土必須性相具足

方爲了義今旣唯嚴於性豈不闕於相耶答身

土之相唯心之影心淨方能現之苟能淸淨其

心身土自然顯現其猶磨鏡塵盡像生自然如

然故非造作故唯識云大圓鏡智能現能生身

土智影況是卽相亡相非謂棄相取性但無執

情何□於相然以經宗無相此義稍增首末皆

爾用心之相如次所明

三依淨心莊嚴勸

是故須菩提諸菩薩摩訶薩應如是生淸淨心不應

住色生心不應住聲香味觸法生心應無所住而生

其心

意云以是義故汝諸菩薩應生無住淸淨之心

論云若人分別佛土是有爲形相而言我成就者

彼住於色等境中爲遮此故故云應如是生淸淨

心不應住色等也而生其心者則是正智此是眞

心若都無心便同空見

若人等者先□所遮之心意以形相爲眞佛土

由是見故便欲形相莊嚴故云我成就等彼住

下顯失也意明本欲嚴淨如何□生染心以住

色等卽生死心何名淨耶爲遮下□前所遮引

起經意旣以不住色等爲淸淨心當知住於色

等誠爲染矣正智者無住之心旣是正智當知

有住所生之心同爲妄識此中正智而言生者

所謂顯發非□然而生故大經云於一切法不

生是般若波羅密生也以此般若不生不滅故

云眞心若都下顯意遮過恐墮空見故令生此

眞心天眞之心本無生滅但緣住境卽不相應

亦非斷滅心若不住般若了然亦非生起恐人

迷此故爲顯而遮之是則前令不住色等是遮

有後令生心是遮無旣離有無卽名中道如斯

體達是眞莊嚴何有佛土而不淸淨故淨名云

欲淨佛土當淨其心隨其心淨卽佛土淨淨其

心者卽離有無也

七斷受得報身有取疑    疏二初隨章指疑

疑意如前

疑起之意前章已□問此與第三何別答前化

此報故不同也緣前聞應化非眞故無有取便

云報身是實應有取心是故此疑□彼第三而

起也

斷之文二初問答斷疑

須菩提譬如有人身如須彌山王於意云何是身爲

大不須菩提言甚大世尊何以故佛說非身是名大

身

問答可知徵意云以何義故名之爲大釋意云

非有漏有爲身是無漏無爲身若準無著則全

異於此大抵首末皆依二諦而釋也今此疏中

有依天親有依無著則此一段且依天親也

疏二初總釋喩旨

論云如須彌山王勢力高遠故名爲大而不取我

是山王以無分別故報佛亦如是以得無上法王

體故名大而不取我是法王以無分別故故偈云

如山王無取受報亦復然

高遠等者謂下據金輪高八萬由旬六萬諸山

而爲眷屬故名爲大故華嚴疏云須彌橫海落

群峰之高而不取等者彼山雖大四寶所成五

位法中色法所攝三性之內無記性收豈有分

別而取爲王也報佛下正明所喩謂進修多劫

福智圓明純淨無垢更無過此故云無上獨王

法界故號法王大有二義一約體身智廓周故

二約位諸聖莫及故無分別者非如色法是無

記性但以三祇修習萬慮都亡如智寂然故無

分別偈云下以偈結也

二別解非身二初牒經略指

非身名身者非有漏有爲身是無漏無爲身

無漏無爲者無漏則揀異世間無爲則表非生

滅問今明報身卽合有爲無漏云何此說炭爲

耶答此據實敎不約權宗故是無爲也故淨名

云佛身無爲不墮諸數佛身無漏諸漏已盡也

二引論廣釋二初引本偈

故偈云遠離於諸漏及有爲法故

此偈標遠離有爲有漏意顯唯有無漏法體

二引論文三初雙標

論云若如是卽無有物若如是卽名有物

若如是者指經徵起以標也    二雙釋

以唯有淸淨身故以遠離有爲法故

淸淨身卽法身也此釋有物之句卽是經中是

名大身也問此說報身云何言法答以法報合

說二身不殊以此實敎理智無二故得云耳以

遠離下釋無物之句也卽是經中佛說非身也

法身旣是無爲則離有爲生滅有爲尙離況有

漏耶故此釋文不言諸漏    三雙結

以是義故實有我體以不依他緣住故

謂以是遠離及唯有故顯得法身眞我無漏無

爲不生不滅湛然淸淨故有實體名爲有物不

如凡夫遍計之我有漏有爲卽生卽滅如彼夢

幻無有實體也以不依下結無有物亦是重顯

所以也以不依於五蘊有爲之緣而住唯如如

及如如智獨存故有實我當知凡夫皆依五蘊

有爲緣住五蘊尙假況所計我耶緣法非已故

云依他也

二校量顯勝二初約外財校量廣顯經勝二初校

量勝劣三初約多河以辨沙

須菩提如□河中所有沙數如是沙等□河於意云

何是諸□河沙寧爲多不須菩提言甚多世尊但諸

□河尙多無數何況其沙

□河者從阿□池東面流出周四十里沙細如麵

金沙混流佛多近此說法故取爲喩

阿□池者此瞻部洲從中向北有九黑山次有

大雪山次有香醉山於雪北香南有阿□池此

云無熱惱縱廣五十由旬八功德水充滿其中

於中四面各出一大河東名□伽河繞池一市

市如次入南西北海今經□河卽□伽也言□

者譯者訛也周四十里者謂初出池口處也佛

多下出取喩之由然說此經時但在祇園餘說

法時多近於彼故以喩也

二約多沙以彰福

須菩提我今實言告汝若有善男子善女人以七寶

滿爾所□河沙數三千大千世界以用布施得福多

不須菩提言甚多世尊

論云前已說喩何故復說偈云說多義差別亦成

勝校量後福過於前故重說勝喩何故不先說此

喩爲漸化衆生令信上妙義故又前未顯以何等

勝功德能得菩提故

論云等者徵也謂三疑之後四果之前已說寶

施之喩今復說者豈不重耶偈云下釋也謂前

說一三千界寶施此說無量三千界寶施雖則

總是多義總是勝校量然其後者卽多中之多

勝中之勝故重說也斯則言說重而義意不重

何故下轉難意云何不於前文中便說此喩耶

爲漸下約人通也謂機淺法深頓說難信漸次

誘引令知勝德又前下約法通也謂前喩之前

未說四果無心釋迦無得嚴淨國土不嚴而嚴

修證佛身無證而證是故校量之喩亦未能勝

後乃旣明斯義法理兼深由是校量之喩亦復

殊勝或可出生佛法之義亦在前喩之後也況

後釋所以中五段經文亦屬於此思之

三約多福以顯勝

佛告須菩提若善男子善女人於此經中乃至受持

四句偈等爲他人說而此福德勝前福德

施感生死經趣菩提大意同前

大意同前者卽福不趣菩提二能趣菩提是也

二釋勝所以五初尊處歎人勝三初明處可敬

復次須菩提隨說是經乃至四句偈等當知此處一

切世間天人阿修羅皆應供養如佛塔廟

大般若說天帝不在諸天若來但見空座盡皆作

禮供養而去□堵波此云高顯塔者邊國訛語廟

貌也於塔中安佛形貌

大般若等者引事證也帝釋每於善法堂中爲

天衆說般若波羅密法或有時不在諸天若到

皆向座恭敬作禮爲重於法乃尊於處故高顯

者以尊人故令處高顯□遠近皆見敬而生福

也形貌等者塔中有佛形貌人見必生敬心見

於說法之處亦如見佛形貌若梵語制多此云

靈廟或云可供養處與此大同

二顯人獲益

何況有人盡能受持讀誦須菩提當知是人成就最

上第一希有之法

意云宣說四句之處尙得天人供養何況盡此

經文能受持耶所獲勝益如經□之

前四句猶勝況此盡能受持故最上等也

前四句等者據此經意望於前段有二勝劣何

者爲前說其處此說於人前明四句偈此明盡

受持由是前則劣中之劣此乃勝中之勝反覆

而言故云何況也最上等者等於第一希有也

最上者法身也無漏無爲絶上上故第一者報

身也衆聖中尊更無過故希有者化身也如前

所說四種事故意明受持讀誦具獲三身功德

圓滿也有云能趣菩提故云最上勝出諸乘故

云第一世間無比故云希有

三顯處有佛

若是經典所在之處卽爲有佛若尊重弟子

意云如此經文隨在何所卽爲有佛及諸弟子

經顯如來法身依法則有報化又一切賢聖皆以

無爲得名經顯無爲必有賢聖尊重弟子

經顯等者明有佛及有之所以謂報化必依法

身法身又從經顯旣有能顯之敎必有所顯之

佛又經是敎法佛是果法果由理顯理由行致

斯則三佛備足四法具圓所在之處豈生輕劣

又一切下明有弟子之所以三乘賢聖體是無

爲經顯無爲故有賢聖尊重者謂證如者皆是

入理聖人可尊可重故若準魏經卽但言有佛

使人尊重不言別有弟子故彼文云卽爲有佛

尊重似佛

二約義辨名勝

爾時須菩提白佛言世尊當何名此經我等云何奉

持佛告須菩提是經名爲金剛般若波羅密以是名

字汝當奉持所以者何須菩提佛說般若波羅密卽

非般若波羅蜜

問意云未審此經有何名目不有名目如何奉

持答文可知徵意云如來當說諸法名相皆空

今特立此名者有何所以釋意云我所立者名

卽無名無名之名豈違空義爲受持故於無名

中强立名耳

佛立經名約能斷惑斷惑故勝也則非般若者無

著云對治如言報故

佛立等者釋立名之因因卽所依之義謂金剛

有能壞之義般若有觀照之功法喩雙彰故曰

金剛般若其實亦約能堅之義以立今且就用

釋之具如題中及七義句中說也斷惑故勝者

衆生流轉爲遭惑染若斷惑染成佛無疑豈不

勝乎對治等者約名顯義義實名虛若執虛名

安得實義慮有斯執是故對治也

三佛無異說勝

須菩提於意云何如來有所說法不須菩提白佛言

世尊如來無所說

問意云汝謂如來除所證之法外更有別異之

說不答意云如來除所證之法外更無別異之

說此段□於次前立名處來意云非唯立此經

名名卽無名凡有所說悉皆如此又非我獨爾

諸佛亦然

無所說者無別異增減之說但如證而說旣如其

證則無所說三世佛皆然故云無異說故論云無

有一法唯獨如來說餘佛不說無著云第一義不

可說

無別等者謂釋迦一佛初中後說竟無別異增

減然乃但據眞實無差不約言辭有異耳但如

下出所以也凡有說時皆如其證證中無說豈

有異耶三世下結通諸佛以諸佛同證竟無二

源不證則已證則無別也若未至極位在因地

中隨其所說各各差別何以故所證不同故如

地前地上十地節級不同由是果人決無異說

故云下結成上義旣一佛多佛過去未來所說

皆同咸如其證如證之說不亦勝乎故論云下

引證唯獨等者說般若能斷煩惱無有一佛不

作此說餘皆若此第一等者以諦理離言說相

離名字相故不可說此證前旣如其證則無所

說也然無著天親語雖似異其意實同旣如其

證豈非第一義耶

四施福劣塵勝

須菩提於意云何三千大千世界所有微塵是爲多

不須菩提言甚多世尊須菩提諸微塵如來說非微

塵是名微塵如來說世界非世界是名世界

問答之文可見釋意云所言塵者非煩惱塵但

是地塵所言世界者非染因界但是地塵界此

卽□前校量中來由前說河沙寶施不及持經

惑者所聞未能誠信所以如來特說此義使其

明見優劣用滌所疑具下疏文照然可見

論云寶施福德是煩惱因以能成就煩惱事故地

塵無記非煩惱因故塵勝施劣大雲云故諸地塵

則非貪等煩惱塵是名無記地塵如來說三千界

非煩惱染因界是名地塵無記界是則界爲塵因

塵不生煩惱施爲福因福生煩惱

論云等釋盡其意意云碎界爲塵塵上不起煩

惱寶施得福卽有貪瞋五欲自娛無惡不造故

相傳云布施是第三生怨所以塵界勝於寶施

且塵界但不起過尙得爲勝況受持此經定招

佛果豈可以爲劣哉由是相望便有三重勝劣

謂寶施不及塵界塵界不及持經持經尙勝於

塵界豈得不如寶施如百姓不如宰相宰相不

如天子天子尙勝於宰相豈得不如百姓喩中

天子最勝也法中持經最勝也經勝所以豈不

照然大雲下但對經文以揀法喩更無別義然

其意者說微塵是塵說貪等亦是塵以俱有□

□之義故說三千爲界說煩惱染因亦爲界以

皆有爲因之義故亦可三千是器界煩惱是有

情界故也今則揀非貪等塵及染因界但是地

塵及三千界也是則結釋上義□如前說

五感果離相勝

須菩提於意云何可以三十二相見如來不不也世

尊不可以二十二相得見如來可以故如來說三十

二相卽是非相是名三十二相

問答之文可知徵意云以何義故不以三十二

相爲法身如來釋意云如來說三十二相非是

法身無爲之相但是化身有爲之相故

恐施寶者云我施求佛誰言煩惱故此經云可以

相爲佛不論云持說此法能成菩提勝彼福德何

以故彼相於佛菩提非法身相故經福能降施福

得三十二相意明經福降施方得色相佛身若但

寶施卽煩惱因

恐施等者□經起之意也恐彼意云若施不求

佛卽起煩惱本爲求佛云何煩惱彼所求者卽

是三十二相之身爲破此見故復問之持說下

且標勝劣謂寶施但得色相持經卽得菩提故

云勝彼福德何以故者徵意云旣得三十二相

何不得菩提彼相下釋也理法身是菩提相彼

三十二相非菩提相所以言者菩提無相故由

法身卽菩提相非菩提相空矣又於其中法身

則勝色身則劣何以故法身無爲眞實性故色

身有爲影像相故然由持說因勝故果中獲法

身寶施因劣故果中獲色身故上標云持說此

經勝彼福德經福下轉遮謬解恐施寶者聞上

所說便云雖知色身劣於法身寶施不如持說

我以不能持說不要法身但將寶施成就色身

相好旣圓則亦妙矣爲遮此見故此云也謂前

且約別義分於因果故說施感相身若據實義

而論空施不成相果何者由無智慧隨相生情

所施雖多唯成有漏縱得三十二相但是轉輪

王色相雖同不名爲佛若能持說此經則智慧

圓起依慧行施不住有空以無漏因獲無漏果

如此三十二相始得名爲佛也意明下結釋上

義不逾前說

二約內財校量倍顯經勝二初校量勝劣

須菩提若有善男子善女人以□河沙等身命布施

若復有人於此經中乃至受持四句偈等爲他人說

其福甚多

經意如文可知但甚多之言顯超命施之福也

捨身勝於寶施持說又勝捨命

捨身等者意恐人聞寶施不及受持便謂以是

身外之財所以劣於經福若將身命布施必勝

受持爲破其見故有此文沙數猶劣況一身耶

二釋勝所以五初泣歎未聞▥法勝

爾時須菩提聞說是經▥解義趣涕淚悲泣而白佛

言希有世尊佛說如是甚▥經典我從昔來所得慧

眼未曾得聞如是之經

意謂空生聞上所說喜極成悲泣涕連連自宣

心曲身爲羅漢已是多時慧眼雖開未聞斯敎

捨身之苦己感人心何況更聞不及持說是故悲

淚論云念彼身苦尊重法故悲淚慧眼人空也未

聞法空也

捨身等者悲泣之由然有三意一謂傷彼捨身

虛其功故意云捨命河沙劣於持說不達▥旨

勞而無功二謂悲囊劫不逢遇故意云在凡不

聞固當其分自階聖果亦未聞之三謂慶今得

聞喜極成悲故善吉□聞▥法非本所望涕淚

交流以彰極喜今此疏中且明前一也論云下

引證慧眼等者謂空生混跡寄位小乘自證人

空已來未聞法空之理以法空是大乘所證境

故然以此爲經勝由者有兩重意一謂敎若□

淺聞乃尋常旣感悲啼乃知▥妙二謂常人啼

泣未足爲奇善吉悲傷當知最勝勝之所以不

亦明乎

二淨心契實具德勝二初正明

世尊若復有人得聞是經信心淸淨則生實相當知

是人成就第一希有功德

意云若人聞此能生信心此信若生不信諸法

故云淸淨諸法旣泯實相生焉三身功德丘此

周備豈不勝耶第一等者如前所明經文存略

故標二也

論云此中有實相餘者非實相

此中卽般若敎餘者卽未說般若之前二乘人

天之敎所言實相者卽無相之相也謂無我法

之相以要言之離一切相名爲實相故下文云

離一切相卽名諸佛言餘敎所無者謂人天敎

中具足二執小乘敎內法相猶存不可以二執

之相而爲實相故言餘者非實相非猶無也言

此有者謂頓除二執雙顯二空空病亦空二邊

皆離中道斯顯名實相焉故云此中有也問實

相之理敎但能詮云何信心便生實相答謂能

信此經必無二執無二執處卽是實相非謂別

有實相生也

二拂跡

世尊是實相者則是非相是故如來說名實相

意云此實相者體當勝義但唯無相名依世諦

故言實相

無著云爲離實相分別想故

爲離等者恐聞實相之名便生實相之想想卽

分別也良以實相眞妙言念不及雖假言念唯

證相應若起當情但唯影像恐認於此故曰卽

非也

三信解三空同佛勝三初總標信解

世尊我今得聞如是經典信解受持不足爲難若當

來世後五百歲其有衆生得聞是經信解受持是人

則爲第一希有

意云我爲阿羅漢親稟佛言信解受持不爲難

事若當來世濁惡世中去聖時遠不聞佛說覽

斯遺敎信解法空領受任持依解起行若斯等

類不亦難乎

無著云未來法滅時尙有菩薩受持故無我人等

取云何汝等於正法時遠離修行不生□愧

未來等者謂無著出世當正法中故引來世之

勝人以誡當時之劣者是知小人君子何代無

之斯則指於第二疑中所說後五百歲持戒修

福者也

二別顯三空

何以故此人無我相人相衆生相壽者相所以者何

我相卽是非相人相衆生相壽者相卽是非相何以

故離一切諸相則名諸佛

徵意云設有能信解受持以何義故得爲希有

釋意云以無我等相故此則我空也徵意云所

以令無我等相者何謂也釋意云以我等相卽

非相故我相體是心心所法旣無此體卽是法

空也又徵意云以何義故令無我法之相後釋

意云離一切相名爲佛故諸相雖多不逾我法

今此統收故云一切斯則是相皆離爲俱空也

俱空之理則名爲佛佛自此成故言勝也

無著云無我等者無人取我等卽非相者無法取

離一切者顯示諸菩薩隨順學相諸佛世尊離一

切相是故我等應如是學

人法二取其義可知顯示等者爲我法二空菩

薩有分離一切相方是如來今顯示此義者令

諸菩薩方便隨順學而習之見賢思齊速成佛

故故云諸佛世尊乃至如是學也

三如來印定

佛告須菩提如是如是

經意如文可知然以前來從爾時須菩提聞說

是經乃至離一切相則名諸佛盡是空生之言

於中□□有其六重所謂聞法悲啼信生實相

對彰難易明無我人法執兼亡盡成佛故如斯

所說皆當誠諦之言故佛世尊印云如是重言

者表言當之極耳

四聞時不動希有勝

若復有人得聞是經不驚不怖不畏當知是人甚爲

希有

意云此經▥妙難解難知或有人聞多生驚畏

若得不生驚畏豈不希有者哉實難其人蓋緣

經勝經勝之義照然可知

論云驚者謂非處生懼怖者不能斷疑心故畏者

一向怖故其心畢竟墮驚怖故

驚怖畏者此三行相不同驚謂愕然而怪怖則

進退□惶畏則一向恐懼如人欲往上京行於

大路以先未經歷忽然而驚心自念言何謂至

此或進或退疑是疑非遂無決定之心謂此路

元來不是或反而不進或恐懼□狂墜壑投巖

不終天命法中亦爾以佛於人天小乘敎中說

空說有不達意者隨言而執及說此經則顯非

空非有中道之理先所執者悉皆驚畏□以爲

非不能進趣或墮凡夫或落小乘菩提眞空從

□永失今之經意則云若人聞此不有不空難

信之法不生驚畏之心則能不捨菩提進向大

道旨趣▥妙▥有其人若或有之是爲希有也

五大因淸淨第一勝

何以故須菩提如來說第一波羅蜜卽非第一波羅

蜜是名第一波羅蜜

徵意云以何義故聞而不驚等得爲希有耶釋

意云以此法門於諸波羅蜜中是第一波羅蜜

故然此波羅蜜若約勝義則不可言故言非第

一等今所說者約世諦說爲勝之義不亦然乎

故云是名等也

何以故者有二一□前不驚等徵二都□前勝以

徵論云此法門者名爲大因勝餘修多羅故名爲

淸淨無量諸佛同說故故彼珍寶檀等無如是功

德是故彼福德中此福爲勝

初意已如上說二都下謂前來兩重校量皆言

經勝釋勝所以已列九門每門之中各是一義

未知根本何謂勝乎斯則於勝所以中更徵勝

所以也大因者謂第六般若波羅蜜也以佛有

三身法身最大此能得故名爲大因六中最勝

故稱第一勝餘等者謂人天二乘敎中不詮此

法今乃詮之彼以所詮劣故能詮亦劣此以所

詮勝故能詮亦勝也淸淨等者謂隨相之法建

言必異離相之理說卽無差以平等一味故平

等一味卽勝義諦也以是勝義故淸淨矣故彼

下通釋都徵之意檀卽是施通於內外二財故

云等也無如是功德者謂在因無破惑之功在

果無法身之德故此福者受持讀誦也然前門

門皆顯經勝勝之根本不過此門能成淸淨法

身是故說名爲勝內外財施安可校量

金剛般若經疏論纂要刊定記會編卷第七   終

金剛般若經疏論纂要刊定記會編卷第八

秦三藏法師鳩摩羅什譯經

唐  圭山大師宗密  述疏

宋  長水沙門子璿  錄記

淸荊溪後學沙門行策會編

八斷持說未脫若果疑    疏二初隨章□疑

論云向說捨身苦身果報故福劣若爾依此法門

持說諸菩薩行苦行亦是苦果云何此法不成苦

果

初三句指疑起處此從前內財校量中來謂河

沙命施全勝外財猶感苦身故名爲劣若爾者

印定前說依此下結成疑也謂依此經受持解

說不憚勞苦卽是菩薩行菩薩之行無所不爲

□身然燈割股救□一句投火半偈亡軀供佛

燒身捐形飼虎如是等行皆名苦因爲行頗同

果證何異因果旣等何勝劣哉云何等者意明

前捨身命卽成苦果今受持經亦是苦行何故

不成苦果耶    二依經斷疑二如疏列

斷之文二初明超忍以斷疑二初明忍體

須菩提忍辱波羅蜜如來說非忍辱波羅蜜

意云忍辱波羅蜜者勝義諦中則無此相故云

非忍辱等斷疑意者若如汝言受持此經及菩

薩行苦行便同捨身俱成苦果者此義不然以

前捨身不達無相卽成苦果持說此法菩薩苦

行達無我人知忍無忍彼岸非岸直造本源豈

成苦果故云忍辱非忍辱等

忍到彼岸已離苦相況彼岸非岸誰苦誰忍

忍到等者然此以超忍爲體須知本末五重然

後閱此疏文則明見其理五重者一是本源之

心非動非靜二不忍謂以怨報怨三忍雖不加

報未能忘懷卽未到彼岸忍四亡情絶慮寂然

不動卽到彼岸忍五非動非靜卽超彼岸忍爲

治動心且居靜境動旣非實靜豈爲眞若準五

門方爲究竟與其第一更無二源體相常然竟

無改易今言忍辱波羅蜜卽第四門非忍辱波

羅蜜卽第五門離苦相者已越第三彼岸非岸

兼超第四尙踰靜境豈有動心初後兩端正當

忍體

一明忍相二初引一生證極苦忍二初正明

何以故須菩提如我昔爲歌利王割截身體我於爾

時無我相無人相無衆生相無壽者相

徵意云以何義故能行此忍釋意云以無我人

等相故也

歌利此云極惡佛昔作仙山中修道王獵疲寢妃

共禮仙王問得四果皆答不得王怒割截天怒雨

石王懼而懺悔仙證本無瞋王乃免害論云不但

無苦而乃有樂以慈悲故

歌利王等準涅槃經說我念往昔生南天竺富

單那城婆羅門家是時有王名迦羅富其性暴

惡□慢自在我於爾時爲衆生故在彼城外寂

然禪思爾時彼王春木華敷與其眷屬宮人綵

女出城遊觀在林樹下五欲自娛其諸綵女捨

王遊戱遂至我所我時爲欲斷彼貪故而爲說

法時王見我便生惡心而問我言汝今已得阿

羅漢果耶我言不得復言獲得不還果耶我言

不得復言汝旣年少未得如是二果則爲具有

貪欲煩惱云何恣情觀我女人我卽答言大王

當知我今雖未斷貪欲結然其內心實無貪著

王言癡人世有仙人服氣食果見色尙貪況汝

□年未斷貪欲云何見色而當不著我言大王

見色不貪實不由於服氣食果皆由□念無常

不淨王言若有輕他而生誹謗云何得名修持

淨戒我言大王若有□心則爲誹謗我無□心

云何言謗王言大士云何名戒我言忍名爲戒

王言若忍是戒當截汝耳若能忍者知汝持戒

卽截我耳時我被截容顔不變時王群臣見是

事已卽諫王言如是大士不應加害王告諸臣

汝等云何知是大士諸臣答言見受苦時容顔

不變王復語言我當更試知變不變卽□其鼻

□其手足爾時菩薩已於無量無邊世中修習

慈悲愍苦衆生時四天王心懷瞋忿雨砂礫石

王見是已心大怖畏復至我所長□而言惟願

哀愍聽我懺悔我言大王我心無瞋亦如無貪

王言大德云何得知我卽立誓我若眞實無瞋

恨者令我此身平復如故發是願已身卽平復

今言問得四果者蓋通相而言也論云下義如

後釋

二反顯

何以故我於往昔節節支解時若有我相人相衆生

相壽者相應生瞋恨

徵意云以何義故得如無我等相釋意云若有

我相應生瞋恨旣不瞋恨則無我相如昔立誓

若實無瞋身卽平復以無瞋故則知無我以無

我故方成眞實忍波羅蜜支離也

二引多生證相續忍

須菩提又念過去於五百世作忍辱仙人於爾所世

無我相無人相無衆生相無壽者相

意恐人謂只是一度能爲此忍故說過去已五

百生或恐人言無我能忍應可暫時若使頻爲

必不能爾故說多生悉皆如是或恐人言有何

所因無我能忍故說多生忍之熟故含此三意

故有是言也

累苦故忍熟而樂但與正定慈悲相應故偈云離

我及□相實無有苦惱共樂有慈悲如是苦行果

累苦故者本疑累苦難忍□由累苦能忍斯則

□前三意中後二意也而樂者然有四意故樂

一爲忍熟故樂如役力之人久得其志也二爲

正定故樂常踞大定寂滅不動故三爲愍他故

樂如孩子杖父父卽樂生四爲自利故樂以將

此幻形易得堅質具□四意故言樂也今文但

有前三意故偈云下引證如是苦行果者對破

疑情也謂因苦果還苦因樂果還樂故不同也

如陶金作器器還是金和土脫□□還是土前

徵云何此法不成苦果今此結云如是苦行故

不成苦果也

二勸離相以安忍    疏二初引論□意

論云若有菩薩不離我相見苦行苦欲捨菩提心

故勸離相無著云爲對治不忍因緣有三種苦謂

流轉苦衆生相違苦之受用苦

若有等者出勸之由也謂不能安忍欲捨菩提

心由見苦故見苦是苦者由不離我相故若離

我相則不見苦自然成忍不捨菩提故今勸之

令離相也夫菩提心者謂上求下化二利不息

旣若見苦爲苦卽不能忘身捨命出生入死是

故便捨大菩提心如舍利弗本發大心行菩薩

行至六住被乞眼睛便生瞋忿不成忍行捨大

歸小蓋由我相也三種苦者前二卽次文後一

卽當第十疑中心住於法行布施等是也意明

住相行施墮有漏中受用欲樂疲乏生苦也亦

可有漏有限有限故乏受用乏受用故生於苦

也然今依天親科經故不收入此段前二文理

相似故全用之    二分文正釋二如疏列

文二初總標

是故須菩提菩薩應離一切相發阿□多羅三□三

菩提心

意云以是無我相等得成忍行故彼諸菩薩應

須離相發菩提心

若離相發心雖逢大苦卽能不捨無著云離一切

相者謂離如是三苦相也

若離等者住相旣捨菩提不住卽成大忍菩提

之心自然久固何捨之有也無著下可知

二別顯二初對治不忍流轉苦

不應住色生心不應住聲香味觸法生心應生無所

住心若心有住則爲非住是故佛說菩薩心不應住

色布施

意云不應住於色等□境生於妄心應生無生

菩提之心若心有住色等境界則爲非住菩提

也以是義故佛於正答問之中說菩薩心不應

住於色等布施菩薩之行處處皆同故引前文

以證於後也

初正明流是集諦轉是苦諦無著云若著色等則

於流轉苦中疲乏故菩提心不生後引證引前說

無住施具含六度證此文矣

流是下解科文此卽四諦之中前二世間因果

也大雲解云集招苦果故說爲流生死不停故

名爲轉斯則襲習綸輪之義也著色等者著色

等卽疲乏菩提心不生不著色等卽不疲乏菩

提心生矣引前等者是上修行中文已如前說

二對治不忍相違苦

須菩提菩薩爲利益一切衆生應如是布施如來說

一切諸相卽是非相又說一切衆生卽非衆生

意云菩薩行行本爲利益衆生故便離相行於

布施若能離相則衆生相違時不生疲乏也況

我法二相如來說爲非相耶以皆本無故須離

矣若其本有何用離之勸離之旨方□著矣

疏二初引無著顯意

無著云旣爲衆生行施云何於彼生瞋由不能無

衆生想故衆生相違時卽生疲乏故顯示人無我

法無我

旣爲等者蓋不合爲而爲之也如人邀客本爲

供承見有所須反生凌辱於理如何由不能下

出瞋之所以也故顯下出經意也但無此二心

必相應    二約天親釋文

論云諸相者衆生相也非相者無我也陰中見我

是衆生相一切衆生者五陰法也非衆生者陰空

故法無我也乏受用苦配在後段

衆生相者以魏經云一切衆生相故陰中等者

今於陰中不見有我故云非相也五陰法者以

彼衆生皆用五陰之所成故陰空等者以無能

成之五陰故云法無我也然此人法二相本自

空無衆生不知妄執爲有今所說者意令知▥

離之也又此我法經文文與意反文卽先法後

人意則先人後法魏經之內文句昭然故今疏

中順意釋也乏受用下可知

九斷能證無體非因疑    疏二初隨章□疑

論云於證果中無道云何彼於果爲能作因

初句述疑意兼指疑起處也此從前第三第七

中來以彼校量內外財施不及持經以此得菩

提故遂起疑云若然者且言說是因因卽是道

以此證果理則不成何者以果是無爲無爲有

體因是有爲有爲無體無體之道不到果中云

何說此而爲因耶    二依經斷疑二如疏列

斷之文二初斷疑

須菩提如來是眞語者實語者如語者不□語者不

異語者

意云如來之言眞實無異皆如其事不□衆生

持說必趣菩提汝等云何不信又以如來說於

眞實等故名如來爲眞實語者由是者字皆屬

如來    疏二初略銷經意

佛所有說皆如其事今說證果何疑不然

此通說斷疑之意皆如其事者卽下四語所說

之事今說等者以彼況此也意云彼旣無謬此

豈不然    二廣釋五語

眞語者說佛身大菩提法也是眞智故實語者說

小乘四諦諦是實義如語者說大乘法有眞如小

乘無也不異語者說三世授記等事更無參差佛

將此四語不□衆生是故秦譯加不□語

佛身卽眞身也以法報合論理智無二故若欲

分文別指則佛身是報大菩提法爲法也是眞

智者以菩提是覺覺卽智故論云依此法身說

名本覺法報合說同名眞身如來說此眞智之

法乃名如來爲眞語者此則以所說名能說也

餘皆例此諦實等義已如前說如語等者小乘

雖有生空之理非實眞如以是偏眞未徹源故

大乘之內具顯三空空病亦空是究竟眞如法

也不異者與三乘弟子授記劫數久遠名號壽

量國土等事一一不異故也佛將等者謂本來

只有四語秦什譯時加此一語欲以統收四語

發明佛意用之斷疑也應可一一擧而問之以

顯不□之義且如佛說大菩提法爲眞智時爲

眞不眞耶則對曰眞當知如來是眞語者斯則

不□之義明矣他皆例此說此四事旣不□人

今說此經受持得菩提果豈成□耶云何不信

雖此言說有爲無體之因能證離言無爲有體

之果故偈云果雖不住道而道能爲因以諸佛

實語彼智有四種亦如淨名云文字性離卽是

解脫無離文字說解脫也

二離執

須菩提如來所得法此法無實無虛

意者前雖以言遣疑又恐隨言生執聞說依言

得菩提便謂言中有菩提及聞言中無菩提便

謂畢竟無菩提不達言空而法實故作斯執今

則遣之故云如來所得等也

無實者如言說性非有故無虛者不如言說自性

有故

如言等者謂言說緣生本無自性言中菩提亦

同言說何以故有名無實故如言於火但有火

名名言二法皆無體性故云如言等也不如等

者不似言說也謂言說畢竟無體菩提之法卽

不無也但以不在言中不無離言之法如言中

之火雖無不無離言之火由是言中雖無火不

妨因言而得火言中雖無菩提不妨因言而得

菩提以依言進修必證果故若然者則不應言

中執有離言執無達此有無方云離執故偈云

順彼實智說不實亦不虛如聞聲取證對治如

是說

十斷如遍有得無得疑    疏二初隨章□疑

論云若聖人以無爲眞如法得名彼眞如一切時

處□有何故有得者有不得

初句指疑起處此從第三中來準彼但云無爲

不言眞如今所言者揀餘無爲故所以揀者欲

顯所疑要成遍義餘無爲法有不遍故彼眞如

下立理也如華嚴云法性遍在一切處一切衆

生及國土三世悉在無有餘亦無形相而可得

斯則處及塵塵時該念念故也何故下結成疑

旣遍時處卽合皆得何故有得不得耶

二依經斷疑二如疏列

斷之文二初擧喩斷疑

須菩提若菩薩心住於法而行布施如人入闇則無

所見若菩薩心不住法而行布施如人有目目光明

照見種種色

意云若住法行施則不得眞如如入闇中一無

所見若無住行施則得眞如如大陽昇天何所

不□眞如雖遍得失在人義理昭然竟何所惑

論云無智住法心不淸淨故不得有智不住法心

淸淨故得有目者如得對治法日光者如所治闇

盡能治現前空喩眞如色喩性上萬德

無智等者謂無般若觀照之智由無智故卽執

著色等□塵及空有等一切法也以住是執著

之義故云住法心不淨者由執著故爲塵所染

正智不生不證眞理故云不得得卽證也有智

等者反前可見對治等者以經中具有法喩疏

中配釋影略難明今要預說方會疏文謂喩中

有五一空二色三闇四日五目法中有四一眞

如二性德三煩惱四智法四喩五數不齊者以

空喩眞如色喩性德闇喩煩惱日目二事同喩

一智所以然者以日目二事各有一能智慧之

中具有二義日能破闇如智斷惑目能見空如

智證理旣目無破闇之義日無見空之能約義

分之但有四對法喩喩中意者且如虛空無所

不遍一切色法亦滿世間百千萬人悉在其內

日光未出六合瞑然雖在空而不見空雖對色

而不見色苟或日出昏闇盡除眼目開明空色

皆見匪但空無邊際身在其中反思闇瞑之時

不曾暫出法中亦爾謂眞如之理周遍十方性

上功德亦遍一切衆生無量悉在其中以智慧

未生唯是癡闇雖在眞內何曾見眞雖有性德

不見性德苟或智慧明發惑闇盡除眞性廓周

自然明見匪但性無邊際身在性中反思述闇

之時不曾暫離故肇公云道遠乎哉觸事而眞

聖遠乎哉體之則神彌勒頌云時及處實有爲

不得眞如無智以住法餘者有智得對治法者

卽智慧也以日目二種同喩此故謂日是能治

闇是所治所治之闇旣盡能治日光現前卽能

見其色等法中惑智例此言也故偈云闇如愚

無智明者如有智對法及對治得滅法如是

二讚經功德二

讚德者以顯得眞如爲由心淨心淨由不住法

不住法緣有智有智蓋由聞經當知此經有其

勝德故須讚歎以示將來勝德之相卽下十段

初總標

須菩提當來之世若有善男子善女人能於此經受

持讀誦則爲如來以佛智慧悉知是人悉見是人皆

得成就無量無邊功德

經意可知所言以佛智慧知功德者意謂除佛

世尊餘無知者蓋顯功德之殊勝也

無著云讀誦者此說受持因故爲欲受故讀爲欲

持故誦論云受持修行依總持法故讀誦修行依

聞慧廣故是則從他聞法內自思惟爲得修行智

也故偈云修從他及內

受持因者標也爲欲下釋欲受其文故先讀欲

持其義故先誦是故受持皆由讀誦故分因果

也受持等者謂依總持法而受持修行若文若

義總能領納方曰受持此則思慧也讀誦等者

謂依聞慧廣故讀誦修行若無所聞憑何讀誦

此聞慧也論云廣多讀習亦名聞慧然皆言修

行者蓋通相說也非是三慧中修慧以修慧與

理相應唯局無漏出於讀等四法之表故不配

之但約聞思二慧共所成就故次云是則從他

聞法等故偈下引證從他卽聞慧也及內卽思

慧也

二別顯十初捨命不如二初捨命福

須菩提若有善男子善女人初日分以□河沙等身

布施中日分復以□河沙等身布施後日分亦以□

河沙等身布施如是無量百千萬億劫以身布施

偈云以事及時大福中勝福德

以事等者以前來已說命施此中復說者蓋時

事俱勝故時卽布施之時事卽布施之事前但

一度施一河沙身命時事皆小今則無量劫中

日復三度以河沙身命布施時事皆大是捨命

福中勝福德也

二信經福

若復有人聞此經典信心不逆其福勝彼何況書寫

受持讀誦爲人解說

經意可知不逆者是不謗義也魏經如此

信經劣於持說多命勝於前喩

信經等者謂能所校量之中皆有勝劣能中一

河沙數爲劣三時多劫爲勝所中信經爲劣持

說爲勝前則以劣況勝此則以勝況劣前淺後

▥天地之遠矣

二餘乘不測

須菩提以要言之是經有不可思議不可稱量無邊

功德

意云若具足讚歎終不可窮以實言之有無邊

功德等也

偈云非餘者境界無著云不可思議者唯自覺故

不可稱量者無有等及勝故

非餘等者非二乘菩薩能盡知也故前云以佛

智慧而悉知故又下文云當知是經義不可思

議果報亦不可思議佛尙如此餘豈能知自覺

者謂以心思口議但及名相之境此非名相故

不可思議唯證相應故也等及勝者兩意一則

無有等此勝功德故二則無有勝於此故無有

等於此故故心經云是無上□是無等等□及

卽等義故不別標也

三依大心說

如來爲發大乘者說爲發最上乘者說

意云以非餘者所知故故爲最上者說

最上者一佛乘也

一佛乘者經中初標大乘名恐濫於權敎故復

揀云最上乘者今疏中出最上乘體故云一佛

乘也體當本覺故名爲佛非二非三故名一乘

故魏經云爲住第一大乘衆生說卽當善吉所

爲機發無上菩提心者

四具德能傳

若有人能受持讀誦廣爲人說如來悉知是人悉見

是人皆得成就不可量不可稱無有邊不可思議功

德如是人等則爲荷擔如來阿□多羅三□三菩提

意云若能宣說受持此則修行二利能令佛種

不斷則名荷擔菩提

成就等者偈云滿足無上界荷擔者無著云肩負

菩提重擔故

滿足無上界者滿足卽成就義界卽因義意明

不可量等功德與無上菩提爲因故也荷擔等

者在肩曰擔背責曰荷今明行菩薩行卽是荷

擔謂以大悲下化以大智上求以大願雙運安

於精進肩上從煩惱生死中出念念不住直至

菩提眞性自他一時解脫方捨此擔法炬經中

具有此說今經云受持讀誦卽自利廣爲人說

自利他旣若二利兼行必以大願爲體由是能

令佛種不斷故名荷擔菩提也

五樂小不堪

何以故須菩提若樂小法者著我見人見衆生見壽

者見則於此經不能聽受讀誦爲人解說

徵意云云何唯爲大乘者說何故持說名爲荷

擔菩提釋意云以樂小者著我等見不能持說

故知能持能說是最上乘荷擔菩提之者問何

者名爲小法誰爲樂小之人答四諦緣生名爲

小法聲聞緣覺卽是樂小之人滯情於中乃名

爲樂彼有法執此顯三空是其非處故不能持

說故魏經云若有我人等見於此法門能受持

者無有是處當知若能持說卽是樂大法者不

著我人等見也問聲聞緣覺已達我空云何經

中而言著我答以我人等見是心心所法著之

卽是法執故指緣覺聲聞也或可樂小法者卽

是聲聞緣覺著我見者卽是一切凡夫

六所在如塔

須菩提在在處處若有此經一切世間天人阿修羅

所應供養當知此處則爲是塔皆應恭敬作禮圍繞

以諸華香而散其處

意云經顯法身依法則有報化三身旣存塔廟

斯在是故此處勸應供養準纂靈記說隋朝益

州新繁縣王者村有書生姓苟未詳其名於彼

村東空中四面書之村人謂曰書者何也曰我

書金剛般若經曰何用焉曰與諸天讀之時人

見聞若存若亡彼屬霖雨流水滂□唯此地方

丈餘間如堂閣下竟無沾涇於是牧童每就避

雨時人雖在莫知所由至武德初有西僧至神

貌頗異於此作禮村人謂曰前無殿塔爲何禮

耶曰君是鄕人耶曰然僧曰君大無識此有金

剛般若經諸天□蓋其上不絶供養云何□踐

使其然乎村人乃省苟生寫經之處自此遂□

□嚴□護之不令□踐苟至齋日每常供養瞻

禮者往往有聞天樂之聲□今其處雨不能涇

且空書無跡尙乃如斯況紙素分明而不能爾

七轉罪爲佛

復次須菩提善男子善女人受持讀誦此經若爲人

輕賤是人先世罪業應墮惡道以今世人輕賤故先

世罪業則爲消滅當得阿□多羅三□三菩提

意云如過去造極惡合來世墮三塗者苟遇此

經受持讀誦功力旣著能消極惡遂以現遭輕

賤之事更不墮於惡道卽是轉重業令輕受

持經無我等相卽煩惱障盡極惡消滅卽業障

盡不墮卽報障盡三障旣滅三德必圓故云當

得菩提也

輕賤者總包於中或打或罵故隋譯云輕賤甚輕

賤著云此毁辱事有無量門故復云甚輕賤當得

菩提者罪滅故

總包等者以打罵等事皆名輕賤故隋譯下引

證無著下轉釋無量者以身口意三所爲之事

但不饒益皆屬輕賤也故云無量罪滅者罪障

旣盡漸漸修行因圓果滿自然爲佛經言當得

意顯後時非謂現世得成佛果餘轉滅等義已

於懸談五因中說竟

八超事多尊    疏二初總□意

論云示現速證菩提法故

意明持說此經速證菩提之法所以超過如來

事多世尊之福故偈云福不至菩提二能至菩

提也    二別科釋二如疏列

文二初供佛多中全具福

須菩提我念過去無量阿僧祇劫於然燈佛前得値

八百四千萬億那由他諸佛悉皆供養承事無空過

者

經意可見然燈前者以釋過因地修行經三無

數劫第一劫滿遇寶□如來第二劫滿遇然燈

如來第三劫滿遇勝觀如來今云然燈前者卽

第二劫中也

那由他者十億爲洛叉十洛叉爲俱□十俱□爲

那由他

那由他者第九數友當萬萬也

二持經多中少分福

若復有人於後末世能受持讀誦此經所得功德於

我所供養諸佛功德百分不及一千萬億分乃至算

數譬喩所不能及

經意對前比量可解然所不及者有二義一彼

得福德此得菩提故二彼有我相此無我相故

故前云此人無我人相等也

九具聞則疑

須菩提若善男子善女人於後末世有受持讀誦此

經所得功德我若具說者或有人聞心則狂亂狐疑

不信

意云前雖校量亦未具說若具說者人必狐疑

狐者狡獸也以多疑故故云狐疑述征記云風

勁河□始合要須狐行以此物善聽聽□下水

無流聲卽過也魏經卽但云疑惑

十總結幽邃

須菩提當知是經義不可思議果報亦不可思議

意云校量不及佛不具說者以此經義及持者

果報皆不可心思言議故也

無著云此顯示彼福體及果體不可測量故

福體者經義也爲福所依故果體者佛菩提也

測量卽思議也以福田佛果皆無相故然科云

總結幽邃準此所判但局第十疑中今若詳之

兼該三七之二以始自第三乃至第十□□次

第五度校量謂外財兩度內財兩度佛因一度

且第一以一三千界七寶布施校量不及持說

第二以無量三千界寶施校量不及第三以一

河沙數身命布施校量不及第四以無量河沙

數身命布施校量不及第五以如來因地供養

諸佛功德校量不及至此第五是校量之極更

無譬喩可以比況故云乃至算數譬喩所不能

及苟或具說人必生疑故復云我若具說者或

有人聞心則狂亂狐疑不信自此之後讚校都

絶所以望前數段故總結云當知是經義不可

思議等也問此至經末猶有數處校量云何輒

言無校量耶答餘所校量但是別意以之斷疑

實非前說五重次第也由是隨時略擧一三千

界寶或須彌聚寶或阿僧祗界寶以爲校量若

不然者豈得勝義之後□擧劣福爲次第耶

十一斷住修降伏是我疑    疏二初隨章□疑

佛敎我住修降伏兼不住前十種疑執過患若無

我者誰人受敎誰人住修誰人如此離過云云亦

云除微義執故偈云於內心修行存我爲菩薩此

卽障於心違於不住道

初二句指疑起處住修等者卽正答三問及次

前十段也若無下結成疑旣敎我住修離過豈

是無我無人若言無我誰住修離過耶亦云下

□別義除細執者卽是第二疑中未除之者故

今擧之令其除斷問執與疑何別耶答執則堅

著疑乃不決若據論意正是除執不言斷疑今

疏云斷疑者若言除執文勢孤起血脈不貫故

依諸疏以立此疑偈云下引證除執也道之與

心蓋是一法但以心本無我而執我道本不住

而成住故立障心違道也然此疑執之文若詳

經義別分則從爾時須菩提至則非菩薩是斷

疑後之一段是除執也故論中釋已偏指後文

二依經斷疑二如疏列    斷之文二初問

爾時須菩提白佛言世尊善男子善女人發阿□多

羅三□三菩提心云何應住云何降伏其心

文雖似前問意全別意云若人發心則無有我

是誰降伏其心反覆如上所說

二答三初若名菩薩必無我

佛告須菩提善男子善女人發阿□多羅三□三菩

提心者當生如是心我應滅度一切衆生滅度一切

衆生已而無有一衆生實滅度者

意云若人發菩提心已當生度盡一切衆生之

心然不得起有衆生可度之念亦不可起我能

度之念念旣不起卽無我無我卽名菩薩也

二若有我相非菩薩

何以故須菩提□菩薩有我相人相衆生相壽者相

則非菩薩

徵意云以何義故度衆生令不起衆生之念耶

釋意云若有我相衆生相等非菩薩故前約所

度之境此約能度之心心境合論通名爲我旣

前後互擧則顯能所皆無也

三能所俱寂是菩提

所以者何須菩提實無有法發阿□多羅三□三菩

提心者

徵意云前無所化之境次無能化之心所以要

無能所者何謂也釋意云以能所俱寂方是菩

薩故法之一字能所俱攝

十二斷佛因是有菩薩疑    疏二初隨章□疑

論云若無菩薩云何釋迦如來於然燈佛所行菩

薩行

初句指疑起處卽從次前文中來也以前云無

發心者發心者卽是菩薩故云何下結成疑也

然燈卽是釋迦因地第二劫滿所遇之佛旣於

彼處行菩薩行云何乃言無發心者

二依經斷疑四如疏列

斷之文四初擧疑處

須菩提於意云何如來於然燈佛所有法得阿□多

羅三□三菩提不

意云汝意之中頗謂我於然燈佛所得菩提不

若得菩提何成菩薩是彼疑處故擧問之

降怨王請然燈佛入城城中長幼盡迎路泥善慧

布髮佛與授記故擧此問

此□其本事也準本行經說昔有大城名爲蓮

華城中有王名曰降怨有一婆羅門名曰日主

爲王所重分與半國封授爲王別爲王城名爲

□主日主夫人名爲月上然燈菩薩降神右肋

出家成道時降怨王將欲迎請遂□城內外十

二由旬禁斷諸華不令私賣王皆自買以供如

來彼國雪山南面有一梵志名曰珍寶有五百

弟子中有一弟子名之雲童或名善慧於彼衆

中而爲上首所有仙法皆學已了辭師還家師

曰汝今將歸須以淸淨傘蓋革□金杖乃至金

錢五百報我之恩雲童曰我今□無此物但放

我去得卽送來師卽放之雲童因赴無遮之會

得五百金錢便欲送還師處因至蓮華城內見

城嚴麗卽問於人乃知然燈如來欲至遂將三

百金錢於一婢子處買得五枝優□羅華兼彼

女子寄華兩枝共爲供養時佛入城卽以此華

散佛頂上以願力故成於華蓋隨佛行住佛神

力故化一方泥善慧見之布髮而掩復作是念

願得如來踏我身過若不蒙記別我終不起如

來卽至履之而過止諸徒衆皆不令踏卽授其

記作如是言此摩那婆於未來世當得作佛號

釋迦牟尼十號具足如我無異今善吉意云旣

若買華供佛布髮掩泥卽是菩薩若此非菩薩

者則孰爲菩薩與

二斷疑念

不也世尊如我解佛所說義佛於然燈佛所無有法

得阿□多羅三□三菩提

意云我意不謂如來得菩提也我已解佛所說

之義於彼佛所無有一法得爲菩提

善慧彼時都無所得離諸分別由無法故得記若

有法者是有相心不順菩提佛不與記

彼時者蓮華城中授記之時也智與理冥心與

神會無所得之法無能得之心故云都無等也

由無等者卽指上無得而得夫菩提之爲法者

寂滅無生不空不有離一切相若離能所則順

菩提得佛授記若存能所心境不亡則與菩提

極相違逆如何得記故淨名云寂滅是菩提滅

諸相故

三印決定

佛言如是如是須菩提實無有法如來得阿□多羅

三□三菩提

意以空生之言稱其實理故云如是實無下如

來述成可知

論云我於彼時所修諸行無有一法得阿□多羅

三□三菩提功德施論引佛說云若見於佛卽見

自身見身淸淨見佛淸淨見一切智智皆悉淸淨

是中見淸淨智亦復淸淨是名見佛我如是見然

燈如來得無生忍一切智智明了現前卽得授記

是授記聲不至於耳亦非餘智之所能知我於此

時亦非□□無覺然無所得

我於彼時者卽受記及修行時也無有一法得

菩提者此約橫□顯之橫則於六度萬行之中

行行皆無得義若布施得菩提則不要戒忍等

□則初中後念念念皆無得義若初念得何須

念念相續等如是橫□心行之中皆無得菩提

義也功德施下未詳何經若見等者以自他之

相相待而成旣見於他必須見自見身淸淨等

者反於前也淸淨卽是空義見他旣見於自不

見自則不見他成旣相因而成泯亦相因而泯

如淨名云如自觀身實相觀佛亦然亦如志公

云以我身空諸法空千品萬類悉皆同亦同莊

子中說因有而有之因無而無之也見淸淨智

等者非唯無所見之自他兼無能見之智用斯

則能所雙泯也圓覺經云依幻說覺亦名爲幻

旣皆是約豈得存耶然雖能所兩亡不成斷滅

以靈源眞心本無能所妄生能所卽是垂眞能

所旣除卽合本體靈然不昧物我皆如故華嚴

云能見及所見見者悉除遣不壞於眞見是名

眞見者又圓覺云諸幻盡滅覺心不動是名見

佛者結成見義如上用心方得見佛若生分別

執相違眞則不名見故華嚴云一切法不生一

切法不滅若能如是解諸佛常現前得無生忍

者謂以正智忍可印持無生法故以一切法本

無生滅衆生迷倒妄見生滅苟離妄見正智卽

生契合本體達一切法本來無生名無生忍例

而言之見一切法無滅亦名無滅忍今則擧初

以攝後也一切智智者是達一切諸法之智表

用非一故重言耳有云依於始覺顯得本覺智

中之智名智智也得授記者準楞嚴經記有四

種一未發心時與記或有流轉五道生於人間

好樂佛法過百千萬億劫當發心過百千萬億

劫行菩薩道供佛化生皆若干劫當得菩提二

適發心與記者是人久劫種諸善根好樂大法

有慈悲心卽住不退地故發心與記三密記者

有菩薩未得記而行六度功德滿足天龍八部

皆作是念此菩薩幾時當得菩提劫國弟子衆

數如何佛斷此疑卽與授記擧衆皆知此菩薩

獨不知四無生忍記者於大衆中顯露與記也

今當第四也謂散華佛頂布髮泥中依有漏心

得無生智於大衆前分明記別也聲不至耳者

能所俱寂以離分別心故心旣不起耳何所聞

亦非餘智等者此無分別處非謂別有一智能

知故圓覺云離遠離幻亦復遠離亦非□□等

者恐聞都無分別亦非餘智便謂同於木石一

向頑凝故圓覺云諸幻盡滅覺心不動然卽此

覺心亦無所得故頌二若時於所緣智都無所

得等此則離沈離掉了然寂然妙契本心竟何

所得善慧彼時心同此也

四反覆釋

須菩提若有法如來得阿□多羅三□三菩提者然

燈佛則不與我授記汝於來世當得作佛號釋迦牟

尼以實無有法得阿□多羅三□三菩提是故然燈

佛與我授記作是言汝於來世當得作佛號釋迦牟

尼

無著云若正覺法可說如彼然燈所說者我於彼

時便得正覺然燈則不記言來世當得以法不可

說故我於彼時不得正覺是故記言來世當得

若正覺下釋反釋也以法不可說下釋覆釋也

據此則善慧彼日但聞其言言性本空竟何有

得但約妄惑盡處眞智現前當此之時義言得

矣

金剛般若經疏論纂要刊定記會編第八卷  終

金剛般若經疏論纂要刊定記會編卷第九

秦三藏法師鳩摩羅什譯經

唐  圭山大師宗密  述疏

宋  長水沙門子璿  錄記

淸荊溪後學沙門行策會編

十三斷無因則無佛法疑於中三

此初二段皆屬前此但是於中相□曲□今以

論文別說故復開之也

初斷一向無佛疑

無佛疑者若了虛無之無無卽無咎執之爲無

無則太傷故成此疑後法亦然也

疏二初隨章□疑

論云若無菩提卽無諸佛如來有如是謗謂一向

無佛爲斷此疑故云如來者卽是眞如

初句指疑起處此從十二中來諸疏□疑多書

菩薩字便云從十一中來然論文之中但云菩

提方是血脈相次卽無下結成疑也意云果法

號曰菩提證得始名爲佛旣菩提不可得豈有

能證人謗者卽損減過也若言無佛是眞謗佛

也大論云寧起有見不起無見等爲斷下預指

斷疑之文然是魏本彼文云如來者卽實眞如

二依經斷疑二如疏列

斷之文二初顯眞如是佛故非無

何以故如來者卽諸法如義

徵意云若無菩提則無有佛以何義故得有如

來釋意云若無眞如則無有佛也以眞如是佛

故今眞如本有復何疑焉

無著云如淸淨故名爲如來猶如眞金

引無著者挾來義解以眞如通於凡聖衆生垢

染但名如去佛位淸淨名曰如來如序中滿淨

義及第三疑中具足淸淨義也猶如下喩明也

意顯精純故名眞金謂衆生如全□菩薩如金

□相半佛如紀金也然金性本有鍊之則純如

體本然修之則淨故圓覺云譬如銷金□金非

銷故有雖復本來金終以銷成就一成眞金體

不復重爲□

二明佛卽菩提故無得

若有人言如來得□□多羅三□三菩提須菩提實

無有法佛得阿□多羅三□三菩提

意者恐人聞非無如來便言旣有如來卽有菩

提何者以得菩提方名如來故爲破此見故云

有人言得實無得也無有法卽菩提法也

先標錯解魏云若有人言如來得阿□菩提者是

人不實語後釋正見偈云菩提彼行等謂等前菩

薩行無得也無著云或謂然燈如來所於法不得

正覺世尊後時自得正覺爲離此取故云若人言

等

錯解者實不得而謂得故也不實語者卽錯解

也等菩薩行者謂將前菩薩行以等菩提卽指

同前來萬一之中皆無得菩提義也但空生疑

得故以佛等菩提佛顯無得故以菩提等行無

著下可解夫佛與菩提義分人法體無二源由

是唐言總名爲覺旣佛卽菩提菩提卽佛豈有

得義應知說菩提樹下成正覺時同彼然燈佛

處亦無所得也

二斷一向無法疑    疏二初隨章□疑

論云有人謗言若無因行則如來不得阿□菩提

爲斷此疑故云如來所得等

無因行者指疑起處此從無佛中來以前將行

等菩提明無得義故則如來下結成疑也意云

行卽是因菩提是果旣無因行何得菩提或不

約能得所得以成疑也前來斷疑則以菩提等

行如今起疑□以行等菩提爲斷下預指能斷

之文    二依經斷疑二如疏列

斷之文二初遣執遮疑

須菩提如來所得阿□多羅三□三菩提於是中無

實無虛

意者以空生前疑得菩提是有執此疑不得菩

提是無執今則雙遣故云無實無虛二執旣遣

復何疑無耶故云遮也

論云無色等相故彼卽菩提相故無著云顯眞如

無二故謂言說故謂彼正覺不無世間言說故

無色等相者釋無實也卽顯菩提無色聲等相

然則但無實色等相而不無於假相故經但言

無實不言全無也彼卽菩提相者釋無虛也此

有三意一者無色等相處卽顯無相眞理是菩

提相也二者卽以色等相爲菩提相由色等無

性便是菩提如像無體便是明鏡卽色明空不

待滅故故云彼卽菩提相相卽性也三者菩提

無相□以色等爲相以菩提卽眞如眞如隨緣

成色等故論云無漏無明皆同眞如性相無著

下標眞如無二者以虛實是空有斷常二邊旣

言俱無卽顯中道也謂言下釋無實也如言菩

提而言中無菩提故謂彼下釋無虛也有兩意

一則無離文字說解脫故二則明菩提不同言

說全無性故故魏經云不實不妄語

二釋義斷疑

是故如來說一切法皆是佛法須菩提所言一切法

者卽非一切法是故名一切法

意云以一切法□以眞如爲體一切之言凡聖

收盡故皆佛法眞如旣是佛法餘法豈非佛法

耶如一切像以鏡爲體故故一切像皆是鏡像

又所言一切法非定實一切法是全空一切法

論云一切法者皆眞如體故皆佛法卽非者由色

等法卽眞如故卽非色等法眞如常無色等諸相

故是名者卽是眞如法自性矣

一切等者義如上說由色等者謂色等卽空故

非色等□像卽鏡故非像等此約諸法卽眞顯

非法眞如等者謂空中必無色也以彌滿淸淨

中不容他故此約眞中無法解非法也備斯二

義故曰卽非是名下以彼色等雖非質□之一

切乃是卽性之一切今約此義故曰眞如揀異

色等無性故云自性也

三顯眞佛眞法體

須菩提譬如人身長大須菩提言世尊如來說人身

長大則爲非大身是名大身

意以前說佛之與法二皆不無又佛之與法二

皆不異未知何者是佛法眞體而言不無不異

耶故此顯有眞如是眞佛法以彰不無不異之

義也

偈云依彼法身佛故說大身喩身離一切障及遍

一切境功德及大體故卽說大身非身卽是身是

故說大身論云非身者無有誰相故大身者有眞

如體故無著云攝一切衆生大身故於彼身中安

立非自非他故

依彼二句標也離一切障者離煩惱所知二障

遍一切境者如華嚴云法性遍在一切處等功

德卽相大卽大智慧光明遍照法界等大體卽

體大功德所依也故卽等者功德及體皆廣大

故此上解佛大身也非身下兩句論文自釋無

諸相者無有爲相也如前三相異體故有眞如

體者有無爲法也如前離彼是如來攝一切等

者據理融攝也華嚴云一切衆生及國土三世

悉在無有餘故名大身安立等者眞如之理本

非自他非不自他爲破衆生執自他故故言非

自他形對强言故云安立斯則安立眞如假名

名曰大身旣攝一切則無自他也故起信云此

眞如體亦不可立以一切法皆同如故

十四斷無人度生嚴土疑    疏二初障章□疑

論云若無菩薩者諸佛亦不成菩提衆生亦不入

涅槃亦無淸淨佛土何故諸菩薩發心欲令衆生

入涅槃起心修行淸淨佛土

初句指疑起處此同第十二於十一中來但起

則同時斷則次第也諸佛下順他以立理也旣

無菩薩卽無此事然佛不成菩提卽是生不入

涅槃但約凡聖分於因果故下結疑之處則合

而言之何故下結成疑也意云若無菩薩則度

生嚴土之者是何人哉

二依經斷疑三如疏列

斷之文三初遮度生念三初明失念

須菩提菩薩亦如是若作是言我當滅度無量衆生

則不名菩薩

經意可知但亦如是之言是□起疑處之文非

次前文也

偈云不達眞法界起度衆生意及淸淨國土生心

卽是倒

偈文兼釋後段嚴土之義以文意鉤鎖故聯而

引之也初句標次二句釋後一句結意云眞界

平等擬心卽差旣生其心豈非顚倒經中作如

是言卽生心也是意言故

二明無人

何以故須菩提實無有法名爲菩薩

徵意云何故作是念便不名菩薩釋意云但約

無我無人眞如淸淨名爲菩薩非謂別有一法

故下文云若作是念則不名菩薩也

無法名菩薩豈有我度衆生

如文可知

三引前說

是故佛說一切法無我無人無衆生無壽者

意云以是義故佛常宣說一切諸法皆無我人

等相然一切諸法本無我人但違之則是衆生

順之則是菩薩

二遮嚴土念二初明失念

須菩提若菩薩作是言我當莊嚴佛土是不名菩薩

經意準前可知

二釋所以

何以故如來說莊嚴佛土者卽非莊嚴是名莊嚴

徵意同前釋意云如來說莊嚴佛土者非有能

嚴所嚴則嚴與不嚴等無有二是眞嚴也今旣

異此故非菩薩

三釋成菩薩

須菩提若菩薩通達無我法者如來說名眞是菩薩

論云若起度生嚴土之心卽是顚倒非菩薩者起

何等心名爲菩薩故經言通達等無著云謂人無

我法無我

初引論通釋前段以偈文通標在前論文通釋

於後前後相望理則照然起何不約論徵也故

經下引經釋也無著下可知問此與第六皆言

嚴土義何別耶答前則對無取疑有取此則對

無人疑有人然此與第十二皆從十一中起以

彼文云無發菩提心者佛意但是佛於我人之

心不是泯於菩薩空生不達此意將謂我人與

菩薩不異由是空生起疑之處則云若無菩薩

如來斷疑之處則言無人彼此□含未嘗顯說

直至此處方乃決通經文特言通達無我法者

如來說名眞是菩薩

十五斷諸佛不見諸法疑   疏二初隨章□疑

論云前說菩薩不見彼是衆生不見我爲菩薩不

見淸淨佛土若如是則諸佛不見諸法

初三句指疑起處此從十四中來以前云我度

衆生我嚴佛土皆非菩薩斯則不見自他之義

若通而言之亦兼從正答問及第十一疑中來

也若如是下結成疑也以聞不見自他等相便

謂如來都無智眼故成疑也

二依經斷疑二如疏列

斷之文二初約能見五眼明見淨

疏二初引偈彰意

偈云雖不見諸法非無了境眼諸佛五種實以見

彼顚倒

此先述斷疑意也初句縱次句奪第三句明能

見五眼體常故言實也末句明所見諸心體妄

故云顚例然若干種心是智所知境今配爲所

見境者以如來知見無二體故約眼爲見在心

曰知故十八住中合爲一住處也斷疑意云菩

薩但離能所分別故云不見諸佛豈無眞實智

眼然此正斷其疑下但隨文科釋

二分科釋文五如疏列    文五初肉眼

須菩提於意云何如來有肉眼不如是世尊如來有

肉眼

肉團中有淸淨色見障內色名爲肉眼佛具諸根

故有肉眼

肉團等者謂四塵名肉淸淨眼根依肉而住名

爲肉眼如楞嚴云眼如葡萄□耳如新卷葉鼻

如雙垂爪舌如初偃月身如腰鼓□意如幽室

見淸淨眼根依此發也見障內下約所見分齊

以結名也依肉之眼名爲肉眼佛具下或問曰

佛爲至聖何以同凡有肉眼耶故此通之然但

約具諸根處說有肉眼非謂如來是血肉身故

經云捨無常色獲常色等

二天眼

須菩提於意云何如來有天眼不如是世尊如來有

天眼

於肉眼邊引淨天眼見障外色依大般若佛肉眼

能見人中無數世界不唯障內若佛天眼能見諸

天所有細色除見天外見人等事名肉眼矣淨名

云唯佛世尊得眞天眼照見□沙佛土不以二相

肉眼邊等者謂作觀行依肉眼處想外境界觀

想成故見障外事名爲天眼如阿那律等大般

若下剋就佛說前但約名通解故云障外今約

佛位而言故云人中無數等除見天下結成分

齊亦顯二眼體同以佛眼體是一而有五用故

三慧眼

須菩提於意云何如來有慧眼不如是世尊如來有

慧眼

以根本智照眞理故

根本者能生後得故亦名正體智眞智如理智

以能照眞故名慧眼也

四法眼

須菩提於意云何如來有法眼不如是世尊如來有

法眼

後得智說法度人

後得者從根本後方得起故亦名遍知智俗智

如量智由能達俗故名法眼也問據前一二先

淺後▥云何三四先▥後淺答前約眼之次第

此約證之次第以達俗由證眞故說爲後得也

五佛眼

須菩提於意云何如來有佛眼不如是世尊如來有

佛眼

疏二初局釋當文

前四在佛總名佛眼又見佛性圓極名爲佛眼

前四等者佛有此眼故云佛眼以前二眼通凡

夫二乘無法眼菩薩雖具且劣若在於佛四皆

殊勝總名佛眼是則佛眼之外無別四眼也其

猶四河歸海失本名耳四皆勝者謂凡夫肉眼

見障內天眼見障外佛眼見無數世界二乘天

眼唯見一三千界佛天眼見河沙國土二乘慧

眼唯照生空地上菩薩亦皆分證佛之慧眼圓

照三空洞徹眞□菩薩法眼所知未盡地地之

中各有分限佛之法眼所知障盡無法不知無

生不度故四皆勝也又見下以所見是佛性此

眼能見故如涅槃云聲聞定多慧少不見佛性

菩薩慧多定少雖見佛性猶不明了諸佛如來

定慧等故了了見性如觀掌中菴摩勒果斯不

亦圓極之義乎問菩薩聲聞定慧互闕於其佛

性則何以聲聞不見菩薩分見耶答以定慧望

於佛性慧是因定是緣因親緣疏故使然也又

聲聞但有偏空慧無中道慧故云慧少菩薩有

中慧故見佛性也又此五中唯第三持業釋餘

皆依主釋也

二通前總顯二初引無著義總釋

無著云爲令知見淨勝故顯示有五種眼略說有

四種謂色攝第一義諦攝世諦攝一切種一切應

知攝

淨勝者非顚倒故超諸聖故四種者擧所以攝

能明於分齊如以六境攝六識色攝卽肉天二

眼論云色攝有二一法果二修果法卽肉眼以

從過去業法之所感故修卽天眼以是定果修

所得故二眼同見色法色法最□故先明也第

一義卽眞諦境攝慧眼也世諦卽俗諦境攝法

眼也一切種者一切種種差別境也一切攝者

攝佛眼也卽無所不了是一切種智故論云一

切種無功用智名爲佛眼

二約古德偈重結

古德偈云天眼通非□肉眼□非通法眼唯觀俗

慧眼直緣空佛眼如千日照異體還同

如文可知

二約所知諸心明智淨五

此中五段從狹至寬展轉而數謂數沙數河數

界數生數心欲明如來之智微妙能知故約所

知之境廣多以顯經皆可見

初約一箇□河以數沙

須菩提於意云何如□河中所有沙佛說是沙不如

是世尊如來說是沙    二約一河中沙以數河

須菩提於意云何如一□河中所有沙有如是沙等

□河    三約沙河中沙以數界

是諸□河所有沙數佛世界如是寧爲多不甚多世

尊    四約爾所界中所有生

佛告須菩提爾所國土中所有衆生

五約一一衆生所有心三初總明染淨以標悉知

若干重心如來悉知

無著云若干種心者有二種謂染及淨卽共欲心

離欲心等

共欲者染也欲謂五欲卽色等五塵心與欲合

故名爲共又欲謂貪欲是心所攝擧初該後意

兼瞋等心與貪等相應故云共也前約與境相

應此約與煩惱相應皆爲染也離欲者淨也卽

不與六塵境煩惱相應名之爲淨染淨之心各

有無量故云若干也

二會妄歸眞以釋悉知

何以故如來說諸心皆爲非心是名爲心

徵意云以何義故能悉知之釋意云彼等諸心

皆是妄識妄識卽空故云非心以卽空故眞心

不滅故云是名眞心體同故能悉知也

大雲云由一切妄心依眞如體都無其性佛證眞

如故悉知之諸心者標指非心者妄識本空是名

心者眞心不滅若本論釋則與此殊偈云種種顚

倒識以離於實念不住彼實智是故說顚倒

引大雲者釋出能知所以也以諸心是眞心中

所現少分之法今證眞體豈不能知諸心下牒

釋可知與此殊者以雲說兼眞論言唯妄故不

同也論釋爲正若以科疏觀之□以雲釋爲正

也請詳種種顚倒識者釋經中諸心也魏本云

如來說諸心住皆爲非心住是名爲心住論釋

意云諸卽種種住謂顚倒以八識皆能緣境有

取著故或約前六名爲種種緣□顯境相續不

斷故名爲住以離下兩句釋皆爲非心住也離

與不住蓋是一義智與實念亦無別體意明不

住大乘四念處故若住於此卽是實念實智旣

住六塵卽顚倒識也是故說顚倒者釋是名爲

心此但結歸顚倒識也

三推破雜染以釋非心

所以者何須菩提過去心不可得現在心不可得未

來心不可得

徵意云所以說諸心爲顚倒識無體者何謂也

釋意云以於過現未來求不得故

無著云過去已滅故未來未有故現在第一義故

已滅等者釋三世不可得所以也論文淨名華

嚴□同但釋現在有少異耳論云現在虛妄分

別故淨名云現在不住華嚴云現在空寂然文

異而意不異也然此獨於現在之中言第一義

者以無著釋經皆約二諦旣五眼文中不言眼

卽非眼又以見智二種其體不殊故於最後安

立第一義第一義卽是空寂空寂卽是不可得

義意皆同也

十六斷福德例心顚倒疑   疏二初隨章□疑

論云向說心住顚倒皆外可得若如是福德亦是

顚倒何名善法

初二句指疑起處此從十五中來心住者指魏

經如上所引顚倒者指偈文皆不可得者指經

文若如是下結成疑也意云衆生心是顚倒福

德依心而成豈非顚倒顚倒旣同何名善法旣

非善法修福何益耶

二依經斷疑二如疏列

須菩提於意云何若有人滿三千大千世界七寶以

用布施是人以是因緣得福多不如是世尊此人以

是因緣得福甚多

以是離相無倒行施因緣成無漏福離於二障旣

非顚倒故得福多

此釋多所以也以如來擧因緣以問空生牒因

緣以答因緣無性福亦無性乃成無漏是故多

也此文但標下文卽釋

二反釋順釋

須菩提若福德有實如來不說得福德多以福德無

故如來說得福德多

意云若是住相之福我不說多以是無住之福

是故說多也    疏二初引論正釋

偈云佛智慧爲本非顚倒功德論云顯示福非顚

倒佛智爲本故福有者取相也福無者離相也

偈云下標也論云下釋也意云心識住故故成

顚倒顚倒故福皆虛妄佛智無住依之作福卽

非顚倒非顚倒故皆眞實也取相者是有漏福

故不說多離相者是無漏福故說多也

二問答解妨

問福性空故福多者前說妄心性空妄亦應多答

福以佛智爲本順於性空故悟性空福則甚多心

識顚倒違於性空故悟性空則心識都盡

問意可知違順等者謂一法界心本來無住本

來空寂佛智空而無住故言順妄識住而不空

故言違所言不空但妄識不空非眞實不空也

苟忘懷而達之則無所不喩也

十七斷無爲何有相好疑    疏二初隨章□疑

論云若諸佛以無爲得名云何諸佛成就相好而

名爲佛此約法身佛故以爲疑

初句指疑起處此從第三中來云何下結成疑

也此約下出疑所依意云旣言無相法身是佛

何以成就相好亦名爲佛此約法身疑色身也

二依經斷疑二如疏列

斷之文二初由無身故現身

須菩提於意云何佛可以具足色身見不不也世尊

如來不應以具足色身見何以故如來說具足色身

卽非具足色身是名具足色身

問答可知徵意云以何義故不以色身見佛釋

意云以約勝義非世諦故由此不應定以色身

見於佛也

卽隨形好也如鏡中無物方能現物故論云法身

畢竟非色身非諸相然相好二種亦非不佛此二

不離法身故是故此二亦得言無故說非身亦得

言有故說成就

隨形好者八十種也法數如常卽小相也隨其

身形一一皆好故八十好卽色身鏡中下喩明

也故知鏡中有物□不能現物如凡夫雖有法

身不能現相好者蓋緣有物所言物者妄身心

也論云下約性相揀收也畢竟等者約體揀然

相好下隨相收也此二下釋相好爲佛之由如

金畢竟非師子亦非無金以師子不離於金故

是故下約存泯會釋經文言無者約體而說釋

卽非色身言有者隨相而說釋是名色身成就

者魏經卽是今文具足義也

二由無相故現相

須菩提於意云何如來可以具足諸相見不不也世

尊如來不應以具足諸相見何以故如來說諸相具

足卽非具足是名諸相具足

微釋之意如前

卽三十二相也一一如前色身中說

三十二相者法數如常卽大相也一一等者前

從鏡中無物已下義意□同前文已明今不別

釋也

十八斷無身何以說法疑    疏二初隨章□疑

論云若如來色身相好不可得見云何言如來說

法

初二句指疑起處此與前疑同時於第三中起

起則同時斷成先後非從次前文來若言從彼

來者已悟非身之身何疑無說之說思之可見

云何下結成疑也意云聲不自聲依色而發旣

無所依之色何有能依之聲故成疑也

二依經斷疑三如疏列

斷之文三初遮錯解

須菩提汝勿謂如來作是念我當有所說法莫作是

念

谷中無人能作音聲故

此喩明也意云以有外聲遂有響答谷中實無

作響之者說法亦爾法身實無能說之者以機

感故遂見如來有所說法水谷雖應聲而無應

聲之念佛雖說法而無說法之心據此□由無

念故方能說法是故遮云勿謂等也

二釋所以

何以故若人言如來有所說法卽爲謗佛不能解我

所說故

徵意云以何義故令汝不作是念釋意可知

世尊達諸法空畢竟無執今言有說是謗佛執法

也

如文可知

三示正見

須菩提說法者無法可說是名說法

偈云如佛法亦然所說二差別不離於法界說法

無自相大雲云若言無說是眞說法若言有說不

名說法是謗佛故

如佛法亦然者佛旣無身故現身法亦無說故

强說以佛例法故云亦然二差別者論云一者

能詮名句文也二者所詮義也此能所詮若望

於佛俱是所說通名法也不離法界者論云釋

是名說法法相之界故名法界說法無自相者

論云釋無法可說謂相卽性故言說緣生無自

性故又解不離法界下二句俱是釋無法可說

謂此二種不離法界法界之外無別二法自相

可得以此二法自相本空不可得故此卽以下

句釋上句也眞說等者夫爲說法當如法說名

眞說法法離一切名相分別若稱此說是如法

說故下文云云何爲人演說不取於相如如不

動然第三第五第七及此四處皆明無說者意

各不同以第三疑化身有說第五疑證智可說

第七明佛無異說此文疑無身何說以此爲異

也然諸疏於十八九之間約魏本經文皆出一

疑龍外皆云何人能信疑雲云能信▥法疑今

秦經旣無其文疏亦不□而解今見近本秦文

皆有此段乃於□中略要□釋名爲所說旣▥

無信疑論云若言諸佛說法者是無所說無說

不離法身法身無相有何等人能信如是甚▥

法界斷之經云

爾時慧命須菩提白佛言世尊頗有衆生於未來世

聞說是法生信心不

此疑甚▥無信以問也解空第一智慧圓通以

慧爲命故稱慧命生信心者生大乘正信心也

不信一切法方爲正信此信與聖性相應故起

信云如是信心成就得發心者入正定聚畢竟

不退名住如來種中正因相應次揀聖性有人

以酬

佛言須菩提彼非衆生非不衆生

須菩提下合云實有衆生能信此法彼能信者

非是凡夫衆生非不是聖性衆生也論云非衆

生者非凡夫體故非不衆生者以有聖體故非

不是聖體衆生偈云非衆生衆生非聖非不聖

此中聖體者佛之知見也以是信之根本故次

徵是非生信以釋

何以故須菩提衆生衆生者如來說非衆生是名衆

生

徵者以何義故說非衆生又名衆生耶衆生衆

生者此牒也於非衆生中說爲衆生者如來說

非衆生是名衆生非衆生者非愚小異生也是

名衆生者結成能信之人有聖體也偈云所說

說者▥非無能信者此上經文魏譯則有秦本

則無旣二論皆釋此文後人添入亦無所失沖

有冥報之緣宜亦可信也

十九斷無法如何修證疑    疏二初隨章□疑

論云如來不得一法云何離上上證轉轉得阿□

菩提爲斷此疑示現非證法名爲阿□菩提

初句指疑起處此從第三第十二第十三中來

以彼文中皆言無法得菩提故云何下結成疑

也離上上者如初地□於地前名上未離二地

之上乃至等覺亦未免於妙覺之上唯佛極證

更無上位之上故云離上上是則凡夫離下下

諸佛離上上餘之中流不離上下轉轉等者謂

轉捨二障轉得二果轉捨轉得故云轉轉意云

旣若轉得菩提云何不得一法故成疑也爲斷

下預指斷疑之意也指示顯現故云示現

二依經斷疑三如疏列

斷之文三初以無法爲正覺

須菩提白佛言世尊佛得阿□多羅三□三菩提爲

無所得耶佛言如是如是須菩提我於阿□多羅行

□三菩提乃至無有少法可得是名阿□多羅三□

三菩提

偈云彼處無少法知菩提無上論云彼菩提處無

有一法可證名爲阿□菩提

彼處等者此明無有一法可名爲上如須彌至

大微塵至小盡未免於上以皆有故如虛空無

故得名無上也菩提處者菩提卽所證處也無

一法等者但妄盡覺滿名曰菩提離此寧有菩

提可得

二以平等爲正覺

復次須菩提是法平等無有高下是名阿□多羅三

□三菩提

偈云法界不增減論云是法平等是故名無上以

更無上上故

不增減者卽釋經中無有高下謂在聖不增故

無高居凡不減故無下斯則平等之義也平等

名無上者夫上以待下得名下旣不立上豈存

耶更無下轉釋無上義然此問答之中有三種

無上義初問中言無上頭之上約修證說次則

無法爲上故名無上約空寂說後則無對下之

上故名無上約凡聖同體說後二是答中意也

三以正助修正覺

以無我無人無衆生無壽者修一切善法則得阿□

多羅三□三菩提須菩提所言善法者如來說卽非

善法是名善法

意云然雖無法然雖平等非謂不修得成正覺

應以無我等心修諸善法然後得成然此善法

約勝義則無約世諦則有天親異此許之

無我等是了因卽正道也修一切善法是緣因卽

助道也卽得阿□菩提是正覺也所言善法者標

指也卽非等者論云彼法無有漏法故名非善法

以有無漏法故名爲善法

了因者了有二義一了斷義以般若能了煩惱

空故二顯了義能顯法身故今無我等卽是此

義亦名正因正由此慧除妄得法身故今云正

道道卽因義緣因者卽施戒等五與彼般若爲

資緣故助卽資也資彼正因之力斷煩惱成菩

提也猶燈能破闇顯空必藉心油爲助緣也是

正覺者以梵語三菩提此云正覺卽所證之果

無漏善者問有漏之中亦有善法何故偏局無

漏耶答以無我等相所修故唯無漏也又以有

漏之善非菩提因今爲菩提故須無漏問上三

段中前二無得後一有證義旣矛盾云何兩存

答所言修者但是斷除我法顯自眞理竟無一

法可得由此二義宛相符順問第三第十二第

十三兼此一段前後四處皆說不得菩提如何

辨異耶答前後文雖相似義意不同以第三疑

釋迦得果第十二疑善慧成因十三疑無法無

佛十九疑有修有證□義□然請無相濫

二十斷所說無記非因疑    疏二初隨章□疑

論云若修一切善法得阿□菩提者則所說法不

能得菩提以是無記法故

初二句指疑起處此從十九中來則所說下形

對前之數段結成疑也意云旣言修一切善法

得菩提云何前來頻言持說得菩提耶以是下

成立持說不得菩提之理以名句文三無記性

攝無記性法中無因果故豈感菩提耶

二依經斷疑

斷者

須菩提若三千大千世界中所有諸須彌山王如是

等七寶聚有人持用布施若人以此般若波羅蜜經

乃至四句偈等受持讀誦爲他人說於前福德百分

不及一百千萬億分乃至算數譬喩所不能及

經之比校如文可知

偈云雖言無記法而說是彼因是故一法寶勝無

量珍寶論云以離所說法不能得大菩提故此法

能爲菩提因又言汝法是無記而我法是記是故

勝捨無量七寶

雖言等者許爲無記也而說等者不許非因也

是故下出經意能爲佛因故勝寶施論云下轉

釋爲因之由以經詮眞理因之悟解依解起行

方得菩提若無敎門安知所入故法華云以佛

敎門出三界苦又言下論之別意汝法無記謂

小乘薩婆多宗說聲通善惡名句文身唯無記

性我法是記者謂大乘宗地上菩薩於後得智

中所變名等唯是善性非無記性是故等者意

云只就無記尙得爲因況是無漏善性所攝而

不得菩提耶問此與第九疑何別答彼約有爲

無體難此約無記非因難又彼唯據持說難此

則兼對善法難□然不同也

二十一斷平等云何度生疑

疏二初隨章□疑

論云若法平等無高下者云何如來度衆生

初句指疑起處此從十九中來云何下結成疑

也旣度衆生卽有高下高下卽不平等故成疑

也    二依經斷疑四如疏列

斷之文四初遮其錯解

須菩提於意云何汝等勿謂如來作是念我當度衆

生須菩提莫作是念

文中初正遮二再誡可知

二示其正見

何以故實無有衆生如來度者

徵意云以何義故令不作是念釋意云以實無

衆生爲如來所度故

偈云平等眞法界佛不度衆生以名共彼陰不離

於法界論云衆生假名與五陰共不離法界

偈中前兩句立其義宗後兩句釋其所以論云

下轉釋後二句也假名者但有衆生之名而無

衆生之體故云假也與五陰共者謂於五蘊和

合之處說言衆生不卽不離故云共也不離法

界者佛是極證之人已全是法界衆生雖未能

證緣生無體亦同法界豈將法界度於法界是

故偈云平等等也

三反釋所以

若有衆生如來度者如來則有我人衆生壽者

經文反顯若順言之應云以佛無我人等相故

不見有衆生爲所度也

論云若如來有如是心五陰中有衆生可度者此

是取相過無著云如來如爾炎而知是故若有衆

生想則爲有我取

取相過等者以無謂有故不如法界故不了緣

生故便成有念故爾炎梵語此有兩義一謂智

母已如前說二謂境界然是定中境界今取此

義意云佛智稱境而知眞如是有作有知衆生

是無作無知也若作智母釋者卽根本智證平

等理無有分別今觀衆生亦復如是也

四展轉拂跡

須菩提如來說有我者則非有我而凡夫之人以爲

有我須菩提凡夫者如來說則非凡夫

意云佛雖說我元來無我執有我者蓋是凡夫

雖言凡夫亦無凡夫如夢人見虎虎與夢人皆

不可得法中亦爾以凡夫執我故云非我恐執

凡夫故云非凡夫□□除遣執情故云展轉拂

跡然前正答問中及第十一十四兼此一段前

後四處皆說度生無度雖文同而意異謂最初

令離我度生十一疑能度者是我十四疑無我

而誰度二十一疑眞界平等不合度生故同異

昭然也

二十二斷以相比知眞佛疑

疏二初隨章□疑

論云雖相成就不可得見如來而以見相成就比

智則知如來法身

此從十七中來雖相等者以前文云卽非具足

色身卽非諸相具足具足卽成就義秦魏經異

也而以等者以前文云是名具足色身是名諸

相具足彼中意者法身畢竟非相好相好亦非

不佛由無相故現相不離法身所以疑云旣無

相故方能現相則但見於相便知無相也如遠

見煙定知有火以離於火必無煙故

二依經斷疑五如疏列

斷之文五初問以相表佛

須菩提於意云何可以三十二相觀如來不

意云可以相比觀無相法身如來不

二答因苗識根

須菩提言如是如是以三十二相觀如來

意云實可以相比觀法身如來

大雲云前悟色身今迷法身意謂法身旣流出相

身卽由此相知佛證得無相法身

悟色身者知應化非眞義也迷法身者不知法

身畢竟非色相義意謂下出答意也意云但見

法身之相好則知相好之法身如見草木之苗

必知其根由是科文約喩而立

二難凡聖不分

佛言須菩提若以三十二相觀如來者轉輪聖王則

是如來

意云輪王亦有此相應是如來

偈云非是色身相可比知如來諸佛唯法身轉輪

王非佛

偈云等者意云但約本望末則定若約末望本

則不定且如輪王與佛色相雖同相之所依二

各有異佛相卽法身所現王相依業因而生凡

聖雲泥復何準的況依法身有自他受用復有

大小隨類化等各各不同如苗與根事亦不定

初栽之樹則有苗無根所接之樹則根苗各異

故也

四悟佛非相見

須菩提白佛言世尊如我解佛所說義不應以三十

二相觀如來

意云緣聞依眞現假假不離眞及乎約假求眞

眞不由假實德不在相令色垂矣仁以貌取者

失之子羽而今以後焉敢不識

五印見聞不及

爾時世尊而說偈言若以色見我以音聲求我是人

行邪道不能見如來

經文可見然恐空生更約說法比知如來故言

音聲求之不得此疑卽從第十八中來今預遮

防故無後說

魏加後偈云彼如來妙體卽法身諸佛法身不可

見彼識不能知偈云唯見色聞聲是人不知佛以

眞如法身非是識竟故無著云以彼法眞如相故

非如言說而知唯自證知故

魏偈者明見聞不及之由也秦經則但明見聞

不及偈云等者彌勒偈也於中半釋秦偈半釋

魏偈意云見聞是識但能緣於色身佛非色身

故不可知彼法者法身也眞如相者卽離一切

相是眞如相非如言說知者以眞如法離言說

故但是眞智之境唯證相應故云自證然第一

第七第十七及此一段皆云不以相見如來者

義意皆別初以對果疑因次明感果離相次說

依眞現假後明約假求眞故不同也

金剛般若經疏論纂要刊定記會編卷第九   終

金剛般若經疏論纂要刊定記會編卷第十

秦三藏法師鳩摩羅什譯經

唐  圭山大師宗密  述疏

宋  長水沙門子璿  錄記

淸荊溪後學沙門行策會編

二十三斷佛果非關福相疑

疏二初隨章□疑

由前相比法身是失又聞以色見聲求是邪遂作

念云佛果一向無相無爲若爾則修福德之因但

成相果相果旣非佛果佛果則不以具相而得故

佛果畢竟不關福相故論云有人起如是心若不

依福德得大菩提如是諸菩薩則失福德及失果

報

初二句指疑起處此從二十二中來遂作下作

一向離相解便是指起疑之宗也若爾下結成

疑也意云福但成相果相旣非佛修福何益故

佛果下結成疑名也論云下引證失福者非菩

提因故失果者非菩提果故

二依經斷疑四如疏列

斷之文四初遮毁相之念

須菩提汝若作是念如來不以具足相故得阿□多

羅三□三菩提須菩提莫作是念如來不以具足相

故得阿□多羅三□三菩提

意云汝若謂如來不以具足相故得菩提莫作

是念文勢似重意實不重但前□後遮也

華嚴經云色身非是佛音聲亦復然亦不離色聲

見佛神通力肇云不偏在色聲故言非非不身相

故復言是大雲云若言如來不以相具斷滅見矣

華嚴偈中前半屬前文後半屬此段以文意鉤

鎖故就一處而引旣言不離色聲豈合一向毁

相毁相非理故此遮之肇云下亦前後相半耳

不偏等者相不定故如輪王非佛非不等者應

機卽現不離法身故如釋迦是佛斷滅見者義

在次文

二出毁相之過

須菩提汝若作是念發阿□多羅三□三菩提心者

說諸法斷滅莫作是念

毁相則墮斷滅斷滅是損減之過斷見邊見之過

損減等者謂執有是增益過執無是損減過今

旣一向離相正當此句斯則於果損福德莊嚴

於因損五度之行壞俗諦也斷見者中論云定

有則著常定無則著斷今旣一向作無相解正

當斷見邊見者空有斷常皆是著邊邪之見□

非正見故云過也

三明福相不失

何以故發阿□多羅三□三菩提心者於法不說斷

滅相

徵意云以何義故令不作此念釋意云但發菩

提心者皆不作此念故知作此念者豈非過與

無著云於法不說斷滅者謂如所住法而通達不

斷一切生死影像法於涅槃自在行利益衆生事

此中爲遮一向寂靜故顯示不住涅槃偈云不失

功德因及彼勝果報論云雖不依福德得眞菩提

而不失福德及彼果報以能成就智慧莊嚴功德

莊嚴

如所住法者所住之法卽大菩提心菩提心者

卽悲智願也一切菩薩皆安住此心行菩薩行

有大智故不住生死有大悲故不住涅槃今令

離於斷常二見卽是不住生死涅槃故云如所

住法卽七最勝中依止最勝不斷等者意云生

死本空猶如影像影像不有復何斷焉今言不

斷者非謂固留但了性不有了相不無隨順俗

諦故云不斷此卽通達之義於涅槃等者若被

寂所縛卽不自在今寂而常用用而常寂是自

在義此中下顯偏說之意然據不斷生死利益

衆生但成大悲不住涅槃如其具論亦須不住

生死方成如所住法一向下卽出偏說之意遮

寂者卽二乘人灰身滅智撥喪無餘被涅槃所

拘是不自在今以不具相發心正墮於疑爲對

治故偏示一門下文菩薩不受福德卽不住生

死義則圓矣偈云下引證論云下釋偈雖不依

下縱也法身眞佛是眞菩提正由智了爲因故

不依彼而不失下奪也福德是因卽五度果報

是果卽三十二相相非不佛故言不失旣不失

果卽不失因以能下明不失之由謂眞菩提必

須具足二莊嚴故智慧卽眞身福德卽應身故

論云法身者智相身福相者異相身以諸如來

皆合具此二種相故故法華云如其所得法定

慧力莊嚴以此度衆生自證無上道

四明不失所以二初明得忍故不失

須菩提若菩薩以滿□河沙等世界七寶持用布施

若復有人知一切法無我得成於忍此菩薩勝前菩

薩所得功德

意云菩薩於無我心中所修福德勝彼有我心

中所修福德以莊嚴法身究竟不失故

論云有人起如是心諸菩薩得出世智失彼福德

及以果報爲遮此故偈云得勝忍不失以得無垢

果無我者二種無我也

有人等者先□所遣之念念云若出世無分別

智正是佛因卽所修福德盡皆失也何以故福

非因故爲遮此故者引起能遣之文得勝忍不

失者正明不失義謂若心住相修諸福德墮於

有漏此福則失若心離相修諸福德成於無漏

此福不失也以得下出不失之由斯則以果驗

因成不失義無垢卽淸淨無漏是佛身矣二無

我者人法也得此二空之智名之爲忍

二明不受故不失二初正明

何以故須菩提以諸菩薩不受福德故

徵意云以何義故言無我所修之福爲勝耶釋

意云□由菩薩不受福故

論云彼福德得有漏果報故可訶也無著云此顯

示不著生死故若住生死卽受福德

可訶等者明不受之由亦是以果驗因成不受

義意云果若有漏則知受福是可訶責果旣無

漏則知不受云何可訶無著下顯對前文不住

涅槃前後相望共成悲智之義耳若住下反明

二徵釋

須菩提白佛言世尊云何菩薩不受福德須菩提菩

薩所作福德不應貪著是故說不受福德

意云菩薩作福若生貪著則成有漏因旣有漏

果亦有漏得三十二相但同輪王不名爲佛此

則因果俱失成其所疑今旣作福不生貪著則

因成無漏因旣無漏果亦復然所得三十二相

莊嚴法身名之爲佛云何疑其失因及果

二十四斷化身出現受福疑

疏二初隨章□疑

論云若諸菩薩不受福德云何諸菩薩福德衆生

受用

初句指疑起處卽從次前文來論中卽云若菩

薩不受彼果報等云何下結成疑也衆生受用

者據佛壽量合滿百年至八十便入涅槃意留

二十年福與後代弟子受用又於佛供養承事

能令衆生獲福無量斯亦佛福衆生受用也問

前云菩薩不受今何難佛受用又前言受是取

義今疑受是用義文義旣異何以成疑答此皆

以果驗因也因中若不受取果中焉合受用果

中尙自受用因中豈無受取耶

二依經斷疑二如疏列

斷之文二初斥錯解

須菩提若有人言如來若來若去若坐若臥是人不

解我所說義

意云若人言如來出現來入滅去住世間皆不

解我所說義

偈云是福德應報爲化諸衆生自然如是業諸佛

現十方

是福等者是彼無漏福德之應報卽無垢果也

果中無有色相故論云佛果無有色相迭相見

故又論云佛果無別色聲唯如如及如如智獨

存故無來去等爲化下或問曰旣佛果無別色

聲來去等何以出現受福爲衆生受用耶故此

釋之意說衆生根熟熟能感緣以佛無緣大悲

無量劫來利他善根熏淨法界以成善習有感

卽應任運無心如一月不下降百水不上升慈

善根力法爾如是正是斷疑之意若果中有心

受用則因中亦有心受取果中旣是自然因中

足明無著也

二示正見

何以故如來者無所從來亦無所去故名如來

徵意云以何義故名爲如來旣名爲來亦表其

去何言錯解釋意云以眞佛本來無來去故

偈云去來化身佛如來常不動大雲云衆生心水

若淸淨則見佛來來無所從濁則見雙林示滅則

云佛去去無可至肇云解極會如體無方所緣至

物現來無所從感畢爲隱亦何所去

偈云等者標眞化異也如來卽是法身本來不

動猶若虛空故不同化身隨機來去此非異而

異也大雲下釋此約機心染淨遂見佛有來去

名爲化身來無所從去無所至卽是不動名爲

法身斯則機見有佛來去佛實不動云云自彼

於我何爲此中略擧水喩衆生心則知月喩法

身影喩化體淸濁喩染淨也水淸月現月亦不

來水濁月隱亦非月去但是水有淸濁非謂月

有升沈法中亦爾心淨見佛非是佛來心垢不

見亦非佛去但是衆生垢淨非謂諸佛隱顯解

極等者謂解極則心絶心絶則會如如體本周

故無方所此明卽應之眞緣至下明卽眞之應

也意同大雲隱顯斷疑意者諸佛本無來去衆

生妄見去來尙無出現之佛寧有受福之事耶

二十五斷法身化身一異疑

疏二初隨章□疑

據前不可以化相比知法身法身無去來坐臥卽

似眞化異據遮斷滅之念又顯不失福相卽似眞

化一故成疑也此約微塵世界委釋非一非異義

以斷此疑

論文於此不別□疑而義意合有也據前等者

指疑起處此從三處來不可以化下第二十二

也濫於輪王故法身無去下二十四也斥爲錯

解故據遮下二十三也不失等者彌勒頌云得

勝忍不失一異相反難爲存去故成疑也此約

下懸指斷疑之意彼約一異雙存而難此據一

異俱非而通也    二依經斷疑二如疏列

文二初約塵界破一異五初細末方便破□色

須菩提若善母子善女人以三千大千世界碎爲微

塵於意云何是微塵衆寧爲多不甚世尊

問答如文可知    疏三初引天親明斷疑

偈云於是法界處非一亦非異論云彼諸佛如來

於眞如法界中非一處住亦非異處住爲示此義

故說世界碎爲微塵故偈云世界作微塵此喩示

彼義

偈云下標也論云下釋也一眞法界數量消滅

非一異故諸佛證此亦非一異而言處住者以

非此二義可住著故爲示下正顯住意意以界

喩眞身塵喩化身也塵因界碎故非異喩從眞

起應也塵細界□故非一喩眞實應假也故偈

云下引證可知    二引無著破執法

無著云爲破名色身故說界塵等於中細末方便

及無所見方便塵甚多者是細末方便

此別是一義非斷疑也名身卽受等四蘊色身

卽地等四大於中下以細末破色身以無所見

破名身無所見卽不念也此段說塵甚多正是

初方便也    三引大雲示破相

大雲云卽是析塵至於細末以此方便破□色矣

此言微塵依大乘宗於一搏色假想分析至極略

色爲塵非小乘宗實塵矣

卽是等者明方便之相以能破是細末所破是

□色能所合之故成科名此言下揀異大小大

乘用觀假想分別起其慧數破析彼色一一分

析至於極微二乘天眼所不能見此則細末之

極不可破析名極略色非小乘等者以彼宗迷

唯識理不達諸法卽空計此微塵以爲實有故

說積諸微塵以成世界故俱舍論云極微微金

水□羊牛隙塵蚤蝨麥指節彼後增七倍等今

此揀去故云非實塵也

二不念方便破微塵

何以故若是微塵衆實有者佛則不說是微塵衆所

以者何佛說微塵衆則非微塵衆是名微塵衆

徵意云以何義故說微塵耶釋意云以無實體

故又徵意云所以說微塵空又說微塵者何謂

也釋意云佛所說者非實微塵是空微塵也

疏二初約斷疑釋

論云塵碎爲末故非一處塵衆聚故故非異處如

是佛住法界中非一處住非異處住

塵碎等者喩說塵是碎世界爲末也故界□而

塵細是非一也塵衆聚者世界是衆塵成故塵

界非異也如是下法合謂應現十方故非一同

依一體故非異又依法起化故非一離法無化

故非異    二約破法釋

又若塵衆實有者世間凡夫悉亦自知何須佛說

只爲不知體不成就故佛說矣故無著云世尊說

非者以此聚體不成就故若異此者佛雖不說亦

自知是聚

亦是約喩法說者若化是實亦不用佛說只爲

是虛餘人不知故佛說矣無著下引證同此

三不念方便破世界

世尊如來所說三千大千世界則非世界是名世界

意云非唯所起微塵是空微塵抑亦能起世界

亦是空世界

本論破世界不實之義可知無著云此破名身世

界者衆生世界

本論等者如次文所說衆生世界者有情世間

也以心法無質不可分析故但以不念方便破

之念之則有不念則無故起信云心生則法生

心滅則法滅等也

四俱約塵界破和合

何以故若世界實有者則是一合相如來說一合相

則非一合相是名一合相

徵意云以何義故說世界卽釋意云世界若實

則是一合佛說一合者非實有之一合是空無

之一合    疏二初引天親解

論云若實有一世界如來則不說三千界大雲云

若實有一世界冥然是一一和合矣是則不合有

多差別今旣佛說三千明非冥然一矣故約三千

破一界也

初引論標大雲下釋冥合也冥然合爲一也一

卽和合故云一合矣三千破一者旣言三千則

非一義此乃通明五蘊無一合義也

二引無著解

無著云爲□說若世界若微塵界故有二種搏取

謂一搏取及差別搏取大雲云此明塵衆及衆生

類俱名世界一合相者卽是搏取搏取爲一故云

和合故此一合有二搏取一者一搏取卽是世界

和合爲一二差別搏取卽是微塵有衆多極微名

爲差別非一合者第一義中二界無實故

□說等者情器雙明也故有下且標二搏取大

雲下顯明情器俱名世界謂塵衆則器世界衆

生則有情世界搏取爲一等者謂情器不分爲

一世界也此一合有二搏取於五蘊中分色心

故本以合二爲一今則開一成二然和合搏取

蓋是一義但秦魏譯異耳一搏取者是名身衆

生世界義不可分但有一義故差別搏取者是

器世界聚多微塵成一世界故故無著論云衆

生世界有者此爲一搏取微塵有者此爲差別

搏取二界無實等者故心經云是故空中無色

無受想行識無眼耳鼻舌身意無色聲香味觸

法等經是名一合相者約俗諦說有明在次文

五佛印無中妄執有

須菩提一合相者則是不可說但凡夫之人貪著其

事

意云此一合相無體可說但爲凡夫妄生貪著

論云以彼聚集無物可取虛妄分別故云妄取若

有實者卽是正見無著云世諦說搏取第一義不

可說彼小兒凡夫如言說取大雲云執見五蘊取

其和合是貪著事迷於事法起煩惱矣

以彼等者釋經中不可說也五蘊和合無實體

故斯則界歸於塵則無界可取塵歸唯識則無

塵可取四蘊離念則無心可取也衆生取著皆

由虛妄分別故起信云一切境界唯依妄念而

有差別此明經中但凡夫已下文若有下反顯

也以世界體若是實明不名虛妄分別合是正

見世諦說者卽前是名也同論云以彼聚集第

一義不可說卽前卽非也同前無物可取小兒

等者世諦雖說但是假有凡夫不敏執之爲實

猶彼小兒如言執物見五蘊者不了法空是法

執也取和合者不達衆法卽我執也二執不亡

故名貪著其事也迷於事法所知障也煩惱可

知是依二執起於二障也

約止觀破我法

破我法者前破我法所緣之境令知不實今破

能緣我法見心見心乃是所起分別今卽破之

令亡分別入聖道也故偈云非無二得道遠離

於我法

初除我執二初斥錯解

須菩提若人言佛說我見人見衆生見壽者見須菩

提於意云何是人解我所說義不不也世尊是人不

解如來所說義

問答□可知但不解必錯解也

二遣言執

何以故世尊說我見人見衆生見壽者見卽非我見

人見衆生見壽者見是名我見人見衆生見壽者見

徵意云以何義故說爲不解釋意云佛說我人

等見非實我人等見是假名我人等見衆生不

解謂之爲實所以前科判云錯矣

論云我見虛妄分別佛說卽是不見無著云此顯

示如所不分別云何顯示如外道說我如來說爲

我見故安置人無我又爲說有此我見故安置法

無我如是觀察菩薩入相應三昧時不復分別卽

此觀察爲入方便

虛妄等者見有我故名爲我見體實無故乃云

虛妄虛妄無實元是不見如繩處見陀豈是實

見如所下兩意一以眞如爲所如彼眞如不分

別故二以我法爲所我法本無如所知故云何

下徵如外道下釋人無我等者一法界中無我

無無我今對有我說於無我權說假言故云安

置法無我等者以見是心心所法執有此見名

爲法執心法不實故言安置此文破法我者是

連帶引之非謂正意也相應等者入地證如也

不分別者離分別障也卽此等者若存我法卽

分別無窮但了二空則自無分別卽此二空觀

爲入理之方便也

二除法執二初除分別

須菩提發阿□多羅三□三菩提心者於一切法應

如是知如是見如是信解不生法相

意云發菩提心者於一切法應如是知見信解

不生法相

疏二初明無分別所依二初總徵三法

無著云此顯示何人無分別於何法不分別何方

便不分別

顯示下節節以疏徵起以經答之何人等者卽

經中發菩提心者於何法者卽經中一切法何

方便者卽經中應如是知見信解也

二別釋第三二初總標

此顯示增上心增上智故於無分別中知見勝解

故云增上知見勝解者定慧之後位也

二別釋二初總彰三義

於中若智依止奢摩他故知依止毗□舍那故見

此二依止三摩提故勝解

於中者於彼三事之中也若智等者明此三種

體卽是智但依止方便不同故立三名也奢摩

他此云止止卽是定智依此定倂息萬緣唯心

獨存故云知也毗□舍那此云觀觀卽是慧依

此慧故觀察一切委細推求歷歷分明故名爲

見此二者知見也三摩提此云等持但以定慧

等處名三摩提依此義故名爲勝解言依止者

名依義立也    二轉釋後義

以三摩提自在故解內攀緣影像彼名勝解

自在者定慧無□故內緣等者旣未證眞但緣

影像以眞如法離心緣故今旣變影緣如但名

勝解從此能引根本正智無分別中爲近方便

故    二正顯無分別理

云何無分別此正顯無分別大雲云前之方便是

加行智今不分別是根本智卽親證眞如離能所

取名不分別

云何等者卽論釋經中不生法相也初句徵起

次句正顯大雲下約位釋論前方便等者卽知

見勝解此當地前四加行位今不分別者卽不

生法相通在十地及佛地也雖滿分不同皆用

根本無分別智親證諦理也如唯識見道頌云

若時於所緣智都無所得爾時住唯識離二取

相故

二顯本寂

須采菩提所言法相者如來說卽非法相是名法相

意云所言法相非實有之法相是本無之法相

無著云此顯示法相中不共義及相應義如前已

說

不共者非法相也勝義諦中不容他故離性離

相非和合故相應者是名法相也性起爲相不

離性故如前金中無器不離金也

二十六斷化身說法無福疑

論文於此不言斷別疑故雲外二疏皆攝入前

段合疏詳文合有是故開之

疏二初隨章□疑

因聞眞化非一非異意云若就非一化唯虛假若

就非異又唯冥合歸一法身卽化身終無自體若

爾卽所說法受持演說無福

初句指疑起處此從二十五中來意云下立理

卽化身下指無化體若爾下結成疑也意云能

說之佛旣虛所說之敎豈實持說不實之敎寧

有福耶    二依經斷疑二如疏列

斷之文二初明說法功德

須菩提若有人以滿無量阿僧祇世界七寶持用布

施若有善男子善女人發菩薩心者持於此經乃至

四句偈等受持讀誦爲人演說其福勝彼

經之校量可解阿僧祇此云無數發菩薩心者

揀餘人

偈云化身示現福非無無盡福論云雖諸佛自然

化身作業而彼諸佛化身說法有無量無盡無漏

功德

偈云下標論云下釋先牒疑縱之而彼下據理

奪之無量下揀有量等斯則三重顯於持說之

勝也

二明說法不染

云何爲人演說不取於相如如不動

徵意云云何演說便獲如是功德釋文可見前

云發菩薩心者意在於此若非菩薩焉能如是

疏二初引無著解二初申經意

無著云爲說法不染故以有如是大利益故決定

演說如是演說卽無所染

旣說法之心如彼眞如無有分別不取能所說

相所獲功德利益至矣故決定說也無所染者

卽無分別不取不動也此則正是斷疑之意謂

佛所有說皆如眞實傳授之人要皆如是旣如

其法福乃無邊何疑持說無功德耶又如偈云

諸佛說法時不言是化身以不如是說是故彼

說正意云若言是化則人無敬心所說之法寧

肯信受由不說故人皆宗奉所說之敎咸悉受

持無漏之福自然無量等    二銷經文

云何演說等者顯示不可言說故若異此者則爲

染說以顚倒義故又說時不求信敬等亦爲無染

說法

不可等者此明離於說相非全不說前云無法

可說淨名無說無示是名說法故魏經云如不

演說若異下反明以取相故有分別故不如如

故旣不如如卽成顚倒又說時下約事明無染

前約不稱理今約不稱事夫說法者本爲利生

今爲名利豈非染說    二引大雲解

大雲云若能不以生滅心行說實相法則如彼眞

如故曰如如又心如境如故曰如如不動者則無

染義

生滅心行卽有所得分別取相今旣不以卽與

如合故曰如如上如卽似義下如卽眞如似於

眞如故曰如如心境如者卽爾皆眞如無似義

也則無染者謂擬心卽差便名爲染故論云動

卽有苦果不離因此則微細念慮盡名爲染不

必貪欲也

二十七斷入寂如何說法疑

疏二初隨章□疑

論云若諸佛如來常爲衆生說法云何言如來入

涅槃

初二句指疑起處此從二十六中來以化身如

來常說法故前雖無文而有此意云何下結成

疑也涅槃卽是不動無爲義如前文云若人言

如來若來去坐臥卽不解所說義如來者無所

從來亦無所去故名如來斯則佛入涅槃也意

云涅槃寂靜說法喧動動寂相乖云何兩存

二依經斷疑

何以故一切有爲法如夢幻泡影如露亦如電應作

如是觀

徵意云以何義故佛常說而不□涅槃如論所

□釋意云由佛有妙智觀諸法空如夢幻等雖

現說法似有爲相而常住涅槃無作之理復何

疑哉若於論外不作斷疑釋者此文但責說法

不染徵意云以何義故說法之時不取於相□

合眞如不動不染耶釋意云但觀諸有爲相猶

如夢幻等自然於說不取不著契合眞如無有

動搖分別等也    疏二初開章指文

釋此文爲三初約兩論釋魏本中九喩魏本云一

切有爲法如星□燈幻露泡夢電雲應作如是觀

魏本等者以彼此二經皆說譬喩就中彼廣此

略今則標廣以釋也

二隨章辨釋三初約兩論釋九喩二如疏列

於中文二初約本論斷疑偈云非有爲非離諸如

來涅槃九種有爲法妙智正觀故論云諸佛得涅

槃化身說法故非有爲非離有爲何故示現世間

而不住有爲由妙智正觀有爲如九喩虛假故

偈云下標論云下釋初釋前二句眞化不一故

非有爲眞化不異故不離有爲言諸佛者揀小

乘涅槃一向寂滅如來涅槃悲智兼運名無住

處何故下□前徵起釋後二句徵意可知由妙

智等者妙智揀二乘□智正觀揀凡夫倒見旣

以妙智正觀有爲諸法如夢幻等故涉有而不

住有觀空而不住空用而常寂寂而常用故終

日說法終日涅槃如華嚴疏云寂寥於萬化之

域動用於一虛之中也故知若不涉有豈名大

乘涅槃若不證如何名無染說法言雖似反意

乃相符善現約極違以申疑如來據極順以通

釋理實▥妙光□末篇

二兼無著釋相    文二初據論分文

無著云此偈顯示四有爲相文四

此偈者魏經文也四有爲者卽下自性等四

二隨文正釋四如疏列

一自性相    文二初釋章意

此見相二用識爲體生死根本故

此見等者謂見相二分以自證分爲體然此三

法是生死之自性一切生死從此而生故名此

三爲根本矣此通八識也

二別解文三如疏列

文三一星喩見無著云無智闇中有彼光故有智

明中無彼光故

此中見分者雲云第六識也計度分別緣共相

境世間諸智盡在其中故以星光況於此識此

約執計强盛故獨指第六非不通八也無智等

者此中法喩相兼文猶闕略若具配屬卽法喩

四對謂以日喩智以星喩識以明喩悟以闇喩

迷且如喩中意云無日闇中有星光故有日明

中無星光故法中無智迷中有識用故有智悟

中無分別故其猶昏夜日光□然唯星獨存略

辨南北□日□現星光自沈法中亦爾生死迷

中本智未顯意識分別似有鑒覺若智顯彰光

明遍照分別念慮泯然無餘無彼光者此約分

喩喩中但無星光而不無星體法中融同一智

無別識心故

二□喩相論云如目有□則見毛輪等色觀有爲

法亦爾以顚倒見故無著云人法我見如□以取

無義故

如目等者意云□若在眼則見毛輪執若在意

見實我法若正配法喩卽□喩第七識毛輪等

喩所見分今標□喩所見分者此有三意一密

配第七識謂若但取毛輪則唯喩所見第七意

識無因可收故此密配無所遺也二交互影略

以喩上擧能法中言所自然影略統收所餘三

顯示毛月無有體性意雖在所今□擧能以顯

所從能生足知無體也以顚倒見者出無體所

以於無見有故云顚倒取無義者情有理無故

三燈喩識燈約膏油相續不絶識依貪愛生死無

休

燈喩識者理則雖通義當前五以六七八識各

有配故燈約等者以膏油喩貪愛以燈喩識若

無膏油則燈光不起若無貪愛則識念不生故

論云依止貪愛法住然此上三喩皆是能熏染

□根本故通名自性相其所熏第八識持種引

心配屬雲喩如下所明或可星喩見分□目所

見毛月喩相分燈喩自證分自證分卽第八識

其後雲喩但況識中種子爲未來法

二著所住味相論云幻喩所依住處以器世間種

種差別無一體實故無著云味著顚倒境故大雲

云幻出城郭□人識愛山河不實故

著所住味者卽是味著所住幻喩等者卽約所

幻境說如結巾爲□結草爲馬乃至變現種種

境界以器下所喩法也六塵境界不一故云種

種無著下會釋科文大雲釋意可知能變之識

尙猶不實所變之境豈得有體故起信云一切

境界唯依妄念而有差別若離心念則無一切

境界之相

三隨順過失相    文二初釋章意

自身及受用是過失觀此無常是名隨順又解云

隨順身受卽是過失

自身等者明身受當體是過失觀此等者隨順

出離也又解等者執著身受是隨順過失也所

謂執身爲常執受爲樂卽是顚倒顚倒卽過失

也    二正解文二如疏列

文二初露喩身論云身亦如是少時住故

少時住者如草上之露日出卽晞衆生妄身亦

復如是然有三意一命脩短有□生卽死故二

比於上界時極促故三念念遷謝卽生卽滅故

有斯三意故云少時

二泡喩受論云所受用事亦復如是以受想因三

法不定故無著云顯示隨順苦體以受如泡故功

德施云觀察壽如水泡或始生未成體或□生或

□停住卽歸散滅

受用事者受能領納卽此領納是受之用卽此

受用便名爲事受想等者因卽是觸受之因故

想能助受故俱舍云受同飮食想同助味三法

不定者有三釋一則苦樂捨三受不定也二則

受想因於三法而不定三法卽違順等三境也

三則受想觸爲三三皆不定也以一不定餘皆

不定故然此雖說想觸意明於受如風水相投

卽有泡起觸想和合則有受生是故以泡喩於

受也故大雲云水上之泡出沒不定心中之受

苦樂不常苦體等者受是苦體苦謂三苦彼苦

身中有苦生故是苦苦破滅是壞苦不相離是

行苦逐境住情妄生樂想故名隨順功德施下

意說壽命不同前義喩則可知法中始生等者

托蘊腹中名生形體未成卽有死者□生者生

下卽死也□停住者五歲十歲乃至百歲通名

□住初天所見人間半百尙同晝夜況聖智乎

故正法念經云有於胎藏中死有生而已命終

有能行便亡有能走便卒雖脩短之異皆歸死

處故淨名云是身虛僞假以□浴衣食必歸磨

滅也

四隨順出離相    文三初釋章意

無著云隨順人法無我故得出離

隨順人法等者二空眞智能出二死方便觀察

名爲隨順    二正解文三如疏列

文三初夢喩過去無著云彼過去行以所念處故

如夢論云應觀過去所有集造同於夢境但唯念

性故功德施云觀察作者如夢中隨見聞之境以

念分別熏習住故雖無作者種種境界分明現前

如是衆生無始時來有諸煩惱善不善業熏習而

住雖無我是能作者而現無涯生死等事

如夢者人之神遊也以過去所作見聞事業皆

是所念之處與夜來夢無有差別憶之可說□

之不見如經云如寤時人說夢中事心縱精明

欲何因緣取夢中物唯念性者以念爲體性故

念之似有不念全無觀察等者謂白日見聞境

界所熏夢中宛然還見雖卽無人造作境界分

明現前如是不法合過去業因所熏感招現在

果報雖則無人造作不□生死輪□故淨名云

無我無造無受者善惡之業亦不亡若夢寤時

則夢所見事一無所有若迷覺已則生死輪□

杜絶□跡故起信云應觀過去所念諸法恍惚

如夢

二電喩現在論云以刹那不住故功德施云觀察

心如電生時卽滅

不住生滅文異義同凡是有爲卽生卽滅無異

時也以無性故體虛妄故經云因緣和合虛妄

有生因緣別離虛妄名滅楞伽經云初生卽有

滅不爲愚者說起信云應觀現在所念之法猶

如電光

三雲喩未來論云以於子時阿梨耶識與一切法

爲種子根本無著云彼□惡種子似虛空引心出

故如雲

子時者在種子位時根本等者應云阿梨耶識

在種子位時爲一切法作種子根本以一切諸

法從種子生故□惡種者有漏種也以無漏種

子爲細妙故似空者喩多也華嚴云若此惡業

有體相者盡虛空界不能容受如雲者空喩種

子雲喩未來所起現行之法以雲依空忽然起

故故起信云應觀未來所現諸法猶如於雲忽

爾而起

無著云如是知三世行則達無我此顯示隨順出

離相大雲云過未無體現又不住則三世空達無

我矣

此通明三事結釋科文大雲下顯無著科意三

世旣空憑何有我執我旣不出離達無我者必

出離也故偈云觀根及受用觀於三世事於有

爲法中得無垢自在    二約諸經顯喩意

二約諸經顯諸虛假喩之大意佛說一切法空疑

云云何現見一切境界故說如幻幻法雖無分明

可見又疑云幻法旣無人何愛著故說如陽□渴

鹿謂之水愛著奔趣又疑云渴鹿畢竟不得水貪

者如何皆得受用故說如夢夢中所見亦得受用

又疑云夢造善惡寤無業報夢打尊長寤無憂懼

故說如影如響雖全無體明鏡對色空谷對聲姸

□高低一一皆應必無雜亂必無參差又疑云若

都無實菩薩何以作利樂事故說如化謂變化者

雖知不實而作化事

諸經等者謂如來說法多以夢幻虛假之事況

諸法空義或廣或略散在諸經諸論隨何經論

宗趣雖殊大意皆破衆生遍計情執或情執多

者不達法者約喩生疑病旣連綿藥還□□以

悟爲限法喩重重今約華嚴十忍品疏文兼攝

大乘論意勢顯諸喩意令無混濫也一切法空

者此是義宗若是上根聞之便解中根之類一

喩卽明下根之流展轉生惑更以諸喩如下所

辨現見等者難曰諸法若不見任說法皆空現

見歷然在因何得是空故說如幻下以喩釋喩

也下皆準此愛著等者難曰衆生不愛著任說

法如幻旣生愛著心云何得如幻故說如□下

釋也不得水者難曰貪求若不得任說法如□

求者皆遂心云何得如□故說如夢下釋也夢

造等者難曰善惡無果報任說法如夢因果事

昭然云何得如夢故說如影下釋也姸美好也

□醜陋也此說對鏡之色高低者此說對谷之

聲也一一應者無一像而不應色無一響而不

應聲無雜亂等者必不對美現醜對高應低故

利樂等者難曰菩薩不化生任說如影響菩薩

旣化生云何如影響故說如化下釋也作化事

者不可謂作化事便言爲實不可謂度衆生便

謂衆生實有良爲衆生卽空迷故不覺爲說令

覺若實有體化之何益故淨名云觀衆生如幻

化如水月鏡像如龜毛□角等文殊問云若然

者菩薩云何行慈維摩詰言爲衆生說如是法

是眞實慈也上來五重徵釋皆顯法空蓋因喩

生迷遂展轉訓曉極□後位喩盡法彰疑□自

釋然諸經中或說乾城水月□鬼繩陀□目空

華龜毛□角等皆隨機隨說引令得出必不依

次有是五重也    三會秦經明廣略

三會通秦譯經本      文二初指喩顯法

夢幻泡影空理全彰露電二喩無常足顯悟眞空

則不住諸相觀生滅則警策修行妙符破相之宗

巧示亡情之觀

夢幻等者以夢等四事皆無體性若觀有爲諸

法如其夢等則空理易明露電二事暫有卽無

若觀諸法如其露電則無常自顯悟眞空下顯

益不住相者凡夫迷眞空旣住相當知悟眞空

卽不住相也住卽執取染著之義又凡夫顚倒

不了無常故戀世間不務修進當知達彼一切

悉無常性念念遷謝不住不久由是怖畏生死

樂趣涅槃如救頭然寸陰是競所以佛於涅槃

會中偏讚此觀以爲第一然二句中各有解行

配釋可知妙符下結歡符破相宗者歎前四喩

也然佛一代敎門就大乘中宗塗有三一法相

宗謂解▥密等經瑜伽唯識等論二破相宗謂

般若等經中百門等論三法性宗謂法華涅槃

等經起信寶性等論旣般若宗於破相今說有

爲喩以夢幻泡影則妙符宗旨也示亡情觀者

歎後二喩若觀世間諸法如露電等自不繫情

於身命財而生常解又由前四喩故慧解亡情

由後二喩故習定亡情又前亡執有之情後亡

計常之情若不覺空無常卽繫情於身命資具

今旣悟此空無常理則情念沮壞眞智現前斯

則上合經宗云妙下契物情故云巧也

二正會廣略

魏譯九喩秦本略者以星燈有體雲種含生恐難

契空心潛滋相想取意之譯妙在□焉

魏譯等者牒問也或問曰魏譯九喩秦經略三

者何也今此牒之以星下釋通有體者雖星不

如日燈藉膏油未是全空故云有體雲種者法

喩雙擧雲能含雨種必生芽故云含生難契等

者本爲執情堅固不了卽空由是設喩以蕩分

別若觀有體之物便同析色難悟卽空空觀不

成故云難契潛滋等者旣不了無常唯於境相

而生常想不能捨離縱不故意任運生情不覺

而起故曰潛也取意等者先德皆云敵對唐梵

則□稱能取意譯經則什爲最然雲等三喩則

直下□除於餘六中又換一喩謂以影代□也

所以換者影□於□空義顯故

第三流通分

佛說是經已長老須菩提及諸比丘比丘尼優婆塞

優婆夷一切世間天人阿修羅聞佛所說皆大歡喜

信受奉行

經文可見佛說是經已者本爲空生致問故佛

答降住修行答問旣終便合經畢仍以□跡起

疑連環二十七段□乎此文疑念□釋旣善吉

無問故能仁杜宣一卷經內雖兼有師資以其

就勝故但云佛說長老等義如前所解

疏二初隨經文別釋

尼者此云女也優婆塞此云近事男優婆夷此云

近事女親近比丘比丘尼而承事故阿修羅此云

非天皆大等者文殊所問經云有三種義歡喜奉

行一說者淸淨不爲取著利養所染二所說淸淨

以如實知法體三得果淸淨

近事男女者標釋可知亦云近住男淸信男等

□可知非天者亦非人也謂非天人趣之所攝

故亦云無酒如實等者說理如理說事如事故

果淨者依解起行得無漏故

二引論疏讚釋

無著云若聞如是義於大乘無覺我念過於石究

竟無因故天親云諸佛希有總持法不可稱量▥

句義從尊者聞及廣說□此功德施群生大雲云

大聖說經妙理斯畢二空圓極四衆奉行肇云同

聽齊悟法喜蕩心服翫遵式永崇不朽資聖云般

若▥經三世佛母聞經四句以超惡趣之因一念

淨持必獲菩提之記故人天異類莫不虔受奉行

矣

無覺者不發二空智也二執牢固如石之堅石

猶可磨可琢聞經不能無我而解不□如石故

云過於詩云我心匪石不可轉也轉猶動也磨

琢皆是動義又論云下人於▥法不能覺及信

世人多如此是故法荒廢無因者無大乘正因

不得菩提故總持法者□密般若也▥句義者

顯了般若也或總持法是經文▥句義是本偈

從尊者卽彌勒無著也廣說卽自指論文佛母

者以能生諸佛及菩提法故餘文易知

金剛般若經疏論纂要刊定記會編第十卷  終